
Είσοδος και παραμονή αλλοδαπών στην Ελληνική Επικρά¬ 
τεια. Κτήση της ελληνικής ιθαγένειας με πολιτογράφη¬ 
ση και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΟΡΙΣΜΟΙ - ΠΕΔΙΟ ΕΦΑΡΜΟΓΗΣ 
Άρθρο 1 
Ορισμοί 

Γιατην εφαρμογή των διατάξεων του νόμου αυτού: 

α. Αλλοδαπός είναι κάθε φυσικό πρόσωπο που δεν έχει 
την ελληνική ιθαγένεια ή που δεν έχει ιθαγένεια. 

β. Πρόσφυγες είναι οι αλλοδαποί που πληρούν τις προϋ¬ 
ποθέσεις της Σύμβασης της Γενεύης του 1951 περί του νο¬ 
μικού καθεστώτος των προσφύγων και του συναφούς Πρω¬ 
τοκόλλου της Νέας Υόρκης του 1967, στους οποίους έχει α- 
ναγνωρισθεί η ιδιότητα του πρόσφυγα από τις αρμόδιες 
αρχές. 

Άρθρο 2 

Πεδίο εφαρμογής 

1. Οι διατάξεις του νόμου αυτού δεν έχουν εφαρμογή στις 
ακόλουθες κατηγορίες προσώπων, εκτός αν ορίζεται δια¬ 
φορετικά στις επί μέρους διατάξεις αυτού: 

α. Στα πρόσωπα των οποίων η είσοδος και η έξοδος, κα¬ 
θώς και η εν γένει κίνηση, διαμονή, εγκατάσταση και απα¬ 
σχόληση στο ελληνικό έδαφος ρυθμίζονται από κανόνες 
του κοινοτικού δικαίου. 

β. Στους πρόσφυγες. Οι πρόσφυγες υπάγονται στις ειδι¬ 
κές διατάξεις που τους αφορούν, εκτός αν ρητά ορίζεται 
διαφορετικά στις διατάξεις του νόμου αυτού. Πρόσφυγας 
συνεχίζει να υπάγεται στο καθεστώς των προσφύγων, έστω 
και αν εξέλιπαν οι λόγοι βάσει των οποίων αναγνωρίστηκε, 
εφόσον λόγω μακράς διαμονής απέκτησε ισχυρούς κοινω¬ 
νικούς, οικονομικούς και οικογενειακούς δεσμούς με τη χώ¬ 
ρα. 

γ. Στα πρόσωπα που έχουν υποβάλει αίτηση για την ανα¬ 
γνώριση του καθεστώτος του πρόσφυγα κατά την έννοια 
της Σύμβασης της Γενεύης του 1951. 

2. Πρόσωπα που έχουν περισσότερες ιθαγένειες, από τις 


οποίες η μία είναι ελληνική, θεωρούνται ημεδαποί και έχουν 
τις υποχρεώσεις και τα δικαιώματα των Ελλήνων πολιτών. 
Πρόσωπα που έχουν περισσότερες ιθαγένειες, στις οποίες 
δεν συμπεριλαμβάνεται η ελληνική, είναι υποχρεωμένα να ε- 
πιλέξουν με δήλωσή τους στην υπηρεσία αλλοδαπών και με¬ 
τανάστευσης ιθαγένεια, εφόσον είναι εφοδιασμένοι με δια¬ 
βατήριο ή άλλο ταξιδιωτικό έγγραφο του οικείου κράτους. 

3. Ευνοϊκότερες ειδικές ρυθμίσεις κρατικών διμερών ή 
πολυμερών συμφωνιών υπερισχύουν υπό τον όρο της αμοι¬ 
βαιότητας. 

ΚΕΦΑΛΑΙΟ Β' 

ΑΣΤΥΝΟΜΙΚΟΣ ΕΛΕΓΧΟΣ 
ΜΕΘΟΡΙΑΚΩΝ ΔΙΑΒΑΣΕΩΝ 

Άρθρο 3 

Σημεία εισόδου - εξόδου 

1. Κάθε άτομο επιτρέπεται να εισέρχεται στο ελληνικό έ¬ 
δαφος και να εξέρχεται από αυτό μόνο από τις ελεγχόμενες 
μεθοριακές διαβάσεις. 

2. Με απόφαση των Υπουργών Δημόσιας Τάξης, Εσωτε¬ 
ρικών, Δημόσιας Διοίκησης και Αποκέντρωσης, Εθνικής Ά¬ 
μυνας, Εξωτερικών, Οικονομικών και Εμπορικής Ναυτιλίας 
καθορίζονται οι αερολιμένες, οι λιμένες και τα σημεία στα 
σύνορα της χώρας, μέσω των οποίων επιτρέπεται η είσοδος 
προσώπων στο ελληνικό έδαφος και η έξοδος από αυτό. 

3. Η είσοδος και η έξοδος εκτός των μεθοριακών διαβά¬ 
σεων της προηγούμενης παραγράφου μπορεί να επιτραπεί 
κατά περίπτωση, για εξαιρετικούς λόγους, με απόφαση του 
Υπουργού Δημόσιας Τάξης, που καθορίζει και τον τρόπο 
διενέργειας του ελέγχου. 

Άρθρο 4 

Αστυνομικός έλεγχος 

1. Κάθε άτομο που εισέρχεται στο ελληνικό έδαφος ή ε¬ 
ξέρχεται από αυτό, υποβάλλεται σε αστυνομικό έλεγχο κα¬ 
τά την άφιξη και την αναχώρησή του. 

2. Ο αστυνομικός έλεγχος των προσώπων που εισέρχο¬ 
νται στο ελληνικό έδαφος ή εξέρχονται από αυτό ανήκει 
στην αρμοδιότητα του Υπουργείου Δημόσιας Τάξης και ε- 
νεργείται από τις κατά τόπους αστυνομικές αρχές. 

3. Με απόφαση των Υπουργών Δημόσιας Τάξης, Εσωτε¬ 
ρικών, Δημόσιας Διοίκησης και Αποκέντρωσης, Εξωτερι¬ 
κών, Εθνικής Άμυνας, Οικονομικών, Δικαιοσύνης, και Εμπο¬ 
ρικής Ναυτιλίας καθορίζεται το περιεχόμενο του αστυνομι- 

κού ή άλλης μορφής ελέγχου, τα όργανα ελέγχου και η δια¬ 
δικασία εφαρμογής των δικαστικών και διοικητικών πράξε¬ 
ων, που έχουν σχέση με την είσοδο και την έξοδο προσώ¬ 
πων από τη χώρα. 

4. Με προεδρικό διάταγμα, που εκδίδεται με πρόταση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Εξωτερικών καιΔημόσιαςΤάξης, καθορίζονταιτα 
έγγραφα με τα οποία πρέπει να εφοδιάζονται οι αλλοδαποί 
που στερούνται ταξιδιωτικών εγγράφων και δεν καθίσταται 
δυνατός ο έγκαιρος εφοδιασμός τους από τις διπλωματικές 
αρχές της χώρας τους. 

ΚΕΦΑΛΑΙΟ Γ 

ΓΕΝΙΚΕΣ ΠΡΟΫΠΟΘΕΣΕΙΣ ΕΙΣΟΔΟΥ 
ΚΑΙ ΠΑΡΑΜΟΝΗΣ ΑΛΛΟΔΑΠΩΝ 

Άρθρο 5 

Θεώρηση εισόδου 

1. Ο αλλοδαπός που εισέρχεται στο ελληνικό έδαφος α¬ 
παιτείται να έχει διαβατήριο ή άλλο ταξιδιωτικό έγγραφο 
που αναγνωρίζεται από διεθνείς συμβάσεις. 

2. Τα έγγραφα αυτά πρέπει να φέρουν, εφόσον αυτό α¬ 
παιτείται, και θεώρηση εισόδου (Ν/ΙδΑ). 

3. Η θεώρηση εισόδου χορηγείται από την ελληνική προ¬ 
ξενική αρχή του τόπου κατοικίας του αλλοδαπού, αφού λη- 
φθούν υπόψη λόγοι που αφορούν στη δημόσια τάξη και α¬ 
σφάλεια της χώρας και στη δημόσια υγεία και έχει διάρκεια 
τριών μηνών, αν δεν ορίζεται διαφορετικά από τις διατάξεις 
του παρόντος. 

4. Αλλοδαποί που δεν έχουν υποχρέωση θεώρησης εισό¬ 
δου επιτρέπεται να εισέρχονται ελεύθερα στο ελληνικό έ¬ 
δαφος και να παραμένουν μέχρι τρεις μήνες συνολικά μέσα 
σε διάστημα έξι μηνών από την ημερομηνία της πρώτης ει¬ 
σόδου. 

5. Σε εξαιρετικές περιπτώσεις, θεώρηση εισόδου επιτρέ¬ 
πεται να χορηγηθεί από τις υπηρεσίες ελέγχου διαβατη¬ 
ρίων κατά την άφιξη του αλλοδαπού στο σημείο εισόδου, ύ¬ 
στερα από απόφαση του Υπουργού Δημόσιας Τάξης. 

6. Με απόφαση των Υπουργών Εξωτερικών, Εσωτερικών, 
Δημόσιας Διοίκησης και Αποκέντρωσης, Δημόσιας Τάξης 
και Οικονομικών καθορίζεται η διαδικασία χορήγησης θεω¬ 
ρήσεων εισόδου, το είδος, οι προϋποθέσεις και η διαδικα¬ 
σία χορήγησης εισόδου για ειδικές περιπτώσεις, καθώς και 
το κατά περίπτωση επιβαλλόμενο τέλος χαρτοσήμου. 

Άρθρο 6 

Διέλευση αλλοδαπών 

1. Για την εφαρμογή του παρόντος νόμου δεν συνιστά εί¬ 
σοδο στο ελληνικό έδαφος η παραμονή αλλοδαπού στη ζώ¬ 
νη διερχομένων αερολιμένος ή λιμένος της χώρας με σκο¬ 
πό να συνεχίσειτοταξίδιτου στην αλλοδαπή, με το ίδιο ή άλ¬ 
λο αεροσκάφος ή πλοίο. 

2. Γιατηνπαραμονή στη ζώνη διερχομένων δεν απαιτείται 
θεώρηση εισόδου. Με απόφαση των Υπουργών Εξωτερι¬ 
κών, Εσωτερικών, Δημόσιας Διοίκησης και Αποκέντρωσης 
και Δημόσιας Τάξης επιτρέπεται για λόγους γενικότερου 
δημόσιου συμφέροντος ή δημόσιας τάξης και ασφάλειας 
να ορισθεί θεώρηση για διερχόμενους επιβάτες, πολίτες ο¬ 
ρισμένων χωρών. 

3. Ο αλλοδαπός που παραμένει στη ζώνη διερχομένων υ- 
ποχρεούται να αναχωρήσει. Αν δεν αναχωρήσει, επιβιβάζε¬ 
ται σε αεροσκάφος ή πλοίο, με φροντίδα της αστυνομικής 
αρχής. Οι αερολιμενικές ή λιμενικές αρχές είναι υποχρεω¬ 
μένες να συνδράμουν, εφόσον τους ζητηθεί. 


4. Τα πρόσωπα που παραμένουν στη ζώνη διερχομένων υ- 
πόκεινται στον έλεγχο που κρίνεται αναγκαίος από τις αρ¬ 
μόδιες αστυνομικές, τελωνειακές, λιμενικές και υγειονομι¬ 
κές αρχές. 

5. Οι ελληνικές αρχές ελέγχου μπορεί να υποχρεώσουν 
σε άμεση αναχώρηση διερχόμενο αλλοδαπό, αν διαπιστώ¬ 
σουν ότι δεν έχει θεώρηση εισόδου, εφόσον απαιτείται, και 
εισιτήριο για τη συνέχιση του ταξιδιού του, τόσο για τη χώ¬ 
ρα προορισμού, όσο και τις ενδιάμεσες χώρες, από το έδα¬ 
φος των οποίων κατ’ ανάγκη θα διέλθει. 

Άρθρο 7 
Άρνηση εισόδου 

1.0 πρόξενος μπορεί να αρνηθεί, χωρίς αιτιολογία, τη χο¬ 
ρήγηση θεώρησης εισόδου. Αιτιολογία απαιτείται αν ο αλ¬ 
λοδαπός είναι σύζυγος, ανήλικο τέκνο ή γονέας πολίτη 
Κράτους - Μέλους της Ευρωπαϊκής Ένωσης. 

2. Οι ελληνικές αρχές ελέγχου μπορούν να απαγορεύ¬ 
σουν την είσοδο στην Ελλάδα αλλοδαπού που έχει θεώρη¬ 
ση εισόδου, εφόσον διαπιστώσουν ότι στο πρόσωπο αυτού 
συντρέχει μία τουλάχιστον από τις παρακάτω περιπτώσεις: 

α. περιλαμβάνεται στον κατάλογο των αλλοδαπών, για 
τους οποίους υπάρχει απαγόρευση εισόδου σύμφωνα με 
το άρθρο 49του νόμου αυτού, 

β. η είσοδός του μπορεί να αποτελέσει κίνδυνο για τη δη¬ 
μόσια ασφάλεια ή τη δημόσια υγεία, σύμφωνα με τα διεθνή 
δεδομένα και τον Π.Ο.Υ., 

γ. το διαβατήριο ή άλλο ταξιδιωτικό έγγραφο που κατέχει 
δεν εξασφαλίζει την επάνοδό του στη χώρα προέλευσης ή 
καταγωγής του ή σε τρίτη χώρα, 

δ. έρχεται με σκοπό να παραμείνει στην Ελλάδα για λόγο 
για τον οποίο απαιτείται η έκδοση άδειας παραμονής και 
δεν έχει ακολουθήσει τη νόμιμη διαδικασία, 

ε. δεν κατέχει τα απαραίτητα έγγραφα για να δικαιολογή- 
σειτο σκοπό του ταξιδιού του και τα αναγκαία για τη συντή¬ 
ρησή του οικονομικά μέσα. Είναι όμως δυνατόν ημεδαπός, 
με δήλωση υποδοχής που συντάσσεται σε ειδικό προς τού¬ 
το έντυπο και κατατίθεται ως δικαιολογητικό στις αρμόδιες 
για την έκδοση των θεωρήσεων ή τον διαβατηριακό έλεγχο 
αρχές, να αναφέρει το σκοπό του ταξιδιού του αλλοδαπού 
και να εγγυηθεί με την κατάθεση στο Ταμείο Παρακαταθη¬ 
κών και Δανείων ποσού, που καλύπτει τις δαπάνες τυχόν ε- 
παναπροώθησήςτου ή απέλασήςτου και ποσού ίσου μετρι- 
μηνιαίες αποδοχές του ανειδίκευτου εργάτη για την κάλυ¬ 
ψη μέρουςήτου συνόλου των αναγκαίων για τη συντήρησή 
του εξόδων. 

3. Αλλοδαπός που έχει εισέλθει στην Ελλάδα από τη ζώνη 
διερχομένων και δεν του επιτρέπεται η είσοδος στη χώρα 
προορισμού, δεν γίνεται δεκτός για επανείσοδο, εάν δεν 
πληροί εκ νέου τις προϋποθέσεις του παρόντος νόμου, ε¬ 
φόσον κατά την επιστροφή του μεσολάβησε είσοδός του σε 
τρίτη ενδιάμεση χώρα. 

4. Δεν επιτρέπεται η απαγόρευση εισόδου στην Ελλάδα 
προσώπου που αποδεικνύεται ότι έχει την ελληνική ιθαγέ¬ 
νεια, και αν ακόμη στερείται διαβατηρίου ή άλλου ταξιδιω¬ 
τικού εγγράφου. 

Άρθρο 8 

Χορήγηση και ανανέωση άδειας παραμονής 

1. Αλλοδαπός που έχει λάβει θεώρηση εισόδου στην Ελ¬ 
λάδα, για έναν από τους λόγους που προβλέπονται στον πα¬ 
ρόντα νόμο, μπορεί να ζητήσει άδεια παραμονής για τον ί¬ 
διο λόγο, εφόσον πληροί τις προβλεπόμενες από το νόμο 
αυτόν προϋποθέσεις. 

2. Η άδεια παραμονής αλλοδαπού χορηγείται για συγκε¬ 
κριμένο σκοπό, ο οποίος αναγράφεται στην αίτηση. 

3. Ο αλλοδαπός που επιθυμεί τη χορήγηση άδειας παρα¬ 
μονής στην Ελλάδα οφείλει, δύο τουλάχιστον μήνες πριν τη 
λήξη της θεώρησης εισόδου, να υποβάλλει στο δήμο ή την 
κοινότητατου τόπου κατοικίας ή διαμονήςτου αίτηση για τη 
χορήγηση της άδειας παραμονής. 

4. Μαζί με την αίτηση πρέπει να καταθέτει αντίγραφο δια¬ 
βατηρίου ή άλλου ταξιδιωτικού εγγράφου με τη θεώρηση 
εισόδου και τα λοιπά προβλεπόμενα από τον παρόντα νόμο 
δικαιολογητικά. 

5. Ο δήμος ή η κοινότητα εξετάζει την πληρότητα των δι- 
καιολογητικών και τα διαβιβάζει μαζί με την αίτηση του αλ¬ 
λοδαπού στην αρμόδια κατά περίπτωση υπηρεσία αλλοδα¬ 
πών και μετανάστευσης. Η υπηρεσία αυτή εξετάζει την αί¬ 
τηση μέσα σε ένα μήνα από την περιέλευσή της σε αυτήν 
και, αφού λάβει υπόψη τους λόγους που αφορούν στη δη¬ 
μόσια τάξη και ασφάλεια της χώρας, καλεί τον αλλοδαπό σε 
συνέντευξη σε συγκεκριμένο τόπο και χρόνο, ενώπιον της 
Επιτροπής Μετανάστευσης. 

6. Η κλήση του αλλοδαπού σε συνέντευξη γίνεται με από¬ 
δειξη. Μη εμφάνιση του αλλοδαπού δικαιολογείται μόνο για 
λόγους ανωτέρας βίας. Στην περίπτωση αυτήν ο αλλοδα¬ 
πός καλείται εκ νέου σε συνέντευξη κατά την ίδια πιο πάνω 
διαδικασία. Σε περίπτωση αδικαιολόγητης μη εμφάνισης, η 
αίτηση απορρίπτεται. 

7. Η άδεια παραμονής χορηγείται με απόφαση του Γενι¬ 
κού Γραμματέα της Περιφέρειας, ύστερα από γνώμη της Ε¬ 
πιτροπής Μετανάστευσης. 

8. Με τη διαδικασία που προβλέπεται στις παραγράφους 
3 - 7 αυτού του άρθρου ανανεώνεται η άδεια παραμονής, ε¬ 
κτός αν ορίζεται διαφορετικά στον παρόντα νόμο. 

Άρθρο 9 

Επιτροπή Μετανάστευσης 

1. Σε κάθε περιφερειακή διεύθυνση αλλοδαπών και μετα¬ 
νάστευσης συνιστάταιτριμελής Επιτροπή Μετανάστευσης, 
η οποία αποτελείται από δύο υπαλλήλους της υπηρεσίας 
αλλοδαπών και μετανάστευσης, από τους οποίους ο ένας 
είναι ο προϊστάμενός της, και έναν εκπρόσωπο της αστυνο¬ 
μικής αρχής. Με απόφαση του Γ ενικού Γ ραμματέα της Πε¬ 
ριφέρειας ορίζονται τα μέλη της Επιτροπής, τακτικά και α¬ 
ναπληρωματικά, και ο γραμματέας με τον αναπληρωτή του. 
Με όμοια απόφαση ορίζεται ως πρόεδρος ο προϊστάμενος 
της υπηρεσίας αλλοδαπών και μετανάστευσης, καθώς και 
εισηγητής, χωρίς δικαίωμα ψήφου, με τον αναπληρωτή του, 
από τους υπαλλήλους της διεύθυνσης αλλοδαπών και με¬ 
τανάστευσης. 

2. Έργο της Επιτροπής Μετανάστευσης είναι η διατύπω¬ 
ση γνώμης για τη χορήγηση ή την ανανέωση άδειας παρα¬ 
μονής του αλλοδαπού. Η Επιτροπή για να σχηματίσει γνώ¬ 
μη λαμβάνει υπόψη τα προβλεπόμενα από τις επί μέρους 
διατάξεις του παρόντος νόμου στοιχεία και την εν γένει 
προσωπικότητα του αλλοδαπού. 

ΚΕΦΑΛΑΙΟ Δ' 

ΕΙΣΟΔΟΣ ΚΑΙ ΠΑΡΑΜΟΝΗ ΑΛΛΟΔΑΠΩΝ 
ΓΙΑ ΛΟΓΟΥΣ ΣΠΟΥΔΩΝ 

Άρθρο 10 

Είσοδος για λόγους σπουδών 

1. Η είσοδος αλλοδαπού στην Ελλάδα για σπουδές σε Α¬ 
νώτατα Εκπαιδευτικά Ιδρύματα (Α.Ε.Ι.), Τεχνολογικά Εκπαι¬ 
δευτικά Ιδρύματα (Τ.Ε.Ι.), Ανωτέρα Σχολή Εκπαιδευτικών 


Τεχνολόγων Μηχανικών της Σχολής Εκπαιδευτικών Λει¬ 
τουργών Επαγγελματικής και Τεχνικής Εκπαιδεύσεως 
(Α.Σ.Ε.ΤΕ.Μ./Σ.Ε.Λ.Ε.Τ.Ε.), στην Ανώτερη Σχολή Τουριστι¬ 
κών Επαγγελμάτων του Ε.Ο.Τ., σε Τεχνικά Επαγγελματικά 
Εκπαιδευτήρια (Τ.Ε.Ε.), σε σχολείο ελληνικής γλώσσας των 
Πανεπιστημίων Αθηνών ή Θεσσαλονίκης ή στο Κέντρο Ελ¬ 
ληνικής Γλώσσας Θεσσαλονίκης επιτρέπεται, εφόσον 
προηγουμένως λάβει θεώρηση εισόδου για το λόγο αυτόν. 
Στις σπουδές περιλαμβάνονται πτυχιακές και μεταπτυχια¬ 
κές, καθώς και απόκτηση ειδικότητας στην περίπτωση ια¬ 
τρικών σπουδών. 

2. Με απόφαση του Υπουργού Εθνικής Παιδείας και Θρη¬ 
σκευμάτων, που εκδίδεται κατ’ έτος, καθορίζεται ο αριθμός 
των θέσεων ανά σχολή, τμήμα ή εκπαιδευτήριο, που θα κα¬ 
ταλαμβάνουν οι αλλοδαποί φοιτητές ή σπουδαστές. 

3. Για τη χορήγηση στον αλλοδαπό θεώρησης εισόδου 
για σπουδές πρέπει να συντρέχουν οι ακόλουθες προϋπο¬ 
θέσεις: 

α. Να έχει γίνει δεκτός σε ένα από τα εκπαιδευτικά ιδρύ¬ 
ματα που αναφέρονται στην παράγραφο 1. 

β. Να μπορεί να εξασφαλίσει τα έξοδα των σπουδών και 
της διαβίωσής του στην Ελλάδα. 

4. Ο αλλοδαπός που επιθυμεί να έλθει για σπουδές στην 
Ελλάδα οφείλει να προσκομίσει στο ελληνικό προξενείο του 
τόπου κατοικίας του: 

α. διαβατήριο ή άλλο ταξιδιωτικό έγγραφο, 
β. βεβαίωση του οικείου ελληνικού εκπαιδευτικού ιδρύ¬ 
ματος ότι τον αποδέχεται να εγγράφει σε αυτό, 
γ. δήλωση ότι έχει εξασφαλίσει τα απαραίτητα οικονομι¬ 
κά μέσα για την αντιμετώπιση των δαπανών σπουδών και 
διαβίωσής του στην Ελλάδα, 
δ. πιστοποιητικό ποινικού μητρώου των αλλοδαπών αρ¬ 
χών. 

Άρθρο 11 

Χορήγηση άδειας παραμονής 

1. Αλλοδαπός που έχει λάβει θεώρηση εισόδου για σπου¬ 
δές στην Ελλάδα μπορεί να ζητήσει άδεια παραμονής για το 
σκοπό αυτόν, εφόσον συντρέχουν σωρευτικά οι εξής προ¬ 
ϋποθέσεις: 

α. έχει εγγράφει στο οικείο εκπαιδευτικό ίδρυμα, 
β. διαθέτει επαρκείς πόρους για την κάλυψη των εξόδων 
παραμονής και σπουδών για το χρόνο που καλύπτει η άδεια 
παραμονής, 

γ. είναι υγιής και ασφαλισμένος για την κάλυψη των εξό¬ 
δων νοσηλείας, ιατρικής και φαρμακευτικής περίθαλψης, 
δ. έχει εξασφαλίσει κατάλυμα. 

2. Η αίτηση του αλλοδαπού για τη χορήγηση άδειας πα¬ 
ραμονής συνοδεύεται από: 

α. βεβαίωση εγγραφής στο οικείο εκπαιδευτικό ίδρυμα, 
β. στοιχεία από τα οποία προκύπτει ότι μπορεί να καλύψει 
τα έξοδα διαμονής και σπουδών για το χρόνο που καλύπτει 
η άδεια παραμονής, 

γ. αποδεικτικά στοιχεία ότι είναι ασφαλισμένος για την κά¬ 
λυψη εξόδων νοσηλείας, ιατρικής και φαρμακευτικής περί¬ 
θαλψης ή ότι έχει υποβληθεί σχετική αίτηση, 
δ. δήλωση, στην οποία αναφέρεται η διεύθυνση του κα¬ 
ταλύματος του, 

ε. πιστοποιητικό υγείας, που εκδίδεται από ημεδαπά κρα¬ 
τικά νοσηλευτικά ιδρύματα ή κέντρα υγείας ή θεραπευτή¬ 
ρια και ιατρεία του Ι.Κ.Α., ότι ο αλλοδαπός δεν πάσχει από 
νόσημα, το οποίο σύμφωνα με τα διεθνή δεδομένα και την 
Παγκόσμια Οργάνωση Υγείας (Π.Ο.Υ.) μπορεί να αποτελέ- 
σει κίνδυνο για τη δημόσια υγεία. Τα έξοδα βαρύνουν τον 
ενδιαφερόμενο αλλοδαπό. 

Άρθρο 12 

Διάρκεια της άδειας παραμονής 

Η άδεια παραμονής ισχύει για ένα έτος και μπορεί να α¬ 
νανεώνεται για ισόχρονο διάστημα. Ο συνολικός χρόνος 
παραμονής δεν μπορεί να υπερβεί την προβλεπόμενη από 
τις οικείες διατάξεις συνολική διάρκεια σπουδών προσαυ¬ 
ξημένη κατά το ήμισυ. Στο χρόνο αυτόν προστίθεται ένα ε¬ 
πιπλέον έτος για την εκμάθηση της ελληνικής γλώσσας. 

Άρθρο 13 

Ανανέωση της άδειας παραμονής 

Για την ανανέωση της άδειας παραμονής ο αλλοδαπός ο¬ 
φείλει, δύο τουλάχιστον μήνες πριν τη λήξη της, να υπο¬ 
βάλλει στο δήμο ή την κοινότητα του τόπου κατοικίας του 
αίτηση που συνοδεύεται από βεβαίωση του οικείου εκπαι¬ 
δευτικού ιδρύματος, από την οποία να προκύπτει η εγγρα¬ 
φή του και η συμμετοχή του στις εξετάσεις. 

Άρθρο 14 

Επαγγελματική κατάρτιση 

1. Επαγγελματική κατάρτιση για την εφαρμογή τουπαρό- 
ντος είναι η φοίτηση σε Ινστιτούτο Επαγγελματικής Κατάρ¬ 
τισης (Ι.Ε.Κ.), σύμφωνα με τα προβλεπόμενα στο Ν. 
2009/1992 (ΦΕΚ 18 Ά), όπως ισχύει κάθε φορά. Της εν λό¬ 
γω κατάρτισης μπορεί να προηγείται ένα προπαρασκευα¬ 
στικό έτος εκμάθησης της ελληνικής γλώσσας σε Σχολείο 
της Νέας Ελληνικής Γλώσσας Ελληνικού Πανεπιστημίου. 

2. Η είσοδος αλλοδαπού στην Ελλάδα για κατάρτιση σε 
δημόσια ή ιδιωτικά Ι.Ε.Κ. επιτρέπεται εφόσον ο αλλοδαπός 
γίνει δεκτός από αυτά και χορηγηθεί σχετική έγκριση φοί¬ 
τησης από τον Οργανισμό Επαγγελματικής Εκπαίδευσης 
και Κατάρτισης. 

3. Η είσοδος αλλοδαπού στην Ελλάδα για την παρακο¬ 
λούθηση αδιαβάθμητου εκπαιδευτικού επιπέδου προγραμ¬ 
μάτων σε εργαστήρια ελεύθερων σπουδών επιτρέπεται, ε¬ 
φόσον ο αλλοδαπός γίνει δεκτός από αυτά και η σχετική βε¬ 
βαίωση του εργαστηρίου ότι γίνεται δεκτός και για τη 
διάρκεια των σχετικών προγραμμάτων θεωρηθεί από την 
αρμόδια υπηρεσία της οικείας Νομαρχιακής Αυτοδιοίκη¬ 
σης. 

4. Η θεώρηση εισόδου και η άδεια παραμονής, καθώς και 
η ανανέωσή της χορηγούνται σύμφωνα με τις προϋποθέ¬ 
σεις που προβλέπονται στα άρθρα 10 έως 13 του νόμου αυ¬ 
τού, που εφαρμόζονται αναλόγως. 

Άρθρο 15 

Αλλαγή κατεύθυνσης σπουδών 

Αλλοδαπός ο οποίος έχει λάβει άδεια παραμονής για 
σπουδές στην Ελλάδα, μπορεί να αλλάξει κατεύθυνση 
σπουδών ή επαγγελματικής κατάρτισης, σύμφωνα με την 
κείμενη νομοθεσία και υπό την προϋπόθεση ότι ο συνολικός 
χρόνος παραμονής που προβλεπόταν για τις αρχικές σπου¬ 
δές δεν θα ξεπεραστεί. 

Άρθρο 16 

Συμμετοχή σε ειδικά προγράμματα 

Αλλοδαποί που μετέχουν σε προγράμματα ανταλλαγών, 
σε προγράμματα συνεργασίας με χρηματοδότηση της Ευ¬ 
ρωπαϊκής Ένωσης, καθώς και υπότροφοι υπουργείων, ορ¬ 
γανισμών και του Ι.Κ.Υ., γίνονται δεκτοί για παραμονή στη 
χώρα, σύμφωνα με τις διατάξεις των άρθρων 8 έως 13 του 
νόμου αυτού που εφαρμόζονται αναλόγως. Με απόφαση 


των Υπουργών Εξωτερικών, Εσωτερικών, Δημόσιας Διοίκη¬ 
σης και Αποκέντρωσης, Εθνικής Παιδείας και Θρησκευμά¬ 
των, Εργασίας και Κοινωνικών Ασφαλίσεων και Δημόσιας 
Τάξης μπορεί να καθορίζονται οι λεπτομέρειες για την ε¬ 
φαρμογή αυτού του άρθρου. 

Άρθρο 17 

Σπουδές σε στρατιωτικές σχολές 

Αλλοδαποί που έχουν γίνει δεκτοί για φοίτηση στις Σχο¬ 
λές των Ενόπλων Δυνάμεων, των Σωμάτων Ασφαλείας ή Α- 
καδημίεςτου Εμπορικού Ναυτικού λαμβάνουν άδεια παρα¬ 
μονής για όσο χρόνο διαρκεί η φοίτησή τους σε αυτές. 

Άρθρο 18 

Επαγγελματική δραστηριότητα αλλοδαπών 
φοιτητών και σπουδαστών 

Αλλοδαποί που έχουν λάβει άδεια παραμονής για λόγους 
σπουδών, σύμφωνα μετά άρθρα 8 έως 16του νόμου αυτού, 
επιτρέπεται να ασκούν μόνο μερική απασχόληση, αφού λά¬ 
βουν άδεια εργασίας για μερική απασχόληση από το νο¬ 
μάρχη, που χορηγείται με την επίδειξη της άδειας παραμο¬ 
νής τους. Στην περίπτωση αυτήν εφαρμόζονται σε αυτούς 
οι διατάξεις της εργατικής νομοθεσίας για τη μερική απα¬ 
σχόληση. 

ΚΕΦΑΛΑΙΟ Ε' 

ΕΙΣΟΔΟΣ ΚΑΙ ΠΑΡΑΜΟΝΗ ΑΛΛΟΔΑΠΩΝ 
ΓΙΑ ΤΗΝ ΠΑΡΟΧΗ ΕΞΑΡΤΗΜΕΝΗΣ ΕΡΓΑΣΙΑΣ 

Άρθρο 19 

Χορήγηση άδειας εργασίας 

1. Επιτρέπεται η είσοδος αλλοδαπού στην Ελλάδα για α¬ 
πασχόληση με σχέση εξαρτημένης εργασίας σε συγκεκρι¬ 
μένο εργοδότη και για συγκεκριμένο είδος απασχόλησης, 
αν του χορηγηθεί άδεια εργασίας από το νομάρχη. 

2. Ο Ο.Α.Ε.Δ. καταρτίζει στο τελευταίο τρίμηνο κάθε έ¬ 
τους έκθεση, στην οποία καταχωρούνται οι υπάρχουσες α¬ 
νάγκες σε εργατικό δυναμικό στην επικράτεια και οι κενές 
θέσεις εργασίας κατά ειδικότητα και περιφέρεια που μπο¬ 
ρεί να καλυφθούν από αλλοδαπούς. Κατά την κατάρτιση 
της έκθεσης λαμβάνονται υπόψη το συμφέρον της εθνικής 
οικονομίας, η προσφορά εργασίας από ημεδαπούς και αλ¬ 
λοδαπούς και η ζήτηση. Με βάση αυτήν την έκθεση καθο¬ 
ρίζονται, με απόφαση των Υπουργών Εργασίας και Κοινω¬ 
νικών Ασφαλίσεων, Εσωτερικών Δημόσιας Διοίκησης και 
Αποκέντρωσης και Εξωτερικών, ο ανώτατος αριθμός αδει¬ 
ών εργασίας που χορηγούνται κάθε έτος σε αλλοδαπούς 
κατά ιθαγένεια, νομό, είδος και διάρκεια απασχόλησης, κα¬ 
θώς και κάθε άλλη αναγκαία λεπτομέρεια. Η απόφαση αυ¬ 
τή διαβιβάζεται στις ελληνικές προξενικές αρχές και στα 
Γ ραφεία Ευρέσεως Εργασίας που λειτουργούν στο εξωτε¬ 
ρικό και στις υπηρεσίες εργασίας των Νομαρχιακών Αυτο¬ 
διοικήσεων. 

3. Τα Γραφεία Ευρέσεως Εργασίας εξωτερικού καλούν 
με ανακοινώσεις τους, που μπορεί να δημοσιεύονται στα 
τοπικά μέσα μαζικής ενημέρωσης, τους ενδιαφερομένους 
αλλοδαπούς να υποβάλλουν αιτήσεις για εργασία στην Ελ¬ 
λάδα. Με βάση τις αιτήσεις αυτές καταρτίζουν ονομαστι¬ 
κές καταστάσεις αλλοδαπών που επιθυμούν να εργασθούν 
ως μισθωτοί στην Ελλάδα και τις αποστέλλουν στον 
Ο.Α.Ε.Δ. και στις υπηρεσίες εργασίας των Νομαρχιακών 
Αυτοδιοικήσεων. 

4.0 εργοδότης για να προσλάβει προσωπικό με σύμβαση 

εξαρτημένης εργασίας υποβάλλει αίτηση στην αρμόδια υ¬ 
πηρεσία εργασίας της Νομαρχιακής Αυτοδιοίκησης. 

5. Αν οι θέσεις που ζητούνται δεν καλύπτονται από ημε¬ 
δαπούς ή αλλοδαπούς που διαμένουν νόμιμα στην Ελλάδα, 
ο Ο.Α.Ε.Δ. μπορεί να εγκρίνει την κάλυψη των θέσεων αυ¬ 
τών από αλλοδαπούς που δεν διαμένουν στην Ελλάδα. Αν ο 
Ο.Α.Ε.Δ. εγκρίνει την κάλυψη των θέσεων αυτών από το ε¬ 
ξωτερικό, ο εργοδότης επιλέγει από τις ονομαστικές κατα¬ 
στάσεις που προβλέπονται στην παράγραφο 3 αυτού του 
άρθρου τους αλλοδαπούς που τον ενδιαφέρουν και υπο¬ 
βάλλει αίτηση στο νομάρχη για τη χορήγηση άδειας εργα¬ 
σίας σε αυτούς. 

6. Η αίτηση πρέπει να συνοδεύεται από τα εξής έγγραφα: 
α. βεβαίωση του εργοδότη ότι θα προσλάβει τους συ¬ 
γκεκριμένους αλλοδαπούς και ότι αναλαμβάνει τις δαπά¬ 
νες διαβίωσής τους μέχρι να λάβουν άδεια παραμονής ή, 
αν δεν τους χορηγηθεί άδεια, μέχρι να αναχωρήσουν από 
τη χώρα, 

β. εγγυητική επιστολή τράπεζας ποσού ίσου τουλάχιστον 
με τις τριμηνιαίες αποδοχές ανειδίκευτου εργάτη για την 
κάλυψη των δαπανών τρίμηνης διαβίωσης του αλλοδαπού 
στην Ελλάδα και ποσού που καλύπτει τις δαπάνες επανα- 
προώθησής του ή απέλασής του στη χώρα προέλευσης. 

7. Η άδεια εργασίας χορηγείται από το νομάρχη, ύστερα 
από γνώμη της αστυνομικής αρχής του νομού για θέματα 
που αφορούν τη δημόσια τάξη και ασφάλεια της χώρας. 

8. Η άδεια εργασίας χορηγείται για περίοδο μέχρις ενός 
έτους και μπορεί να ανανεώνεται κάθε φορά για χρονικό 
διάστημα μέχρις ενός έτους. Απαραίτητη προϋπόθεση για 
την ανανέωση είναι η ύπαρξη σύμβασης εργασίας και η εκ¬ 
πλήρωση των φορολογικών και ασφαλιστικών υποχρεώσε¬ 
ων εκ μέρους του αλλοδαπού. Ο αλλοδαπός που επιθυμεί 
την ανανέωση οφείλει, πριν από τη λήξη της άδειας εργα¬ 
σίας, να υποβάλλει αίτηση στο νομάρχη για ανανέωση μετά 
σχετικά δικαιολογητικά. 

9. Ο νομάρχης διαβιβάζει την άδεια εργασίας στο ελληνι¬ 
κό προξενείο για να δοθεί θεώρηση εισόδου και την κοινο¬ 
ποιεί στην υπηρεσία αλλοδαπών και μετανάστευσης. 

Άρθρο 20 
Θεώρηση εισόδου 

Γιατη χορήγηση σε αλλοδαπό θεώρησης εισόδου για την 
απασχόλησή του με σχέση εξαρτημένης εργασίας απαιτεί¬ 
ται να συγκεντρωθούν στην ελληνική προξενική αρχή του 
τόπου κατοικίας του τα εξής έγγραφα: 

α. διαβατήριο ή άλλο ταξιδιωτικό έγγραφο και πιστοποιη¬ 
τικό ποινικού μητρώου των αλλοδαπών αρχών, που προ¬ 
σκομίζει ο αλλοδαπός και 

β. άδεια εργασίας για το συγκεκριμένο αλλοδαπό που 
διαβιβάζει ο νομάρχης. 

Άρθρο 21 

Χορήγηση άδειας παραμονής 

1. Στον αλλοδαπό που έχει λάβει θεώρηση εισόδου για 
την παροχή εξαρτημένης εργασίας στην Ελλάδα χορηγεί¬ 
ται άδεια παραμονής, εφόσον συντρέχουν σωρευτικά οι ε¬ 
ξής προϋποθέσεις: 
α. έχει άδεια εργασίας, 
β. έχει συνάψει σύμβαση εργασίας, 
γ. είναι υγιής και ασφαλισμένος για την κάλυψη εξόδων 
νοσηλείας, ιατρικής και φαρμακευτικής περίθαλψης και για 
την κάλυψη εργατικού ατυχήματος ή ότι έχει υποβληθεί 
σχετική αίτηση, 
δ. έχει εξασφαλίσει κατάλυμα. 


2. Η αίτηση του αλλοδαπού συνοδεύεται από: 
α. άδεια εργασίας, 
β. σύμβαση εξαρτημένης εργασίας, 
γ. αποδεικτικά στοιχεία ότι είναι ασφαλισμένος για την κά¬ 
λυψη εξόδων νοσηλείας, ιατρικής και φαρμακευτικής περί¬ 
θαλψης και για την κάλυψη εργατικού ατυχήματος ή ότι έ¬ 
χει υποβληθεί σχετική αίτηση, 
δ. δήλωση, στην οποία αναφέρεται η διεύθυνση του κα¬ 
ταλύματος του, 

ε. πιστοποιητικό υγείας, που εκδίδεται από ημεδαπά κρα¬ 
τικά νοσηλευτικά ιδρύματα ή κέντρα υγείας ή θεραπευτή¬ 
ρια και ιατρεία του Ι.Κ.Α., ότι ο αλλοδαπός δεν πάσχει από 
νόσημα, το οποίο σύμφωνα με τα διεθνή δεδομένα και την 
Παγκόσμια Οργάνωση Υγείας (Π.Ο.Υ.) μπορεί να αποτελέ- 
σει κίνδυνο για τη δημόσια υγεία. Τα έξοδα βαρύνουν τον 
ενδιαφερόμενο αλλοδαπό. 

Άρθρο 22 

Διάρκεια και ανανέωση άδειας παραμονής 

1. Η άδεια παραμονής για την παροχή εξαρτημένης ερ¬ 
γασίας χορηγείται για ένα έτος και μπορεί να ανανεώνεται 
κάθε φορά για όσο χρόνο ισχύει η άδεια εργασίας. Για την 
ανανέωση ο αλλοδαπός οφείλει δύο τουλάχιστον μήνες 
πριν τη λήξη της άδειας παραμονής, να υποβάλλει στο δή¬ 
μο ή την κοινότητα του τόπου κατοικίας του αίτηση και δι- 
καιολογητικά από τα οποία να προκύπτει ότι: 

α. έχει άδεια εργασίας, 

β. έχει εκπληρώσει τις φορολογικές και ασφαλιστικές του 
υποχρεώσεις, 

γ. εξακολουθούν να πληρούνται οι προϋποθέσεις που 
προβλέπονται στο άρθρο 21. 

2. Μετά την πάροδο έξι ετών, η ανανέωση της άδειας πα¬ 
ραμονής γίνεται με απόφαση του Υπουργού Εσωτερικών, 
Δημόσιας Διοίκησης και Αποκέντρωσης και έχει διετή διάρ¬ 
κεια. Ύστερα από δεκαετή συνολική παραμονή στην Ελλά¬ 
δα και υπό τις αυτές προϋποθέσεις μπορεί με απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης να χορηγείται άδεια παραμονής αόριστης διάρ¬ 
κειας. Και στις δύο αυτές περιπτώσεις κατά τα λοιπά έχουν 
εφαρμογή οι διατάξεις των παραγράφων 3 έως 6 του άρ¬ 
θρου 8 αυτού του νόμου. 

3. Ο αλλοδαπός επιτρέπεται να συνάπτει σύμβαση ερ¬ 
γασίας με άλλο εργοδότη κατά τη διάρκεια ισχύος της ά¬ 
δειας εργασίας και της άδειας παραμονής του. Γ ια τη με¬ 
ταβολή αυτή οφείλει να ενημερώνει άμεσα τον οικείο νο¬ 
μάρχη. 

Άρθρο 23 

1. Οι διατάξεις των άρθρων 19,20,21 και 22του νόμου αυ¬ 
τού εφαρμόζονται αναλόγως και στους αλλοδαπούς που ε¬ 
πιθυμούν να εισέλθουν στην Ελλάδα για την παροχή ανε¬ 
ξάρτητων υπηρεσιών ή έργου. 

2. Γ ια την ανανέωση της άδειας εργασίας και της άδειας 
παραμονής των αλλοδαπών που αναφέρονται στην παρά¬ 
γραφο 1, αντί της σύμβασης παροχής ανεξάρτητων υπηρε¬ 
σιών ή έργου μπορεί να προσκομίζεται δήλωση του εργο¬ 
δότη ότι θα απασχολήσει τον αλλοδαπό σε συγκεκριμένη 
εργασία για συγκεκριμένο χρονικό διάστημα ή βιβλιάριο εν¬ 
σήμων ασφαλιστικού οργανισμού, από το οποίο να προκύ¬ 
πτει ότι ο αλλοδαπός έχει πραγματοποιήσει αριθμό ημερο¬ 
μισθίων ίσο τουλάχιστον με το μισό των εργάσιμων ημερών 
που αντιστοιχούν στο χρονικό διάστημα από την έκδοση 
της άδειας εργασίας μέχριτην υποβολή της αίτησήςτου για 
την ανανέωσή της. 

Άρθρο 24 

Εποχιακή εργασία αλλοδαπών 

1. Εποχιακή εργασία αλλοδαπού είναι η απασχόλησή του 
στην Ελλάδα για χρονικό διάστημα μέχρι έξι συνολικά μή¬ 
νες ανά ημερολογιακό έτος σε τομέα δραστηριότητας που 
συναρτάται με το ρυθμό των εποχών, με σχέση εργασίας ο¬ 
ρισμένου χρόνου για συγκεκριμένο εργοδότη και είδος α¬ 
πασχόλησης και υπό την προϋπόθεση ότι ο αλλοδαπός δεν 
διατηρεί μόνιμη κατοικία στην Ελλάδα. 

2. Ο εργοδότης που επιθυμεί να απασχολήσει αλλοδαπό 
για εποχιακή εργασία οφείλει να λάβει προηγούμενη έγκρι¬ 
ση του Ο.Α.Ε.Δ. σύμφωνα με τα οριζόμενα στην παρ. 5 του 
άρθρου 19 του παρόντος, ύστερα από αίτησή του προς την 
αρμόδια υπηρεσία εργασίας της Νομαρχιακής Αυτοδιοίκη¬ 
σης τουλάχιστον τρεις μήνες πριν από την έναρξη των ερ¬ 
γασιών του. Η αίτηση διαβιβάζεται στον Ο.Α.Ε.Δ. Κατά τα 
λοιπά η είσοδος και παραμονή αλλοδαπών για εποχιακή ερ¬ 
γασία στην Ελλάδα ρυθμίζονται από διμερείς ή πολυμερείς 
διεθνείς συμφωνίες. 

ΚΕΦΑΛΑΙΟ ΣΤ 

ΕΙΣΟΔΟΣ ΓΙΑ ΑΣΚΗΣΗ ΑΝΕΞΑΡΤΗΤΗΣ 
ΟΙΚΟΝΟΜΙΚΗΣ ΔΡΑΣΤΗΡΙΟΤΗΤΑΣ 

Άρθρο 25 
Θεώρηση εισόδου 

1. Είσοδος για την άσκηση ανεξάρτητης οικονομικής δρα¬ 
στηριότητας είναι η είσοδος στη χώρα αλλοδαπού φυσικού 
προσώπου με σκοπό την άσκηση οικονομικής δραστηριό¬ 
τητας χωρίς εξάρτηση από κάποιον εργοδότη. 

2. Επιτρέπεται η είσοδος αλλοδαπού στη χώρα, προκει- 
μένου αυτός να ασκήσει ανεξάρτητη οικονομική δραστη¬ 
ριότητα, εφόσον σωρευτικώς: 

α. διαθέτει επαρκείς πόρους για την άσκηση της δραστη¬ 
ριότητας, 

β. η δραστηριότητα συμβάλλει στην ανάπτυξη της εθνι¬ 
κής οικονομίας. 

3. Η αίτηση για τη χορήγηση άδειας άσκησης ανεξάρτη¬ 
της οικονομικής δραστηριότητας υποβάλλεται στην ελληνι¬ 
κή προξενική αρχή του τόπου κατοικίας του αλλοδαπού και 
συνοδεύεται από τα εξής έγγραφα: 

α. οικονομοτεχνική μελέτη, στην οποία περιλαμβάνονται 
τουλάχιστοντο είδος καιτο ύψος της επένδυσης, καθώς και 
οι πηγές χρηματοδότησης, 

β. πιστοποιητικό φορολογικής ενημερότητας της χώρας 
προέλευσης, 

γ. στοιχεία που αποδεικνύουντην επιστημονική ή τεχνική 
ή επαγγελματική του κατάρτιση, ως προς τη δραστηριότη¬ 
τα που επιθυμεί να ασκήσει, 

δ. πιστοποιητικό ποινικού μητρώου των αλλοδαπών αρ¬ 
χών. 

4. Η αίτηση με τα δικαιολογητικά διαβιβάζεται στην υπη¬ 
ρεσία αλλοδαπών και μετανάστευσης στην περιφέρεια της 
οποίας βρίσκεται ο δήμος ή η κοινότητα, όπου προτίθεται 
να εγκατασταθεί και να ασκήσει τη δραστηριότητα που επι¬ 
θυμεί. 

5. Η υπηρεσία αλλοδαπών και μετανάστευσης εξετάζει 
την σκοπιμότητα άσκησης της συγκεκριμένης οικονομικής 
δραστηριότητας. Η υπηρεσία αλλοδαπών και μετανάστευ¬ 
σης μπορεί να απαιτεί από τον αλλοδαπό να προσκομίσει 
και πρόσθετα δικαιολογητικά. Αν η υπηρεσία κρίνει σκόπιμη 
την άσκηση της συγκεκριμένης δραστηριότητας, διαβιβά¬ 
ζει την αίτηση μαζί με τα σχετικά έγγραφα στο αρμόδιο κα¬ 


τά περίπτωση όργανο ή υπηρεσία, το οποίο, αφού προβεί 
στον προβλεπόμενο από το νόμο έλεγχο, χορηγεί στον αλ¬ 
λοδαπό την προβλεπόμενη άδεια άσκησης της συγκεκριμέ¬ 
νης ανεξάρτητης οικονομικής δραστηριότητας. Αν από το 
νόμο δεν προβλέπεται χορήγηση άδειας άσκησης της συ¬ 
γκεκριμένης ανεξάρτητης οικονομικής δραστηριότητας, η 
άδεια αυτή χορηγείται από την υπηρεσία αλλοδαπών και 
μετανάστευσης του τόπου όπου ο αλλοδαπός προτίθεται 
να ασκήσει τη δραστηριότητα αυτήν. 

6. Η άδεια άσκησης ανεξάρτητης οικονομικής δραστη¬ 
ριότητας αποστέλλεται στην ελληνική προξενική αρχή, η ο¬ 
ποία τη γνωστοποιεί στον ενδιαφερόμενο. 

7. Στον αλλοδαπό που έχει λάβει άδεια άσκησης ανεξάρ¬ 
τητης οικονομικής δραστηριότητας χορηγείται από το ελ¬ 
ληνικό προξενείο του τόπου κατοικίας του θεώρηση εισό¬ 
δου. 

Άρθρο 26 

Χορήγηση άδειας παραμονής 

1. Στον αλλοδαπό, που έχει λάβει θεώρηση εισόδου στην 
χώρα για άσκηση ανεξάρτητης οικονομικής δραστηριότη¬ 
τας, χορηγείται άδεια παραμονής εφόσον: 

α. είναι υγιής και ασφαλισμένος για την κάλυψη των εξό¬ 
δων νοσηλείας, ιατρικής και φαρμακευτικής περίθαλψης, 
β. έχει εξασφαλίσει κατάλυμα. 

2. Η αίτηση του αλλοδαπού συνοδεύεται και από: 

α. στοιχεία από τα οποία προκύπτει ότι μπορεί να καλύψει 
τα έξοδα παραμονής του και της δραστηριότητας που θα α¬ 
σκήσει, 

β. αποδεικτικά στοιχεία ότι είναι ασφαλισμένος για την κά¬ 
λυψη των εξόδων νοσηλείας, ιατρικής και φαρμακευτικής 
περίθαλψης ή ότι έχει υποβληθεί σχετική αίτηση, 
γ. δήλωση στην οποία αναφέρεται η διεύθυνση του κατα¬ 
λύματος του, 

δ. πιστοποιητικό υγείας, που εκδίδεται από ημεδαπά κρα¬ 
τικά νοσηλευτικά ιδρύματα ή κέντρα υγείας ή θεραπευτή¬ 
ρια και ιατρεία του Ι.Κ.Α., ότι ο αλλοδαπός δεν πάσχει από 
νόσημα, το οποίο, σύμφωνα με τα διεθνή δεδομένα και την 
Παγκόσμια Οργάνωση Υγείας (Π.Ο.Υ.), μπορεί να αποτελέ- 
σει κίνδυνο για τη δημόσια υγεία. Τα έξοδα βαρύνουν τον 
ενδιαφερόμενο αλλοδαπό. 

Άρθρο 27 

Διάρκεια και ανανέωση της άδειας παραμονής 

1. Η άδεια παραμονής χορηγείται για δύο έτη και μπορεί 
να ανανεώνεται για ισόχρονο διάστημα. 

2. Η ανανέωση χορηγείται εφόσον: 

α. η εγκεκριμένη δραστηριότητα πράγματι εξακολουθεί 
να ασκείται, 

β. πρόκειται για την ίδια δραστηριότητα ή συνέχεια ή εξέ¬ 
λιξη της αρχικής δραστηριότητας, 
γ. έχει εκπληρώσει τις φορολογικές και ασφαλιστικές του 
υποχρεώσεις. 

3. Η αίτηση για την ανανέωση υποβάλλεται δύο τουλάχι¬ 
στον μήνες πριν τη λήξη της, στο δήμο ή την κοινότητα του 
τόπου κατοικίας του και συνοδεύεται από: 

α. τα δικαιολογητικά από τα οποία προκύπτει ότι πληροί 
τις προϋποθέσεις της προηγούμενης παραγράφου, 
β. τα δικαιολογητικά της παρ. 2 του άρθρου 26. 

4. Μετά την πάροδο έξι ετών, η ανανέωση της άδειας πα¬ 
ραμονής γίνεται με απόφαση του Υπουργού Εσωτερικών, 
Δημόσιας Διοίκησης και Αποκέντρωσης και έχει διετή διάρ¬ 
κεια. Ύστερα από δεκαετή συνολική παραμονή στην Ελλά¬ 
δα και υπό τις αυτές προϋποθέσεις μπορεί, με απόφαση του 

Υπουργού Εσωτερικών, Δημόσιας Διοίκησης και Αποκέ¬ 
ντρωσης, να χορηγείται άδεια παραμονής αόριστης διάρ¬ 
κειας. Και στις δύο αυτές περιπτώσεις κατά τα λοιπά έχουν 
εφαρμογή οι διατάξεις των παραγράφων 3 έως 6 του άρ¬ 
θρου 8. 

5. Αν η άδεια παραμονής ανακληθεί ή δεν ανανεωθεί, επι¬ 
τρέπεται να χορηγηθεί στον αλλοδαπό προθεσμία μέχρι έ¬ 
ξι μηνών για την αναχώρησή του από την Ελλάδα, εφόσον 
τούτο κρίνεται αναγκαίο για την εκκαθάριση της επιχείρη¬ 
σής του. 

ΚΕΦΑΛΑΙΟ Ζ' 

ΕΙΣΟΔΟΣ ΚΑΙ ΠΑΡΑΜΟΝΗ ΑΛΛΟΔΑΠΩΝ 
ΓΙΑ ΟΙΚΟΓΕΝΕΙΑΚΗ ΣΥΝΕΝΩΣΗ 

Άρθρο 28 
Θεώρηση εισόδου 

1. Ο αλλοδαπός που κατοικεί νόμιμα στην Ελλάδα επί δύο 
τουλάχιστον έτη μπορεί να ζητήσειτην είσοδο και την εγκα¬ 
τάσταση στη χώρα μελών της οικογένειάς του εφόσον: 

α. τα μέλη της οικογένειας του πρόκειται να κατοικήσουν 
μαζί του, 

β. ο αϊτών αλλοδαπός αποδεικνύει ότι διαθέτει προσωπι¬ 
κό εισόδημα σταθερό και επαρκές για τις ανάγκες της οικο- 
γένειάς του, που δεν μπορεί να είναι μικρότερο από το ημε¬ 
ρομίσθιο του ανειδίκευτου εργάτη, καθώς και κατάλληλο 
κατάλυμα και ασφάλιση υγειονομικής περίθαλψης, που 
μπορεί να καλύψει και τα μέλη της οικογένειάς του που θα 
συντηρούνται από αυτόν. 

2. Ως μέλη οικογένειας του αλλοδαπού που εισέρχονται 
στη χώρα στο πλαίσιο της οικογενειακής συνένωσης νοού¬ 
νται: 

α. ο σύζυγος, 

β. τα κάτω των 18 ετών άγαμα τέκνα του, 
γ. τα κάτω των 18 ετών άγαμα τέκνα του συζύγου του, ε¬ 
φόσον του έχει ανατεθεί η άσκηση της γονικής μέριμνας. 

3. Ο αλλοδαπός υποβάλλει στο δήμο ή την κοινότητα του 
τόπου κατοικίας του αίτηση για τη χορήγηση άδειας εισό¬ 
δου για οικογενειακή συνένωση. Η αίτηση αυτή συνοδεύε¬ 
ται από: 

α. αντίγραφο της άδειας παραμονής, 
β. αντίγραφο εκκαθαριστικού σημειώματος ή δήλωσης 
φορολογίας εισοδήματος του τελευταίου οικονομικού έ¬ 
τους πριν την υποβολή της αίτησης, 
γ. πρόσφατο πιστοποιητικό οικογενειακής κατάστασής 
του, από το οποίο προκύπτει ο συγγενικός δεσμός. 

δ. δήλωσή του, ότι τα μέλη της οικογένειας θα κατοική¬ 
σουν μαζί με τον αλλοδαπό. 

4. Ο δήμος ή η κοινότητα εξετάζει την πληρότητα των δι- 
καιολογητικών και τα διαβιβάζει μαζί με την αίτηση του αλ¬ 
λοδαπού στην υπηρεσία αλλοδαπών και μετανάστευσης. 

5. Ο Γενικός Γραμματέας της Περιφέρειας αποφαίνεται, 
ύστερα από γνώμη της αστυνομικής αρχής, για θέματα που 
αφορούν στη δημόσια τάξη και ασφάλεια της χώρας για τη 
χορήγηση θεώρησης εισόδου. Αν αποφανθεί θετικά, η οι¬ 
κεία ελληνική προξενική αρχή χορηγεί στα μέλη της οικο¬ 
γένειας του αλλοδαπού τη θεώρηση εισόδου για οικογενει¬ 
ακή συνένωση, με την επιφύλαξη των διατάξεων του άρ¬ 
θρου 7 αυτού του νόμου. 

Άρθρο 29 

Χορήγηση άδειας παραμονής 

1. Η αίτηση μέλους της οικογένειας αλλοδαπού για τη χο¬ 
ρήγηση άδειας παραμονής για οικογενειακή συνένωση 


πρέπει να συνοδεύεται από πιστοποιητικό υγείας, που εκδί- 
δεται από ημεδαπά κρατικά νοσηλευτικά ιδρύματα ή κέ¬ 
ντρα υγείας ή θεραπευτήρια και ιατρεία του Ι.Κ.Α., ότι το μέ¬ 
λος της οικογένειας δεν πάσχει από νόσημα, το οποίο μπο¬ 
ρεί να αποτελέσει κίνδυνο για τη δημόσια υγεία, σύμφωνα 
με τα διεθνή δεδομένα και την Παγκόσμια Οργάνωση Υγεί¬ 
ας. Για τα ανήλικα τέκνα η αίτηση υποβάλλεται από εκείνον 
που ασκεί τη γονική μέριμνα. Τα έξοδα βαρύνουν τον ενδια¬ 
φερόμενο αλλοδαπό. 

2. Στους ανήλικους αλλοδαπούς που έχουν συμπληρώσει 
το 14ο έτος της ηλικίας τους χορηγείται ατομική άδεια πα¬ 
ραμονής, η οποία λήγει με τη λήξη της άδειας παραμονής ε¬ 
κείνου που ασκεί τη γονική μέριμνα. Για όσους δεν έχουν 
συμπληρώσει το παραπάνω έτος της ηλικίας τους, καθώς 
και για τέκνα αλλοδαπών που γεννιούνται στην Ελλάδα, η 
παραμονή τους καλύπτεται από την άδεια παραμονής εκεί¬ 
νου που ασκεί τη γονική μέριμνα. 

Άρθρο 30 

Διάρκεια και ανανέωση της άδειας παραμονής 

1. Η άδεια παραμονής χορηγείται για χρονικό διάστημα 
μέχρις ενός έτους, μπορεί να ανανεώνεται για χρονικό διά¬ 
στημα μέχρις ενός έτους και ακολουθεί την τύχη της άδει¬ 
ας παραμονήςτου αλλοδαπού. 

2. Αλλοδαπός που επιθυμεί την ανανέωση της άδειας πα¬ 
ραμονής για λόγους οικογενειακής συνένωσης υποχρεού- 
ται, δύο τουλάχιστον μήνες πριν τη λήξη της, να υποβάλει 
στο δήμο ή την κοινότητα του τόπου κατοικίας του σχετική 
αίτηση. Κατά τα λοιπά εφαρμόζονται αναλόγως οι διατάξεις 
του άρθρου 8του νόμου αυτού. 

Άρθρο 31 

Άσκηση επαγγελματικής δραστηριότητας από 
μέλη οικογένειας αλλοδαπού 

Τα πρόσωπα που γίνονται δεκτά για λόγους οικογενεια¬ 
κής συνένωσης επιτρέπεται να εργάζονται με σχέση εξαρ¬ 
τημένης εργασίας ή να παρέχουν ανεξάρτητες υπηρεσίες ή 
έργο ή να ασκούν ανεξάρτητη οικονομική δραστηριότητα. 
Προς το σκοπό αυτόν απαιτείται να λαμβάνουν άδεια εργα¬ 
σίας ή άδεια άσκησης ανεξάρτητης οικονομικής δραστη¬ 
ριότητας, προσκομίζοντας την άδεια παραμονής λόγω οι¬ 
κογενειακής συνένωσης, εφαρμοζομένων αναλόγως των 
διατάξεων των παραγράφων 6.ί., 7.ί. και δ.ί.του άρθρου 66 
του παρόντος ως προς τη διαδικασία και τα λοιπά απαιτού- 
μενα δικαιολογητικά. 

Άρθρο 32 

Αυτοτελής άδεια παραμονής μελών 
οικογένειας αλλοδαπού 

1. Πρόσωπα που έχουν γίνει δεκτά για λόγους οικογενει¬ 
ακής συνένωσης μπορούν να αποκτήσουν αυτοτελές δικαί¬ 
ωμα παραμονής στην Ελλάδα όταν: 

α. ενηλικιωθούν, 

β. αποβιώσει ο αλλοδαπός, 

γ. ο αλλοδαπός ασκεί βία στα πρόσωπα αυτά, 

δ. εκδοθεί απόφαση διαζυγίου του αλλοδαπού. 

2. Η αίτηση για τη χορήγηση αυτοτελούς άδειας παραμο¬ 
νής συνοδεύεται ιδίως από ληξιαρχική πράξη γέννησης ή 
θανάτου ή δικαστική απόφαση διαζυγίου. 

3. Η διάρκεια της αυτοτελούς άδειας παραμονής δεν μπο¬ 
ρεί να υπερβαίνει το ένα έτος και μπορεί να ανανεωθεί για 
ένα ακόμη έτος. Περαιτέρω ανανέωσή της επιτρέπεται μό¬ 
νο για λόγο που προβλέπεται από τον παρόντα νόμο. 

Άρθρο 33 

Άδεια παραμονής αλλοδαπού, συζύγου Έλληνα 
ή πολίτη της Ευρωπαϊκής Ένωσης 

1. Στον αλλοδαπό, σύζυγο ημεδαπού ή πολίτη χώρας της 
Ευρωπαϊκής Ένωσης χορηγείται άδεια παραμονής διάρ¬ 
κειας μέχρι πέντε ετών. Η άδεια αυτή ανανεώνεται κάθε φο¬ 
ρά με τη λήξη της για χρονικό διάστημα μέχρι πέντε έτη και 
επέχει θέση άδειας εργασίας. 

2. Η άδεια αυτή δεν χορηγείται ή, αν έχει ήδη χορηγηθεί, 
ανακαλείται, εφόσον διαπιστωθεί ότι ο γάμος τελέστηκε με 
κύριο σκοπό την καταστρατήγηση των διατάξεων του πα¬ 
ρόντος νόμου, προκειμένου ο αλλοδαπός να αποκτήσει ά¬ 
δεια παραμονής ή την ελληνική ιθαγένεια. Ο γάμος θεωρεί¬ 
ται ότι έχει τελεσθεί για το σκοπό αυτόν ιδίως όταν δεν υ¬ 
πάρχει συμβίωση των δύο συζύγων ή δυνατότητα 
επικοινωνίας ή όταν ο ένας σύζυγος αγνοεί στοιχεία της 
ταυτότητας του άλλου συζύγου. Στις περιπτώσεις αυτές η 
υπηρεσία αλλοδαπών και μετανάστευσης προβαίνει στους 
αναγκαίους ελέγχους για να διαπιστώσει τα στοιχεία ή άλ¬ 
λα περιστατικά από τα οποία αποδεικνύεται ή τεκμαίρεται ο 
παραπάνω σκοπός τέλεσης του γάμου. Τα στοιχεία αυτά 
γνωστοποιούνται και στη Διεύθυνση Αστικής και Δημοτικής 
Κατάστασης του Υπουργείου Εσωτερικών, Δημόσιας Διοί¬ 
κησης και Αποκέντρωσης. 

ΚΕΦΑΛΑΙΟ Η' 

ΕΙΣΟΔΟΣ ΚΑΙ ΠΑΡΑΜΟΝΗ ΑΛΛΟΔΑΠΩΝ 
ΓΙΑ ΑΛΛΟΥΣ ΛΟΓΟΥΣ 

Άρθρο 34 

Είσοδος και παραμονή αλλοδαπών αθλητών 
και προπονητών 

1. Η είσοδος στη χώρα αλλοδαπών αθλητών και προπονη¬ 
τών αθλήματος, που έχει αναγνωρισθεί από τις ελληνικές α¬ 
θλητικές αρχές, για την εγγραφή, μεταγραφή ή πρόσληψή 
τους σε αναγνωρισμένο αθλητικό σωματείο σε Αθλητική Α¬ 
νώνυμη Εταιρία (Α.Α.Ε.) ή σε Τμήμα Αμειβομένων Αθλητών 
(Τ.Α.Α.), επιτρέπεται ύστερα από έγκριση της ελληνικής α¬ 
θλητικής ομοσπονδίας του οικείου αθλήματος και χορήγηση 
θεώρησης εισόδου. 

2. Ο αλλοδαπός αθλητής ή προπονητής που επιθυμεί να 
έλθει στην Ελλάδα εν όψει εγγραφής, μεταγραφής ή πρό¬ 
σληψης, οφείλει να προσκομίσει στο ελληνικό προξενείο 
του τόπου κατοικίας του: 

α. διαβατήριο ή άλλο ταξιδιωτικό έγγραφο, 

β. έγκριση της ελληνικής ομοσπονδίας του οικείου αθλή¬ 
ματος για την είσοδό του στην Ελλάδα για εγγραφή, μετα¬ 
γραφή ή πρόσληψη, 

γ. πιστοποιητικό ποινικού μητρώου των αλλοδαπών αρ¬ 
χών. 

3. Αλλοδαπός αθλητής ή προπονητής, που έχει λάβει θε¬ 
ώρηση εισόδου για την εγγραφή, μεταγραφή ή πρόσληψη, 
μπορεί να ζητήσει άδεια παραμονής, εφόσον σωρευτικώς: 

α. έχει εγγράφει, μεταγράφει ή προσληφθεί σε ελληνικό 
αθλητικό σωματείο, Α.Α.Ε. ή Τ.Α.Α., 

β. είναι υγιής και ασφαλισμένος για την κάλυψη των εξό¬ 
δων νοσηλείας, ιατρικής και φαρμακευτικής περίθαλψης, 

γ. έχει εξασφαλίσει κατάλυμα. 

4. Η αίτηση για τη χορήγηση άδειας παραμονής συνο¬ 
δεύεται από: 

α. αντίγραφο της έγγραφης συμφωνίας συνεργασίας, αν 
πρόκειται για εγγραφή ή μεταγραφή αθλητή σε ερασιτεχνι¬ 
κό σωματείο ή της σύμβασης εργασίας, αν πρόκειται για εγ¬ 


γραφή ή μεταγραφή επαγγελματία ή αμειβόμενου αθλητή 
ή για πρόσληψη προπονητή με το συγκεκριμένο αθλητικό 
σωματείο Α.Α.Ε. ή Τ.Α.Α. στην ελληνική γλώσσα, 
β. πιστοποιητικό υγείας που εκδίδεται από ημεδαπά κρα¬ 
τικά νοσηλευτικά ιδρύματα ή κέντρα υγείας ή θεραπευτή¬ 
ρια και ιατρεία του Ι.Κ.Α. ότι ο αλλοδαπός δεν πάσχει από 
νόσημα, το οποίο σύμφωνα με τα διεθνή δεδομένα και την 
Παγκόσμια Οργάνωση Υγείας (Π.Ο.Υ.) μπορεί να αποτελέ- 
σει κίνδυνο για τη δημόσια υγεία. Τα έξοδα βαρύνουν τον 
ενδιαφερόμενο αλλοδαπό, 

γ. δήλωση στην οποία αναγράφεται η διεύθυνση του κα¬ 
ταλύματος του, 

δ. αποδεικτικά στοιχεία ότι είναι ασφαλισμένος στην Ελ¬ 
λάδα για κάλυψη των εξόδων νοσηλείας, ιατρικής και φαρ¬ 
μακευτικής περίθαλψης ή ότι έχει υποβληθεί σχετική αίτη¬ 
ση, 

ε. βεβαίωση της Γενικής Γραμματείας Αθλητισμού, με την 
οποία πιστοποιείται ότι ο αθλητής έχει δικαίωμα να ενταχθεί 
στη δύναμη αθλητικού σωματείου, Α.Α.Ε. ή Τ.Α.Α. του οικεί¬ 
ου αθλήματος ή ότι ο προπονητής έχει τα νόμιμα προσόντα 
για την άσκηση του επαγγέλματος του. 

5. Η άδεια παραμονής χορηγείται για όσο χρονικό διά¬ 
στημα διατηρείται σε ισχύ η έγγραφη συμφωνία συνεργα¬ 
σίας ή η σύμβαση εργασίας του αλλοδαπού. Αν η συμφωνία 
αυτή παραταθεί, ανανεώνεται ισόχρονα και η άδεια παρα¬ 
μονής. 

Άρθρο 35 

Είσοδος και παραμονή μελών διοικητικού 
συμβουλίου, διαχειριστών και προσωπικού εταιριών 

1. Επιτρέπεται να εισέλθουν στη χώρα, αφού προηγουμέ¬ 
νως λάβουν ειδική θεώρηση εισόδου: 

α. Αλλοδαποί, μέλη διοικητικών συμβουλίων, διαχειρι¬ 
στές και ανώτατα διευθυντικά στελέχη (γενικοί διευθυντές 
και διευθυντές) θυγατρικών εταιριών και υποκαταστημά¬ 
των αλλοδαπών εταιριών που ασκούν νομίμως εμπορική 
δραστηριότητα στην Ελλάδα. 

β. Το αλλοδαπό υπαλληλικό προσωπικό που απασχολεί¬ 
ται αποκλειστικώς σε εταιρίες που έχουν υπαχθεί σε διατά¬ 
ξεις του Α.Ν. 89/1967 (ΦΕΚ 132 Α'), Α.Ν. 378/1968 (ΦΕΚ82 
Α') και του άρθρου 25 του Ν. 27/1975 (ΦΕΚ 77 Α'), όπως α- 
ντικαταοτάθηκεαπότο άρθρο4του Ν. 2234/1994 (ΦΕΚ 142 
Α'), καθώς και σε επιχειρήσεις του Ν.Δ. 2687/1953 (ΦΕΚ317 
Α'). 

γ. Αλλοδαποί τεχνικοί που απασχολούνται σε βιομηχανίες 
ή μεταλλεία υπό τους όρους που προβλέπονται στον Α.Ν. 
448/1968 (ΦΕΚ 130 Α'). 

δ. Αλλοδαποί, προερχόμενοι από τρίτες χώρες, οι οποίοι 
εργάζονται σε επιχειρήσεις εγκατεστημένες σε άλλο κρά¬ 
τος - μέλος της Ευρωπαϊκής Ένωσης και αποσπώνται στην 
Ελλάδα σε θυγατρικές εταιρίες ή υποκαταστήματα αυτών 
των επιχειρήσεων. 

ε. Άλλες κατηγορίες αλλοδαπών που μπορεί να καθορί¬ 
ζονται με απόφαση των Υπουργών Εσωτερικών, Δημόσιας 
Διοίκησης και Αποκέντρωσης, Εργασίας και Κοινωνικών Α¬ 
σφαλίσεων και του κατά περίπτωση αρμόδιου Υπουργού. 

2. Οι αλλοδαποί που επιθυμούν να εισέλθουν στην Ελλά¬ 
δα για τον σκοπό που αναφέρεται στην παράγραφο 1 προ¬ 
σκομίζουν στο ελληνικό προξενείο του τόπου κατοικίας 
τους: 

α. διαβατήριο ή άλλο ταξιδιωτικό έγγραφο, 
β. βεβαίωση της εταιρίας ότι θα απασχοληθούν σε αυτή 
στην Ελλάδα. Κατ’ εξαίρεση κατά την αρχική εγκατάσταση 
των εταιριών της περίπτωσης β' της παραγράφου 1 και για 

τη θεώρηση εισόδου του νόμιμου εκπροσώπου αυτών, αντί 
της βεβαίωσης της εταιρίας, πρέπει να προσκομίζεται βε¬ 
βαίωση του Υπουργείου Εθνικής Οικονομίας ή του Υπουρ¬ 
γείου Εμπορικής Ναυτιλίας, κατά περίπτωση, από την ο¬ 
ποία προκύπτει ο διορισμός του νόμιμου εκπροσώπου, 
γ. πιστοποιητικό ποινικού μητρώου των αλλοδαπών αρχών. 

3. Στους αλλοδαπούς της παραγράφου 1 χορηγείται ά¬ 
δεια παραμονής, εφόσον: 

α. Έχουν σύμβαση εργασίας με την εταιρία ή, εφόσον 
πρόκειται για μέλη διοικητικού συμβουλίου ή διαχειριστές, 
προσκομίσουν απόφαση του αρμόδιου οργάνου της εται¬ 
ρίας για την ιδιότητά τους. 

β. Είναι ασφαλισμένοι για την κάλυψη εξόδων νοσηλείας, 
ιατρικής και φαρμακευτικής περίθαλψης. Η ισχύς της παρ. 
11 του άρθρου 8 του Ν. 2166/1993 δεν θίγεται. 

γ. Προσκομίσουν πιστοποιητικό υγείας που εκδίδεταιαπό 
ημεδαπά κρατικά νοσηλευτικά ιδρύματα ή κέντρα υγείας ή 
θεραπευτήρια και ιατρεία του Ι.Κ.Α. ότι ο αλλοδαπός δεν 
πάσχει από νόσημα, το οποίο σύμφωνα με τα διεθνή δεδο¬ 
μένα και την Παγκόσμια Οργάνωση Υγείας (Π.Ο.Υ.) μπορεί 
να αποτελέσει κίνδυνο για τη δημόσια υγεία. Τα έξοδα βα¬ 
ρύνουν τον ενδιαφερόμενο αλλοδαπό. 

δ. Δήλωση στην οποία να αναγράφεται η διεύθυνση του 
καταλύματος του. 

4. Η άδεια παραμονής χορηγείται για χρονικό διάστημαε- 
νός έτους και μπορεί να ανανεώνεται για ίσο χρονικό διά¬ 
στημα. 

5. Οι παραπάνω αλλοδαποί μπορούν να συνοδεύονται και 
από τα κατά το άρθρο 28 παράγραφος 2 μέλη της οικογέ- 
νειάςτους, στα οποία χορηγείται ατομική άδεια παραμονής 
που λήγει με τη λήξη της άδειας παραμονής των αλλοδα¬ 
πών, εφόσον προσκομίσουν το υπό στοιχείο γ' της παρα¬ 
γράφου 3 αυτού του άρθρου πιστοποιητικό. 

Άρθρο 36 

Είσοδος και παραμονή αλλοδαπών πνευματικών 
δημιουργών και μελών καλλιτεχνικών 
συγκροτημάτων και τσίρκων 

1. Αλλοδαποί πνευματικοί δημιουργοί, όπως συγγραφείς, 
λογοτέχνες, σκηνοθέτες, ζωγράφοι, γλύπτες, ηθοποιοί, χο- 
ρογράφοι, σκηνογράφοι, καθώς και μέλη καλλιτεχνικών συ¬ 
γκροτημάτων και τσίρκων και οι εργαζόμενοι σε αυτά επι¬ 
τρέπεται να εισέλθουν στη χώρα, εφόσον αποδεικνύουντη 
συγκεκριμένη δραστηριότητά τους και αφού λάβουν θεώ¬ 
ρηση εισόδου στην Ελλάδα. 

2. Στους αλλοδαπούς της παραγράφου 1 χορηγείται ά¬ 
δεια παραμονής, εφόσον συντρέχουν σωρευτικά οι εξής 
προϋποθέσεις: 

α. είναι υγιείς και ασφαλισμένοι για την κάλυψη εξόδων 
νοσηλείας, ιατρικής και φαρμακευτικής περίθαλψης, 
β. έχουν εξασφαλίσει κατάλυμα και διαθέτουν τα οικονο¬ 
μικά μέσα για τη διαβίωσή τους. 

3. Η αίτηση του αλλοδαπού για τη χορήγηση άδειας πα¬ 
ραμονής συνοδεύεται από: 

α. αντίγραφο σύμβασης εξαρτημένης εργασίας ή έργου, 
β. πιστοποιητικό υγείας που εκδίδεται από ημεδαπά κρα¬ 
τικά νοσηλευτικά ιδρύματα ή κέντρα υγείας ή θεραπευτή¬ 
ρια και ιατρεία του Ι.Κ.Α. ότι ο αλλοδαπός δεν πάσχει από 
νόσημα, το οποίο σύμφωνα με τα διεθνή δεδομένα και την 
Παγκόσμια Οργάνωση Υγείας (Π.Ο.Υ.) μπορεί να αποτελέ- 
σει κίνδυνο για τη δημόσια υγεία. Τα έξοδα βαρύνουν τον 
ενδιαφερόμενο αλλοδαπό, 

γ. δήλωση στην οποία αναγράφεται η διεύθυνση του κα¬ 
ταλύματος του, 


δ. αποδεικτικά στοιχεία ότι είναι ασφαλισμένος στην Ελ¬ 
λάδα για την κάλυψη εξόδων νοσηλείας, ιατρικής και φαρ¬ 
μακευτικής περίθαλψης ή ότι έχει υποβληθεί σχετική αίτη¬ 
ση και 

ε. αποδεικτικά στοιχεία ότι διαθέτει τα απαραίτητα οικο¬ 
νομικά μέσα για τη διαβίωσή του. 

4. Η άδεια παραμονής χορηγείται για χρονικό διάστημα 
μέχρις ενός έτους και μπορεί να ανανεώνεται κάθε φορά για 
χρονικό διάστημα μέχρι ένα έτος. 

5. Τα μέλη καλλιτεχνικών συγκροτημάτων, που έρχονται 
στην Ελλάδα στα πλαίσια πολιτιστικών ή μορφωτικών α¬ 
νταλλαγών υπό την αιγίδα του Υπουργείου Πολιτισμού ή 
των οργανισμών τοπικής αυτοδιοίκησης, επιτρέπεται να ει¬ 
σέρχονται στη χώρα, αφού λάβουν θεώρηση εισόδου που 
χορηγείται για όσο χρονικό διάστημα πρόκειται να διαρκέ¬ 
σουν οι εκδηλώσεις. 

Άρθρο 37 

Άλλες περιπτώσεις χορήγησης άδειας παραμονής 

1. Επιτρέπεται να χορηγείται άδεια παραμονής σε αλλο¬ 
δαπό για ένα έτος, που μπορεί να ανανεώνεται για ίσο χρο¬ 
νικό διάστημα, εφόσον: 

α. αποδεικνύει ότι διαθέτει πόρους για την κάλυψη των 
δαπανών διαβίωσής του χωρίς να παρέχει εξαρτημένη ερ¬ 
γασία ή να ασκεί ανεξάρτητη δραστηριότητα και ότι η προ¬ 
έλευση των πόρων αυτών είναι νόμιμη, 
β. έχει εξασφαλίσει κατάλυμα, 

γ. είναι υγιής και είναι ασφαλισμένος για κάλυψη εξόδων 
νοσηλείας, ιατρικής και φαρμακευτικής περίθαλψης. 

2. Η αίτηση του αλλοδαπού για τη χορήγηση άδειας πα¬ 
ραμονής συνοδεύεται από: 

α. αποδεικτικά στοιχεία ότι διαθέτει τα απαραίτητα οικο¬ 
νομικά μέσα για τη διαβίωσή του, 
β. δήλωση, στην οποία αναφέρεται η διεύθυνση του κα¬ 
ταλύματος του, 

γ. αποδεικτικά στοιχεία ότι είναι ασφαλισμένος για την κά¬ 
λυψη εξόδων νοσηλείας, ιατρικής και φαρμακευτικής περί¬ 
θαλψης ή ότι έχει υποβληθεί σχετική αίτηση, 
δ. πιστοποιητικό υγείας, που εκδίδεται από ημεδαπά κρα¬ 
τικά νοσηλευτικά ιδρύματα ή κέντρα υγείας ή θεραπευτή¬ 
ρια και ιατρεία του Ι.Κ.Α., ότι ο αλλοδαπός δεν πάσχει από 
νόσημα, το οποίο σύμφωνα με τα διεθνή δεδομένα και την 
Παγκόσμια Οργάνωση Υγείας (Π.Ο.Υ.) μπορεί να αποτελέ- 
σει κίνδυνο για τη δημόσια υγεία. Τα έξοδα βαρύνουν τον 
ενδιαφερόμενο αλλοδαπό. 

3. Ύστερα από δεκαετή συνολική παραμονή στην Ελλάδα 
και υπό τις αυτές προϋποθέσεις μπορεί, με απόφαση του Υ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, να χορηγείται άδεια παραμονής αόριστης διάρ¬ 
κειας. Κατά τα λοιπά έχουν εφαρμογή οι διατάξεις των πα¬ 
ραγράφων 3 έως 6 του άρθρου 8του νόμου αυτού. 

4. Με απόφαση του Υπουργού Εσωτερικών, Δημόσιας Δι¬ 
οίκησης και Αποκέντρωσης επιτρέπεται να χορηγείται ά¬ 
δεια παραμονής μέχρις ενός έτους, η οποία μπορεί να ανα¬ 
νεώνεται κάθε φορά μέχρι ένα έτος: 

α. Σε πρόσωπα που δεν πληρούν τις προϋποθέσεις νόμι¬ 
μης παραμονής και για λόγους ανθρωπιστικής ιδίως φύσε- 
ως καθίσταται αδύνατη η αναχώρηση ή η απομάκρυνσή 
τους από την ελληνική επικράτεια. 

β. Σε αλλοδαπούς οι οποίοι εξαναγκάζονται για λόγους α- 
νωτέρας βίας να μετακινηθούν από τη χώρα ιθαγένειάς 
τους. Η άδεια είναι προσωρινή και διαρκεί μέχρις ότου εξα- 
λειφθούν οι λόγοι για τους οποίους χορηγήθηκε, 
γ. Σε αλλοδαπούς επιστήμονες, οι οποίοι έχουν ιδιαιτέ- 

ρως διακριθεί για την προσφορά τους οτην έρευνα και την 
επιστήμη. 

δ. Σε αλλοδαπούς επιστήμονες των νέων τεχνολογιών και 
ιδίως της πληροφορικής. 

Άρθρο 38 

Είσοδος αλλοδαπών για ολιγοήμερη παραμονή 

Αλλοδαπός που εισέρχεται στη χώρα για τουρισμό, συνέ¬ 
δρια, πολιτιστικές και αθλητικές εκδηλώσεις και γενικά για 
ολιγοήμερη παραμονή, μπορεί να παραμείνει προσωρινά 
χωρίς άδεια παραμονής, για όσο χρόνο ισχύει η προξενική 
θεώρηση ή για χρονικό διάστημα τριών μηνών, εάν πρόκει¬ 
ται για αλλοδαπό στον οποίο επιτρέπεται η είσοδος χωρίς 
προξενική θεώρηση. Παράταση του χρόνου παραμονής μέ¬ 
χρι έξι ακόμη μήνες μπορεί να χορηγηθεί στον αλλοδαπό, ε¬ 
φόσον διαθέτει επαρκείς πόρους διαβίωσης. Η αίτηση υπο¬ 
βάλλεται πριν από τη λήξη της θεώρησης ή του ελεύθερου 
χρόνου διαμονής στην αστυνομική αρχή του τόπου διαμο¬ 
νής του. 

ΚΕΦΑΛΑΙΟ Θ' 

ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΑΛΛΟΔΑΠΩΝ 

Άρθρο 39 

1. Οι αλλοδαποί που διαμένουν νόμιμα στην Ελλάδα α¬ 
σφαλίζονται στους οικείους ασφαλιστικούς οργανισμούς 
και απολαμβάνουν των ιδίων ασφαλιστικών δικαιωμάτων με 
τους ημεδαπούς. 

2. Οι διατάξειςτου Ν.Δ. 57/1973, όπως κάθε φορά ισχύει, 
για την κοινωνική προστασία, εφαρμόζονται και στους αλ¬ 
λοδαπούς που διαμένουν νόμιμα στην Ελλάδα. 

3. Οι αλλοδαποί κρατούμενοι ενημερώνονται αμέσως με¬ 
τά την εισαγωγή τους σε κάποιο ίδρυμα, σε γλώσσα την ο¬ 
ποία κατανοούν, για τα κύρια στοιχεία της διαβίωσής τους 
στο ίδρυμα, τα δικαιώματα και τις υποχρεώσεις τους. Διευ¬ 
κολύνεται η επικοινωνία τους με διπλωματικούς ή προξενι¬ 
κούς υπαλλήλους του Κράτους από το οποίο προέρχονται. 

4. Οι πράξεις που περιγράφονται στα άρθρα 1 έως 3 του 
Ν. 927/1979 (ΦΕΚ 139 Α') διώκονται αυτεπαγγέλτως. 

5. Αλλοδαπός που διαμένει νόμιμα στην Ελλάδα και εξέρ¬ 
χεται προσωρινά από το ελληνικό έδαφος δικαιούται επα- 
νεισόδου, εφόσον η άδεια παραμονής του εξακολουθεί να 
ισχύει κατά το χρόνο της επανεισόδου του. 

Άρθρο 40 

Πρόσβαση των ανήλικων αλλοδαπών στην εκπαίδευση 

1. Ανήλικοι αλλοδαποί, που διαμένουν στην ελληνική επι¬ 
κράτεια, υπάγονται στην υποχρέωση της ελάχιστης σχολι¬ 
κής φοίτησης, όπως και οι ημεδαποί. 

2. Οι ανήλικοι αλλοδαποί που φοιτούν σε όλες τις βαθμί¬ 
δες της εκπαίδευσης έχουν χωρίς περιορισμούς πρόσβαση 
στις δραστηριότητες της σχολικής ή εκπαιδευτικής κοινό¬ 
τητας. 

3. Για την εγγραφή αλλοδαπών ανηλίκων στα δημόσια 
σχολεία απαιτούνται τα αντίστοιχα μεταπροβλεπόμεναγια 
τους ημεδαπούς δικαιολογητικά. Κατ’ εξαίρεση, με ελλιπή 
δικαιολογητικά μπορεί να εγγράφονται στα δημόσια σχο¬ 
λεία τέκνα: 

α. όσων προστατεύονται από το ελληνικό κράτος ως πρό¬ 
σφυγες και όσων τελούν υπό την προστασία της Ύπατης 
Αρμοστείας των Ηνωμένων Εθνών, 

β. όσων προέρχονται από περιοχές στις οποίες επικρατεί 
έκρυθμη κατάσταση, 

γ. όσων έχουν υποβάλει αίτηση για τη χορήγηση ασύλου. 


δ. αλλοδαπών που διαμένουν στην Ελλάδα, ακόμη και αν 
δεν έχει ρυθμιστεί η νόμιμη παραμονή τους σε αυτήν. 

4. Με κοινή απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης και Εθνικής Παιδείας και 
Θρησκευμάτων μπορεί να καθορίζονται οι όροι και οι προϋ¬ 
ποθέσεις αναγνώρισης τίτλων σπουδών πρωτοβάθμιας και 
δευτεροβάθμιας εκπαίδευσης που έγιναν στη χώρα προέ¬ 
λευσης και οι προϋποθέσεις κατάταξης σε βαθμίδες του ελ¬ 
ληνικού εκπαιδευτικού συστήματος, εγγραφής αλλοδαπών 
μαθητών χωρίς δικαιολογητικά στα δημόσια σχολεία. Με ό¬ 
μοια απόφαση μπορεί να ρυθμίζονται θέματα προαιρετικής 
διδασκαλίας της μητρικής γλώσσας και πολιτισμού εκεί ό¬ 
που υπάρχει ικανός αριθμός μαθητών, που ενδιαφέρονται 
στο πλαίσιο των ενισχυτικών δράσεων του Υπουργείου Ε¬ 
θνικής Παιδείας και Θρησκευμάτων, και να καθορίζονται η 
εργασιακή σχέση και τα προσόντα των εκπαιδευτικών, που 
θα διδάσκουν τη μητρική γλώσσα και τα στοιχεία πολιτι¬ 
σμού της χώρας προέλευσης. 

5. Αλλοδαποί που έχουν αποφοιτήσει από τη δευτερο¬ 
βάθμια εκπαίδευση στην Ελλάδαέχουνπρόσβαση στηνπα¬ 
νεπιστημιακή εκπαίδευση, υπάτους αυτούς όρους καιπρο- 
ϋποθέσεις όπως και οι ημεδαποί. 

Άρθρο 41 

Υποχρεώσεις αλλοδαπών 

1. Ο αλλοδαπός, κατά τη διάρκεια της παραμονής του 
στην Ελλάδα, υποχρεούται να δηλώσει στην υπηρεσία αλ¬ 
λοδαπών και μετανάστευσης: 

α. κάθε μεταβολή της κατοικίας του, 
β. κάθε μεταβολή της προσωπικής του κατάστασης, ιδίως 
δετήν αλλαγή ιθαγένειας, τη σύναψη, λύση ή ακύρωση γά¬ 
μου ή τη γέννηση τέκνου, 

γ. την απώλεια ή ανανέωση ή μεταβολή του διαβατηρίου 
του ή άλλου ταξιδιωτικού εγγράφου, 
δ. την απώλεια της άδειας παραμονής του και 
ε. κάθε μεταβολή στην απασχόλησή του, όπως μεταβολή 
εργοδότη, καταγγελία της σύμβασης εργασίας. 

Οι παραπάνω δηλώσεις γίνονται μέσα σε ένα μήνα από τις 
παραπάνω μεταβολές. 

Η υπηρεσία αλλοδαπών και μετανάστευσης, καθώς και οι 
δήμοι και κοινότητες υποχρεούνται να τηρούν μητρώο αλ¬ 
λοδαπών. 

2. Ο ασκών τη γονική μέριμνα δηλώνει στην υπηρεσία αλ¬ 
λοδαπών και μετανάστευσης τα αλλοδαπά τέκνα του που 
δεν έχουν συμπληρώσειτο Ιδοέτοςτηςηλικίαςτους. Σε πε¬ 
ρίπτωση που αυτός δεν διαμένει στην Ελλάδα, η δήλωση γί¬ 
νεται από εκείνον με τον οποίο κατοικούν. 

3. Αλλοδαπός, κάτοχος άδειας παραμονής, οφείλει να α¬ 
ναχωρήσει χωρίς άλλη ειδοποίηση μέχρι την τελευταία η¬ 
μέρα της λήξης της ισχύος της, εκτός αν πριν από τη λήξη 
της έχει υποβάλει αίτηση για την ανανέωσή της. 

4. Αλλοδαπός, στον οποίο δεν εγκρίθηκε παραμονή ή α¬ 
νανέωση της άδειας διαμονής του, υποχρεούται να εγκατα- 
λείψει αμέσως το ελληνικό έδαφος χωρίς άλλες διατυπώ¬ 
σεις. 

5. Αλλοδαπός, που παραμένει στη χώρα για χρονικό διά¬ 
στημα μέχρι τριάντα ημερών από τη λήξη της άδειας παρα¬ 
μονής του ή παραβιάζει, για το ίδιο χρονικό διάστημα, τη 
διάρκεια του αναγραφόμενου στην κατεχόμενη θεώρηση 
εισόδου ή του δικαιούμενου ελεύθερου χρόνου παραμονής 
του, καθώς και την προβλεπόμενη στην ομοιόμορφη θεώ¬ 
ρηση 3ΩΗΕΝΘΕΝ διάρκεια παραμονής ή το δικαιούμενο ε¬ 
λεύθερο χρόνο παραμονής του στον ενιαίο χώρο, υποχρε- 
ούται κατά την αναχώρηση να καταβάλει το τετραπλάσιο 

του προβλεπόμενου παράβολου για άδεια παραμονής ετή¬ 
σιας διάρκειας. Εάν ο χρόνος της παράνομης παραμονής 
είναι μεγαλύτεροςτωντριάντα ημερών, υποχρεούταινα κα¬ 
ταβάλει το οκταπλάσιο του προβλεπόμενου παράβολου για 
ετήσια άδεια παραμονής. Με απόφαση των Υπουργών Ε¬ 
σωτερικών, Δημόσιας Διοίκησης και Αποκέντρωσης, Εξω¬ 
τερικών, Οικονομικών και Δημόσιας Τάξης καθορίζονται ο 
τρόπος καταβολής του παραπάνω προστίμου και κάθε άλ¬ 
λη λεπτομέρεια που είναι αναγκαία για την εφαρμογή της 
παρούσας παραγράφου. 

ΚΕΦΑΛΑΙΟ Ι' 

ΠΕΡΙΟΡΙΣΜΟΙ - ΑΝΑΚΛΗΣΗ ΑΔΕΙΑΣ ΠΑΡΑΜΟΝΗΣ 
ΑΠΕΛΑΣΕΙΣ 

Άρθρο 42 

Περιορισμοί στην κίνηση και εγκατάσταση 
αλλοδαπών 

1. Οι εγκατεστημένοι στη χώρα αλλοδαποί έχουν ελευθε¬ 
ρία κίνησης και εγκατάστασης στο σύνολο της επικράτειας. 
Με προεδρικό διάταγμα, που εκδίδεται με πρόταση των Υ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης, Εξωτερικών, Εθνικής Άμυνας και Δημόσιας Τά¬ 
ξης, μπορεί να απαγορεύεται η παραμονή ή η εγκατάσταση 
αλλοδαπών σε ορισμένες γεωγραφικές περιοχές της χώ¬ 
ρας. 

2. Με απόφαση των Υπουργών Εσωτερικών, Δημόσιας Δι¬ 
οίκησης και Αποκέντρωσης και του κατά περίπτωση αρμό¬ 
διου Υπουργού μπορεί να επιβάλλονται σε συγκεκριμένο 
αλλοδαπό, για λόγους εθνικής ασφάλειας, δημόσιας τάξης 
ή δημόσιας υγείας, περιορισμοί που αναφέρονται ιδίως 
στην εγκατάσταση, παραμονή, μετάβαση σε ορισμένους 
τόπους, την άσκηση ορισμένου επαγγέλματος ή υποχρέω¬ 
ση εμφανίσεώς του στις αστυνομικές αρχές. 

Άρθρο 43 

Ανάκληση της άδειας παραμονής 

1. Με απόφαση του Γενικού Γραμματέα Περιφέρειας, ύ¬ 
στερα από εισήγηση των αρμόδιων υπηρεσιών του Υπουρ¬ 
γείου Δημόσιας Τάξης ή Υγείας και Πρόνοιας αντιστοίχως, 
ανακαλείται η άδεια παραμονής πέραν των γενικών λόγων 
ανάκλησης σύμφωνα με την κείμενη νομοθεσία και για τους 
εξής λόγους: 

α. εθνικής ασφάλειας και δημόσιας τάξης, 

β. προστασίας της δημόσιας υγείας, εφόσον ο αλλοδα¬ 
πός πάσχει από νόσημα που μπορεί να αποτελέσει κίνδυνο 
γι’ αυτή σύμφωνα μετά διεθνή δεδομένα και την Π.Ο.Υ. και 
αρνείται να συμμορφωθεί προς τα μέτρα που καθορίζονται 
από τις ιατρικές αρχές για την προστασία της, αν και του έ¬ 
χει παρασχεθεί η απαραίτητη πληροφόρηση, 

γ. σε περίπτωση παραβίασης από τον αλλοδαπό των υπο¬ 
χρεώσεων που προκύπτουν γι’ αυτόν από τον παρόντα νό¬ 
μο ή υποβολής πλαστών δικαιολογητικών. 

2. Η ανάκληση της άδειας παραμονής συνεπάγεται την υ¬ 
ποχρεωτική ανάκληση της άδειας εργασίας ή άδειας άσκη¬ 
σης ανεξάρτητης οικονομικής δραστηριότητας. 

Άρθρο 44 

Διοικητική απέλαση 

1. Η διοικητική απέλαση αλλοδαπού επιτρέπεται αν: 

α.Έχει καταδικασθεί τελεσίδικα σε ποινή στερητική της ε¬ 
λευθερίας τουλάχιστον ενός έτους ή, ανεξαρτήτως ποινής, 
για εγκλήματα προσβολών του πολιτεύματος, προδοσίας 


της χώρας, εγκλήματα σχετικά με την εμπορία και διακίνη¬ 
ση ναρκωτικών, νομιμοποίηση εσόδων από παράνομες 
δραστηριότητες, διεθνή οικονομικά εγκλήματα, εγκλήματα 
με χρήση μέσων υψηλής τεχνολογίας, εγκλήματα περί το 
νόμισμα, εγκλήματα αντίστασης, αρπαγής ανηλίκου, κατά 
της γενετήσιας ελευθερίας και οικονομικής εκμετάλλευσης 
της γενετήσιας ζωής, κλοπής, απάτης, υπεξαίρεσης, εκβία¬ 
σης, τοκογλυφίας, του νόμου περί μεσαζόντων, πλαστο¬ 
γραφίας, ψευδούς βεβαίωσης, συκοφαντικής δυσφήμισης, 
λαθρεμπορίας, για εγκλήματα που αφορούν τα όπλα, αρ¬ 
χαιότητες, την προώθηση λαθρομεταναστών στο εσωτερι¬ 
κό της χώρας ή τη διευκόλυνση της μεταφοράς ή προώθη¬ 
σής τους ή της εξασφάλισης καταλύματος σε αυτούς για α¬ 
πόκρυψη και εφόσον η απέλασή του δεν διατάχθηκε από το 
αρμόδιο δικαστήριο. 

β. Έχει παραβιάσει τις διατάξεις του παρόντος νόμου. 

γ. Η παρουσία του στο ελληνικό έδαφος είναι επικίνδυνη 
για τη δημόσια τάξη ή ασφάλεια της χώρας ή για τη δημό¬ 
σια υγεία, εφόσον πάσχει από νόσημα που μπορεί να απο- 
τελέσει κίνδυνο γι’ αυτή σύμφωνα με τα διεθνή δεδομένα 
και την Π.Ο.Υ. και αρνείται να συμμορφωθεί προς τα μέτρα 
που καθορίζονται από τις ιατρικές αρχές για την προστασία 
της, αν και του έχει παρασχεθεί η απαραίτητη πληροφόρη¬ 
ση. 

2. Η απέλαση διατάσσεται με απόφαση του οικείου Αστυ¬ 
νομικού Διευθυντή και προκειμένου περί Γ ενικών Αστυνομι¬ 
κών Διευθύνσεων Αττικής και Θεσσαλονίκης, από τον αρ¬ 
μόδιο για θέματα αλλοδαπών Αστυνομικό Διευθυντή ή ανώ¬ 
τερο Αξιωματικό, που ορίζεται από τον οικείο Γενικό 
Αστυνομικό Διευθυντή, αφού προηγουμένως δοθεί στον 
αλλοδαπό προθεσμία τουλάχιστον σαράντα οκτώ (48) ω¬ 
ρών για να υποβάλει τις αντιρρήσεις του. 

3. Εφόσον ο αλλοδαπός, εκ των εν γένει περιστάσεων, 
κρίνεται ύποπτος φυγής ή επικίνδυνος για τη δημόσια τάξη, 
με την ως άνω απόφαση διατάσσεται η κράτησή του που 
δεν μπορεί να υπερβαίνει τους τρεις μήνες. Ο αλλοδαπός 
πρέπει να πληροφορείται στη γλώσσα που κατανοεί τους 
λόγους της κράτησής του. Ο αλλοδαπός που κρατείται έχει 
το δικαίωμα να προβάλει αντιρρήσεις κατά της απόφασης 
κράτησής του ενώπιον του προέδρου του διοικητικού πρω¬ 
τοδικείου στην περιφέρεια του οποίου κρατείται, ο οποίος 
κρίνει γιατη νομιμότητάτης, με ανάλογη εφαρμογή της δια¬ 
δικασίας που προβλέπεται στο άρθρο243του Ν. 2717/1999 
(ΦΕΚ97 Α'). 

4. Σε περίπτωση που ο προς απέλαση αλλοδαπός δεν κρί- 
νεται ύποπτος φυγής ή επικίνδυνος για τη δημόσια τάξη ή ο 
πρόεδρος του διοικητικού πρωτοδικείου διαφωνεί ως προς 
την κράτησή του, με την ίδια απόφαση τάσσεται σε αυτόν 
προθεσμία προς αναχώρηση, η οποία δεν δύναται να υπερ¬ 
βαίνει τις τριάντα ημέρες. 

5. Κατά της απόφασης απέλασης δικαιούται ο αλλοδαπός 
να προσφύγει εντός προθεσμίας πέντε ημερών από την κοι¬ 
νοποίησή της στον Γ ενικό Γ ραμματέα της αρμόδιας κατά 
τόπο περιφέρειας, ο οποίος αποφασίζει εντός τριών ημε¬ 
ρών από την άσκηση της προσφυγής. Η τυχόν άσκηση προ¬ 
σφυγής συνεπάγεται την αναστολή εκτέλεσης της απόφα¬ 
σης. Εφόσον με την απόφαση απέλασης έχει διαταχθεί και 
η κράτηση, η αναστολή αφορά μόνο την απέλαση. 

6. Ο Γ ενικός Γ ραμματέας Περιφέρειας, ύστερα από γνώ¬ 
μη της Επιτροπής Μετανάστευσης, μπορεί και αυτεπαγ- 
γέλτως να αναστείλει προσωρινά την απέλαση, όταν αυτό ε¬ 
πιβάλλεται από λόγους ανθρωπιστικούς, ανωτέρας βίας ή 
δημόσιου συμφέροντος, όπως όταν συντρέχουν εξαιρετι¬ 
κοί λόγοι που αφορούν τη ζωή ή την υγεία του αλλοδαπού ή 
της οικογένειάςτου. 

7. Η απέλαση αλλοδαπών που βρίσκονται παράνομα στη 
χώρα και καταγγέλλουν πράξεις προαγωγής σε πορνεία 
μπορεί με διάταξη του εισαγγελέα πλημμελειοδικών και έ¬ 
γκριση του εισαγγελέα εφετών να αναστέλλεται μέχρι να 
εκδοθεί αμετάκλητη απόφαση για τις πράξεις που καταγ¬ 
γέλθηκαν. Αν η καταμήνυση αποδειχθεί ψευδής, η απέλαση 
εκτελείται. Για όσο χρόνο διαρκεί η αναστολή της απέλα¬ 
σης χορηγείται, με απόφαση του Γ ενικού Γ ραμματέα Περι¬ 
φέρειας, άδεια παραμονής στους αλλοδαπούς κατά πα¬ 
ρέκκλιση των διατάξεων του παρόντος. 

8. Με απόφαση των Υπουργών Εσωτερικών, Δημόσιας Δι¬ 
οίκησης και Αποκέντρωσης, Εξωτερικών, Δικαιοσύνης και 
Δημόσιας Τάξης καθορίζεται η ειδικότερη διαδικασία για 
την εκτέλεση των αποφάσεων απέλασης, που εκδίδονται 
σύμφωνα με τις διατάξεις του παρόντος νόμου, καθώς και 
εκείνων που διατάσσονται με αποφάσεις ποινικών δικαστη¬ 
ρίων, σύμφωνα μετά άρθρα 74 και 99του Ποινικού Κώδικα. 

Άρθρο 45 

Κωλύματα απελάσεων 

Αν δεν είναι εφικτή η άμεση απέλαση του αλλοδαπού από 
τη χώρα, ο Γενικός Γραμματέας Περιφέρειας, ύστερα από 
εισήγηση του οργάνου που είναι αρμόδιο να διατάξει την α¬ 
πέλαση και γνώμη της Επιτροπής Μετανάστευσης, μπορεί 
με απόφασή του, να επιτρέψει την προσωρινή παραμονή 
αλλοδαπού στη χώρα. Με όμοια απόφαση επιβάλλονται 
στον αλλοδαπό περιοριστικοί όροι. 

Άρθρο 46 

Απαγορεύσεις απελάσεων 

1. Απαγορεύεται η απέλαση, εφόσον ο αλλοδαπός: 

α. είναι ανήλικος και οι γονείς του διαμένουν νόμιμα στην 
Ελλάδα, 

β. είναι γονέας ημεδαπού ανηλίκου και ασκεί τη γονική 
μέριμνα ή έχει υποχρέωση διατροφής, την οποία εκπληρώ¬ 
νει, 

γ. έχει υπερβεί το 80ό έτος της ηλικίας του. 

2. Δεν απαγορεύεται η απέλαση στις περιπτώσεις β' καιγ' 
της προηγούμενης παραγράφου, όταν ο αλλοδαπός είναι ε¬ 
πικίνδυνος για τη δημόσια τάξη ή την εθνική ασφάλεια ή τη 
δημόσια υγεία, εφόσον πάσχει από νόσημα που μπορεί να 
αποτελέσει κίνδυνο γι’ αυτή, σύμφωνα με τα διεθνή δεδο¬ 
μένα και την Π.Ο.Υ. και αρνείται να συμμορφωθεί προς τα 
μέτρα που καθορίζονται από τις ιατρικές αρχές για την προ¬ 
στασία της, αν και του έχει παρασχεθεί η απαραίτητη πλη¬ 
ροφόρηση. 

Άρθρο 47 

Δαπάνες απέλασης 

1. Η δαπάνη απέλασης και τα έξοδα διατροφής βαρύνουν 
τον αλλοδαπό. Αν ο αλλοδαπός δεν διαθέτει το αναγκαίο 
χρηματικό ποσό, τούτο καταβάλλεται από το Δημόσιο κατά 
το μέρος που δεν καλύπτεται από τον υπόχρεο. Το κατα¬ 
βαλλόμενο από το Δημόσιο ποσό βεβαιώνεται ως δημόσιο 
έσοδο και εισπράττεται κατά τις διατάξεις του Κ.Ε.Δ.Ε. Με 
απόφαση των Υπουργών Οικονομικών και Εσωτερικών, Δη¬ 
μόσιας Διοίκησης και Αποκέντρωσης και Δημόσιας Τάξης 
ρυθμίζονται η διαδικασία και οι αναγκαίες λεπτομέρειες για 
την εφαρμογή αυτής της παραγράφου. 

2. Αν η είσοδος ή η παραμονή του αλλοδαπού έχει επι- 
τραπεί με κατάθεση εγγυητικής επιστολής από τρίτο πρό¬ 
σωπο, τα έξοδα απέλασης, συμπεριλαμβανομένης και της 
δαπάνης διατροφής, βαρύνουν εις ολόκληρον τον αλλοδα¬ 


πό και το πρόσωπο που έχει καταθέσει την εγγυητική επι¬ 
στολή. Αν αυτοί αρνούνται την καταβολή τους, τότε η εγ¬ 
γυητική επιστολή καταπίπτει, ύστερα από έγγραφη παραγ¬ 
γελία της αρμόδιας για την απέλαση αρχής. 

3. Εργοδότης, ο οποίος απασχολεί αλλοδαπό χωρίς ά¬ 
δεια εργασίας, βαρύνεται με τη δαπάνη απέλασης και τα έ¬ 
ξοδα διατροφής του. 

4. Αν ο αλλοδαπός αρνείται να επιβιβασθεί στο μεταφο¬ 
ρικό μέσο, προκειμένου να απομακρυνθεί από τη χώρα, η α¬ 
πομάκρυνσή του δύναται να πραγματοποιηθεί με συνοδεία 
αστυνομικής δύναμης μέχρι τη χώρα προορισμού του, κα¬ 
τόπιν αποφάσεως του Γ ενικού Γ ραμματέα του Υπουργείου 
Δημόσιας Τάξης και εφόσον εξασφαλίζονται όλα τα εχέγ¬ 
γυο ασφαλούς μετάβασης, παραμονής και επιστροφής των 
συνοδών αστυνομικών. 

Άρθρο 48 

Χώροι κράτησης αλλοδαπών 

1. Ο αλλοδαπός, στο πρόσωπο του οποίου συντρέχουν οι 
προϋποθέσεις της παρ. 3 του άρθρου 44, κρατείται στην οι¬ 
κεία αστυνομική αρχή. Μέχρις ότου ολοκληρωθούν οι δια¬ 
δικασίες απέλασής του μπορεί να παραμένει σε ειδικούς 
χώρους, οι οποίοι ιδρύονται με απόφαση του Γ ενικού Γ ραμ¬ 
ματέα Περιφέρειας και λειτουργούν με μέριμνα της Περι¬ 
φέρειας. Με την ίδια απόφαση καθορίζονται οι προδιαγρα¬ 
φές και οι όροι λειτουργίας αυτών των χώρων. 

2. Την ευθύνη της φύλαξης των ειδικών χώρων έχει η Ελ¬ 
ληνική Αστυνομία. 

Άρθρο 49 

Ανεπιθύμητοι αλλοδαποί 

1. Το Υπουργείο Δημόσιας Τάξης τηρεί κατάλογο ανεπι¬ 
θύμητων αλλοδαπών. Τα κριτήρια και η διαδικασία εγγρα¬ 
φής και διαγραφής αλλοδαπών από τον κατάλογο αυτόν 
καθορίζονται με απόφαση των Υπουργών Δημόσιας Τάξης, 
Εσωτερικών, Δημόσιας Διοίκησης και Αποκέντρωσης, Εξω¬ 
τερικών και Δικαιοσύνης. 

2. Αλλοδαπός που βρίσκεται στο ελληνικό έδαφος είναι υ¬ 
ποχρεωμένος να εγκαταλείψει τη χώρα, αφότου εγγράφει 
στον κατάλογο ανεπιθύμητων, μέσα σε προθεσμία που ορί¬ 
ζεται κάθε φορά από τον Υπουργό Δημόσιας Τάξης. Αν δεν 
συμμορφωθεί, απελαύνεται. 

3. Αλλοδαπός, στον οποίο δεν επιτρέπεται η είσοδος στη 
χώρα, επειδή είναι εγγεγραμμένος στον κατάλογο ανεπιθύ¬ 
μητων αλλοδαπών, οφείλει να αναχωρήσει αμελλητί, άλλως 
επαναπροωθείται αμέσως στη χώρα προέλευσης ή σε τρί¬ 
τη χώρα, όπου μπορεί να επιτραπεί η είσοδος με ευθύνη και 
δαπάνες του ιδίου ή εκείνου που τον μετέφερε, οι οποίοι υ- 
ποχρεούνται και στην καταβολή κάθε άλλης αναγκαίας δα¬ 
πάνης που απαιτείται μέχρι την αναχώρησή του. Στους α¬ 
νωτέρω μεταφορείς, όταν αρνούνταιτηνεκπλήρωση αυτών 
των υποχρεώσεών τους, επιβάλλεται, με απόφαση του Γ ε¬ 
νικού Γ ραμματέα Περιφέρειας, πρόστιμο ενός εκατομμυρί¬ 
ου έως πέντε εκατομμυρίων δραχμών, για κάθε μεταφερό- 
μενο άτομο. Με την ίδια απόφαση τα χρησιμοποιηθέντα με¬ 
ταφορικά μέσα φυλάσσονται και αποδίδονται σε αυτούς 
μετά την εκπλήρωση των ανωτέρω υποχρεώσεων και την 
καταβολή του επιβληθέντος προστίμου ή την προσκόμιση 
εγγυητικής επιστολής αναγνωρισμένης τράπεζας, που κα¬ 
λύπτει το ποσό των ανωτέρω υποχρεώσεών τους και του ε- 
πιβληθέντος προστίμου. 

4. Με ποινή φυλάκισης τουλάχιστον τριών μηνών και χρη¬ 
ματική ποινή ενός εκατομμυρίου δραχμών τιμωρείται κάθε 
αλλοδαπός ο οποίος επανέρχεται παράνομα στη χώρα και 

είναι καταχωρημένος οτον κατάλογο των ανεπιθύμητων αλ¬ 
λοδαπών. Η άσκηση ενδίκων μέσων δεν έχει ανασταλτικό α¬ 
ποτέλεσμα. 

ΚΕΦΑΛΑΙΟ ΙΑ' 

ΓΕΝΙΚΕΣ ΥΠΟΧΡΕΩΣΕΙΣ - ΚΥΡΩΣΕΙΣ 
Άρθρο 50 

Παράνομη είσοδος και έξοδος από τη χώρα 

1. Όποιος εξέρχεται ή επιχειρεί να εξέλθει από το ελληνι¬ 
κό έδαφος ή εισέρχεται ή επιχειρεί να εισέλθει σε αυτό χω¬ 
ρίς τις νόμιμες διατυπώσεις, τιμωρείται με ποινή φυλάκισης 
τουλάχιστον τριών μηνών και χρηματική ποινή τουλάχιστον 
πεντακοσίων χιλιάδων δραχμών. Θεωρείται επιβαρυντική 
περίπτωση και επιβάλλεται φυλάκιση τουλάχιστον έξι μη¬ 
νών και χρηματική ποινή τουλάχιστον ενός εκατομμυρίου 
δραχμών, αν αυτός που επιχειρεί να αναχωρήσει λάθρα κα¬ 
ταζητείται από τις δικαστικές ή αστυνομικές αρχές ή υπέχει 
φορολογικές ή συναλλαγματικές ή πάσης φύσεως άλλες υ¬ 
ποχρεώσεις προς το Δημόσιο ή είναι υπότροπος. 

2. Αν αλλοδαπός εισέλθει στο ελληνικό έδαφος ή εξέλθει 
από αυτό χωρίς τις νόμιμες διατυπώσεις, ο εισαγγελέας 
πλημμελειοδικών, ύστερα από έγκριση του εισαγγελέα ε- 
φετών, στον οποίο αναφέρει σχετικώς χωρίς καθυστέρηση, 
μπορεί να απόσχει από την ποινική δίωξη για την πράξη αυ¬ 
τήν, οπότε γνωστοποιεί αμέσως την απόφασή του αυτή στο 
διοικητή της αστυνομικής υπηρεσίας ή λιμενικής αρχής που 
διαπίστωσε την παράνομη είσοδο ή έξοδο, προκειμένου αυ¬ 
τός με απόφασή του να επαναπροωθήσει τον αλλοδαπό α¬ 
μέσως στη χώρα προέλευσης ή καταγωγής του. Η έγκριση 
του εισαγγελέα εφετών μπορεί να δοθεί και με τηλεφωνικό 
σήμα. Αν δεν καταστεί δυνατή η άμεση επαναπροώθηση 
του αλλοδαπού, ο διοικητής της αστυνομικής ή λιμενικής 
αρχής, αφού συντάξει σχετική έκθεση, παραπέμπει τον αλ¬ 
λοδαπό αυτόν στην αρμόδια διοικητική αρχή για απέλαση, 
σύμφωνα με το άρθρο 44 του νόμου αυτού. Η αρχή αυτή, αν 
η απέλαση δεν πραγματοποιηθεί εντός τριών μηνών, γνω- 
στοποιείτούτο στον αρμόδιο εισαγγελέα πλημμελειοδικών. 
Στην περίπτωση αυτήν ο εισαγγελέας πλημμελειοδικών 
μπορεί να ανακαλέσει την απόφασή του για αποχή από την 
ποινική δίωξη, ύστερα από έγκριση του εισαγγελέα εφετών, 
εφόσον δεν έχει παρέλθει ένα έτος από την ημέρα της πα¬ 
ράνομης εισόδου του αλλοδαπού στη χώρα. 

Άρθρο 51 

Υποχρεώσεις υπηρεσιών και υπαλλήλων - κυρώσεις 

1. Οι δημόσιες υπηρεσίες, τα νομικά πρόσωπα δημοσίου 
δικαίου, οι οργανισμοί τοπικής αυτοδιοίκησης, οι οργανι¬ 
σμοί και επιχειρήσεις κοινής ωφέλειας και οι οργανισμοί 
κοινωνικής ασφάλισης υποχρεούνται να μην παρέχουν τις 
υπηρεσίες τους σε αλλοδαπούς, οι οποίοι δεν έχουν διαβα¬ 
τήριο ή άλλο ταξιδιωτικό έγγραφο ή θεώρηση εισόδου ή ά¬ 
δεια παραμονής ή γενικά δεν αποδεικνύουν ότι παραμένουν 
νόμιμα στην Ελλάδα, εκτός αν ορίζεται διαφορετικά στον 
παρόντα νόμο. Εξαιρούνται τα νοσοκομεία, θεραπευτήρια 
και κλινικές, όταν πρόκειται για αλλοδαπούς που εισάγο- 
νται εκτάκτως για νοσηλεία και για ανήλικα παιδιά. 

2. Οι διευθυντές φυλακών και κρατητηρίων υποχρεούνται 
να παραλαμβάνουν και να φυλάσσουν διαβατήρια ή άλλα 
έγγραφα που αποδεικνύουν την ταυτότητα των κρατούμε¬ 
νων αλλοδαπών, καθώς και τις άδειες παραμονής και εργα¬ 
σίας τους. Τα έγγραφα αυτά επιστρέφονται κατά την από¬ 
λυση του αλλοδαπού. Αν ο αλλοδαπός δεν έχει τα έγγραφα 
αυτά ή δεν έχει άδεια παραμονής ή εργασίας, οι ως άνω υ¬ 


πάλληλοι οφείλουν να το γνωστοποιήσουν αμέσως στην 
πλησιέστερη αστυνομική αρχή ή στην πλησιέστερη υπηρε¬ 
σία αλλοδαπών και μετανάστευσης. 

3. Οι υπάλληλοι των παραπάνω υπηρεσιών και φορέων 
που παραβαίνουν τις διατάξεις των παραγράφων 1 και 2 
διώκονται πειθαρχικά και τιμωρούνται σύμφωνα με τις δια¬ 
τάξεις του Ποινικού Κώδικα για παράβαση καθήκοντος. 

Άρθρο 52 

Υποχρεώσεις συμβολαιογράφων - κυρώσεις 

1. Κατά την κατάρτιση συμβολαιογραφικών πράξεων στις 
οποίες συμβαλλόμενοι ή συμμετέχοντες καθ’ οιονδήποτε 
τρόπο είναι αλλοδαποί, οι οποίοι παρίστανται αυτοπροσώ¬ 
πως ή δηλώνουν κατοικία ή διαμονή στην ημεδαπή, οι συμ¬ 
βολαιογράφοι υποχρεούνται να διαπιστώνουν ότι αυτοί έ¬ 
χουν θεώρηση εισόδου ή άδεια παραμονής και να κάνουν 
σχετική μνεία στην πράξη τους. Εξαιρούνται οι περιπτώσεις 
της σύνταξης πληρεξουσίων σε δικηγόρους προκειμένου 
να εκπροσωπήσουν αλλοδαπούς ενώπιον δικαστηρίων ή 
και άλλων αρχών. 

2. Οι συμβολαιογράφοι που παραβαίνουν τις διατάξεις 
της προηγούμενης παραγράφου διώκονται πειθαρχικά και 
τιμωρούνται σύμφωνα με τις διατάξεις του Ποινικού Κώδι¬ 
κα για παράβαση καθήκοντος. 

Άρθρο 53 

Υποχρεώσεις εργοδοτών αλλοδαπών 
εργαζομένων - κυρώσεις 

1. Δεν επιτρέπεται η πρόσληψη και η απασχόληση αλλο¬ 
δαπών, εφόσον δεν έχουν άδεια παραμονής. Αν η κατάρτι¬ 
ση της σύμβασης εργασίας ή έργου ή ανεξάρτητων υπηρε¬ 
σιών αποτελεί προϋπόθεση για τη χορήγηση της άδειας 
παραμονής, η ισχύς αυτής της σύμβασης τελεί υπό την α¬ 
ναβλητική αίρεση της χορήγησης αυτής της άδειας. 

2. Οι εργοδότες που απασχολούν αλλοδαπούς εργαζό¬ 
μενους οφείλουν να ενημερώνουν αμέσως την υπηρεσία 
αλλοδαπών και μετανάστευσης, τα Γραφεία Ευρέσεως Ερ¬ 
γασίας της έδρας τους και την αρμόδια υπηρεσία του Υ¬ 
πουργείου Εργασίας και Κοινωνικών Ασφαλίσεων για κάθε 
πρόσληψη αλλοδαπού και για κάθε μεταβολή στο καθε¬ 
στώς εργασίας του, όπως παράταση της σύμβασης, καταγ¬ 
γελία της σύμβασης, αποχώρηση. 

3. Στους εργοδότες που παραβιάζουν τις διατάξεις των 
δύο παραγράφων 1 και 2, πέραν άλλων κυρώσεωνπου προ- 
βλέπονται από τη νομοθεσία, επιβάλλεται, με απόφαση του 
Γ ενικού Γ ραμματέα Περιφέρειας, χρηματικό πρόστιμο που 
μπορεί να κυμαίνεται από ένα εκατομμύριο έως πέντε εκα¬ 
τομμύρια δραχμές για κάθε παράνομο αλλοδαπό. 

4. Όποιος απασχολεί αλλοδαπό που στερείται άδειας πα¬ 
ραμονής τιμωρείται με φυλάκιση τουλάχιστοντριών μηνών. 
Σε περίπτωση υποτροπής επιβάλλεται φυλάκιση τουλάχι¬ 
στον έξι μηνών. Αν εργοδότης είναι νομικό πρόσωπο, οι ως 
άνω ποινές επιβάλλονται στον διευθύνοντα σύμβουλο ή 
στον διαχειριστή ή στον ασκούντο γενικά τη διοίκηση του 
νομικού προσώπου. Ο Γενικός Γραμματέας Περιφέρειας 
μπορεί επιπλέον, συνεκτιμώντας και τις εν γένει περιστά¬ 
σεις, να διατάξει το κλείσιμο του καταστήματος ή της επι¬ 
χείρησης για χρονικό διάστημα από έναν μέχρι έξι μήνες και 
για τρεις έως δώδεκα μήνες σε περίπτωση δεύτερης κατα¬ 
δίκης και εφόσον πρόκειται για κέντρα διασκέδασης από 
δύο μέχρι δώδεκα μήνες και από έξι μέχρι είκοσι τέσσερις 
μήνες αντίστοιχα. Αν υπάρξειτρίτη καταδίκη, το κατάστημα 
ή η επιχείρηση κλείεται οριστικά και δεν χορηγείται στο ίδιο 
πρόσωπο τέτοια άδεια για χρονικό διάστημα πέντε ετών. 

5. Όταν η παραβίαση των διατάξεωντου παρόντος νόμου 
γίνεται με σκοπό την προαγωγή αλλοδαπών σε πορνεία τι¬ 
μωρείται με φυλάκιση τουλάχιστον δύο ετών και χρηματική 
ποινή τουλάχιστον δύο εκατομμυρίων δραχμών. Σε περί¬ 
πτωση που το θύμα είναι ανήλικος ή ανήλικη, τιμωρείται με 
φυλάκιση τουλάχιστον τριών ετών και χρηματική ποινή του¬ 
λάχιστον πέντε εκατομμυρίων δραχμών. Το παραπάνω αδί¬ 
κημα θεωρείται σε κάθε περίπτωση αυτόφωρο και εκδικά- 
ζεται με τη σχετική διαδικασία. Η έκδοση τελεσίδικης κατα- 
δικαστικής απόφασης γνωστοποιείται με μέριμνα της 
αρμόδιας εισαγγελίας στον Γενικό Γραμματέατης Περιφέ¬ 
ρειας μέσα σε ένα μήνα από την έκδοσή της. Ο τελευταίος 
υποχρεούται μέσα σε ένα μήνα από τη γνωστοποίηση της α¬ 
πόφασης να αφαιρέσειτην άδεια λειτουργίας του καταστή¬ 
ματος ή της επιχείρησης όπου τελέστηκε το αδίκημα, για 
χρονικό διάστημα τουλάχιστον δώδεκα μηνών, μπορεί δε, 
συνεκτιμώντας και τις εν γένει περιστάσεις, να προβεί στην 
οριστική αφαίρεση της άδειας λειτουργίας. Οι προβλεπό- 
μενες στην παρούσα παράγραφο ποινές δεν αποκλείουν τη 
σωρευτική επιβολή άλλων ποινών σε περίπτωση συνδρο¬ 
μής άλλων διατάξεων της ποινικής νομοθεσίας. 

6. Με ποινή φυλάκισης τιμωρείται και ο αλλοδαπός, ο ο¬ 
ποίος παρέχει εξαρτημένη εργασία ή ανεξάρτητες υπηρε¬ 
σίες ή έργο ή ασκεί επάγγελμα ή άλλη ανεξάρτητη οικονο¬ 
μική δραστηριότητα χωρίς άδεια παραμονής. 

7. Για την απασχόληση αλλοδαπών από φυσικά ή νομικά 
πρόσωπα που συμβάλλονται με το Υπουργείο Εθνικής Άμυ¬ 
νας, για την κατασκευή έργων ειδικής φύσεως - υποδομής 
και εκείνων που προβλέπονται από το άρθρο 12 του Π.Δ. 
378/1987 (ΦΕΚ168 Α'), απαιτείται έγκριση της στρατιωτικής 
αρχής που προΐσταται του έργου. 

Άρθρο 54 

Υποχρεώσεις υπαλλήλων και λοιπών 
ιδιωτών - κυρώσεις 

1. Απαγορεύεται η εκμίσθωση ακινήτων σε αλλοδαπούς 
που δεν έχουν διαβατήριο ή άλλο ταξιδιωτικό έγγραφο ή θε¬ 
ώρηση εισόδου ή άδεια παραμονής. 

2. Οι διευθυντές ξενοδοχείων, παραθεριστικών κέντρων, 
κλινικών και θεραπευτηρίων οφείλουν να ενημερώνουν την 
αστυνομική υπηρεσία ή την υπηρεσία αλλοδαπών και μετα¬ 
νάστευσης για την άφιξη και την αναχώρηση αλλοδαπών 
που φιλοξενούν. 

3. Στα πρόσωπα που παραβιάζουν τις διατάξεις των πα¬ 
ραγράφων 1 και 2, πέραν άλλων κυρώσεων που προβλέπο- 
νται από τη νομοθεσία, επιβάλλεται, με απόφαση του Γ ενι¬ 
κού Γραμματέα Περιφέρειας, χρηματικό πρόστιμο από πε¬ 
ντακόσιες χιλιάδες έως ένα εκατομμύριο δραχμές. 

4. Τα πρόστιμα της προηγούμενης παραγράφου επιβάλ¬ 
λονται επίσης στα πρόσωπα που υποβάλλουν ανακριβή δή¬ 
λωση ή βεβαίωση ή δεν εκπληρώνουν τις υποχρεώσεις που 
έχουν αναλάβει με τη βεβαίωση ή τη δήλωση που προβλέ- 
πεται στα άρθρα ΙΟπαρ. 3περ. γ', 11 παρ. 2περ. δ', 19παρ. 
6 περ. α', 21 παρ. 2 περ. δ', 26 παρ. 2 περ. γ', 28 παρ. 3 περ. 
δ', 34 παρ. 4 περ. γ', 35 παρ. 2 περ. β', 36 παρ. 3 περ. γ' και 
37 παρ. 2 περ. β'. Τα ίδια πρόστιμα επιβάλλονται και στους 
αλλοδαπούς, οι οποίοι δεν εκπληρώνουν τις υποχρεώσεις 
που προβλέπονται στις παραγράφους 3 και 4 του άρθρου 
41. 

5. Όποιος διευκολύνει την είσοδο στο ελληνικό έδαφος 
αλλοδαπού, χωρίς να υποβληθεί στον έλεγχο που προβλέ- 
πεται στο άρθρο 4, τιμωρείται με φυλάκιση τουλάχιστον 
τριών μηνών και με χρηματική ποινή τουλάχιστον πεντακο- 
σίων χιλιάδων δραχμών. 


6. Όποιος διευκολύνει την παράνομη παραμονή αλλοδα¬ 
πού ή δυσχεραίνει τις έρευνες των αστυνομικών αρχών για 
τον εντοπισμό, σύλληψη και απέλασή του, τιμωρείται με φυ¬ 
λάκιση τουλάχιστον τριών μηνών και με χρηματική ποινή 
τουλάχιστον πεντακοσίων χιλιάδων δραχμών. 

7. Όποιος παράνομα κατέχει ή χρησιμοποιεί γνήσιο δια¬ 
βατήριο ή άλλο ταξιδιωτικό έγγραφο άλλου προσώπου, τι¬ 
μωρείται με φυλάκιση τουλάχιστον τριών μηνών και με χρη¬ 
ματική ποινή τουλάχιστον πεντακοσίων χιλιάδων δραχμών. 
Με την ίδια ποινή τιμωρείται και όποιος παρακρατεί διαβα¬ 
τήριο ή άλλο ταξιδιωτικό έγγραφο άλλου προσώπου ή αρ- 
νείται να παραδώσει τούτο στην αρμόδια υπηρεσία. Με την 
ίδια ποινή τιμωρείται όποιος κατέχει ή χρησιμοποιεί πλαστό 
διαβατήριο ή άλλο ταξιδιωτικό έγγραφο. 

8. Ο υπεύθυνος γραφείου ταξιδίων ή μετανάστευσης ή ο¬ 
ποιοσδήποτε άλλος υποβάλλει για λογαριασμό τρίτου στην 
αρμόδια αρχή δικαιολογητικά έκδοσης ταξιδιωτικού εγ¬ 
γράφου, με στοιχεία που δεν ανταποκρίνονται στην ταυτό¬ 
τητα του προσώπου αυτού, τιμωρείται με φυλάκιση τουλά¬ 
χιστον τριών μηνών και με χρηματική ποινή τουλάχιστον ε¬ 
νός εκατομμυρίου δραχμών. Με την ίδια ποινή τιμωρείται 
και εκείνος, για λογαριασμό του οποίου υποβάλλονταιτα δι- 
καιολογητικά. Με απόφαση του νομάρχη επιβάλλεται και η 
οριστική αφαίρεση της άδειας λειτουργίας του γραφείου. 

Άρθρο 55 

Υποχρεώσεις μεταφορέων - κυρώσεις 

1. Πλοίαρχοι ή κυβερνήτες πλοίου, πλωτού μέσου ή αε¬ 
ροπλάνου και οδηγοί κάθε είδους μεταφορικού μέσου που 
μεταφέρουν από το εξωτερικό στην Ελλάδα αλλοδαπούς, 
που δεν έχουν δικαίωμα εισόδου στο ελληνικό έδαφος, ή 
στους οποίους έχει απαγορευθεί η είσοδος για οποιαδήπο¬ 
τε αιτία, καθώς και αυτοί που τους προωθούν στο εσωτερι¬ 
κό της χώρας, ή διευκολύνουν τη μεταφορά ή προώθησή 
τους, ή εξασφαλίζουν σε αυτούς κατάλυμα για απόκρυψη 
τιμωρούνται με φυλάκιση τουλάχιστον ενός έτους και χρη¬ 
ματική ποινή ενός εκατομμυρίου έως πέντε εκατομμυρίων 
δραχμών για κάθε μεταφερόμενο αλλοδαπό. Ειδικά πλοί¬ 
αρχοι ή κυβερνήτες πλοίων και πλωτών μέσων που μεταφέ¬ 
ρουν τους προαναφερόμενους αλλοδαπούς υπό συνθήκες 
που θέτουν σε κίνδυνο τη ζωή και την ασφάλειά τους τιμω¬ 
ρούνται με ποινή φυλάκισης τουλάχιστον δύο ετών ανά με¬ 
ταφερόμενο πρόσωπο. Με τις ίδιες ποινές τιμωρούνται και 
οι συμμετέχοντας στις ανωτέρω αξιόποινες πράξεις. Συνι- 
στά επιβαρυντική περίπτωση και επιβάλλεται φυλάκιση 
τουλάχιστο δύο ετών και χρηματική ποινή πέντε εκατομμυ¬ 
ρίων έως οκτώ εκατομμυρίων δραχμών για κάθε μεταφερό¬ 
μενο άτομο, αν η μεταφορά ενεργείται κατ’ επάγγελμα ή με 
σκοπό το παράνομο κέρδος, ή αν ο υπαίτιος είναι δημόσιος 
υπάλληλος ή τουριστικός ή ναυτιλιακός ή ταξιδιωτικός πρά¬ 
κτορας, ή είναι υπότροπος. Μεταφορικά μέσα που χρησι¬ 
μοποιήθηκαν για τη μεταφορά προσώπων κατάσχονται και 
δημεύονται με απόφαση του δικαστηρίου, εκτός αν ο ιδιο¬ 
κτήτης αποδείξει ότι δεν γνώριζε το σκοπό για τον οποίο 
χρησιμοποιήθηκαν αυτά. Η άσκηση ενδίκου μέσου κατά 
των παραπάνω δικαστικών αποφάσεων δεν έχει ανασταλτι¬ 
κό αποτέλεσμα. 

2. Πλοίαρχοι ή κυβερνήτες πλοίου, πλωτού μέσου ή αε¬ 
ροπλάνου και οδηγοί κάθε είδους μεταφορικού μέσου υπο- 
χρεούνται να μη δέχονται για μεταφορά από και στο εξωτε¬ 
ρικό πρόσωπα τα οποία δεν είναι εφοδιασμένα με τα απαι- 
τούμενα ταξιδιωτικά έγγραφα ή δεν έχουν υποστεί τον 
κανονικό αστυνομικό έλεγχο. Οι παραβάτες τιμωρούνται 
σύμφωνα με τις διατάξεις της παραγράφου 1. Ηανωτέρω α- 

ξιόποινη πράξη θεωρείται τετελεσμένη, προκειμένου μεν 
για θαλάσσια και εναέρια μεταφορικά μέσα, εφόσον το 
πρόσωπο που επιβιβάσθηκε λάθρα βρίσκεται μέσα σε αυτά 
κατά την έναρξη του προ του απόπλου ή της απογειώσεως 
ελέγχου από τα αρμόδια κρατικά όργανα ή μετά την άπαρ¬ 
ση του πλοίου ή την απογείωση του αεροπλάνου, προκει¬ 
μένου δε για άλλα μεταφορικά μέσα, εφόσον το πρόσωπο 
που αναχωρεί λάθρα βρίσκεται μέσα σε αυτά κατά τον τε¬ 
λευταίο έλεγχο εξόδου ή πλησίον των συνόρων. Οι διατά¬ 
ξεις της παραγράφου 3 εφαρμόζονται και στα πρόσωπα 
που αναφέρονται στην παρούσα παράγραφο. 

3. Αεροπορικές ή ναυτιλιακές εταιρείες ή ταξιδιωτικά 
γραφεία υποχρεούνται να μη δέχονται για μεταφορά και να 
λαμβάνουν κάθε μέτρο που να αποκλείει τη μεταφορά από 
το εξωτερικό στην Ελλάδα αλλοδαπών που δεν είναι εφο¬ 
διασμένοι με τα απαιτούμενα διαβατήρια ή άλλα ταξιδιωτι¬ 
κά έγγραφα. Στις αεροπορικές εταιρίες που παραβαίνουν 
τις παραπάνω υποχρεώσεις επιβάλλεται με απόφαση του α- 
ερολιμενάρχη χρηματικό πρόστιμο από πέντε εκατομμύρια 
έως δέκα εκατομμύρια δραχμές για κάθε μεταφερόμενο 
πρόσωπο. Στις ναυτιλιακές εταιρίες ή ταξιδιωτικά γραφεία, 
το ίδιο πρόστιμο επιβάλλεται με απόφαση του Γενικού 
Γραμματέα Περιφέρειας. 

4. Τα πρόσωπα που αναφέρονται στις παραγράφους 1,2 
και 3, καθώς και ταξιδιωτικά γραφεία και οι ιδιοκτήτες των 
μεταφορικών μέσων ευθύνονται εις ολόκληρο για τις δαπά¬ 
νες διαβίωσης και τα έξοδα επαναπροώθησης των ανωτέ¬ 
ρω προσώπων στο εξωτερικό. Την ίδια ευθύνη έχουν και ό¬ 
σοι εγγυήθηκαν τον επαναπατρισμό αλλοδαπού, αν παρα- 
βιάσθηκαν όροι εισόδου ή παραμονής του στη χώρα. Τα 
αρμόδια για τον καταλογισμό όργανα, ο τρόπος είσπραξης 
και διαχείρισης αυτών και κάθε άλλη λεπτομέρεια καθορί¬ 
ζονται με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Οικονομικών και Δη¬ 
μόσιας Τάξης. 

5. Τα πρόσωπα που αναφέρονται στο πρώτο εδάφιο της 
παραγράφου 1 ή οι ιδιοκτήτες των μεταφορικών μέσων ή οι 
αντιπρόσωποι αυτών στην Ελλάδα υποχρεούνται αμέσως 
μετά την άφιξη του μεταφορικού μέσου να παραδίδουν στις 
υπηρεσίεςτου αστυνομικού ελέγχου διαβατηρίων δελτία ά¬ 
φιξης ή καταστάσεις των αλλοδαπών επιβατών που μετα¬ 
φέρουν και προορίζονται για την Ελλάδα και αντίστροφα. 
Την ίδια υποχρέωση έχουν κατά την άφιξη αεροπλάνων μη 
τακτικών πτήσεων από τρίτες χώρες. Με απόφαση του Υ¬ 
πουργού Δημόσιας Τάξης καθορίζονται τα στοιχεία των α¬ 
νωτέρω δελτίων ή καταστάσεων. 

ΚΕΦΑΛΑΙΟ ΙΒ' 

ΣΥΣΤΑΣΗ ΥΠΗΡΕΣΙΩΝ ΚΑΙ ΕΛΕΓΧΟΣ 
Άρθρο 56 

Σύσταση υπηρεσιών και έλεγχος 

1. Στο Υπουργείο Εσωτερικών, Δημόσιας Διοίκησης και Α¬ 
ποκέντρωσης συνιστάται Διεύθυνση Αλλοδαπών και Μετα¬ 
νάστευσης. Με προεδρικό διάταγμα, που εκδίδεται ύστερα 
από πρόταση των Υπουργών Εσωτερικών, Δημόσιας Διοί¬ 
κησης και Αποκέντρωσης και Οικονομικών, καθορίζεται η 
διάρθρωση των οργανικών μονάδων της και η κατανομή 
των αρμοδιοτήτων μεταξύ τους, τα προσόντα του προσω¬ 
πικού της, καθώς και οι κλάδοι από τους οποίους επιλέγο¬ 
νται οι προϊστάμενοι των μονάδων της και ρυθμίζεται κάθε 
συναφές θέμα. 

2. Με προεδρικό διάταγμα, που εκδίδεται με πρόταση των 
Υπουργών Εσωτερικών, Δημόσιας Διοίκησης και Αποκέ¬ 


ντρωσης και Οικονομικών και γνώμη του Γ ενικού Γ ραμμα¬ 
τέα Περιφέρειας, μπορεί να συνιστώνται διευθύνσεις ή τμή¬ 
ματα αλλοδαπών και μετανάστευσης σε κάθε νομό της Πε¬ 
ριφέρειας ως μονάδες της. Ειδικά στην Περιφέρεια Αττικής 
μπορεί να συνιστώνται μέχρι τέσσερις διευθύνσεις, των ο¬ 
ποίων η κατά τόπο αρμοδιότητα καθορίζεται με το ίδιο προ¬ 
εδρικό διάταγμα. Με όμοιο διάταγμα καθορίζεται η έδρα 
τους, η διάρθρωση των οργανικών μονάδων τους και η κα¬ 
τανομή των αρμοδιοτήτων μεταξύ τους, τα προσόντα του 
προσωπικού τους, καθώς και οι κλάδοι από τους οποίους ε¬ 
πιλέγονται οι προϊστάμενοι των οργανικών μονάδων και 
ρυθμίζεται κάθε συναφές θέμα. 

Με όμοιο προεδρικό διάταγμα μπορεί να συνιστώνται μο¬ 
νάδες που ασκούν αρμοδιότητες της περιφέρειας για θέ¬ 
ματα ιθαγένειας και ομογενών οι οποίοι υπάγονται στην αρ¬ 
μοδιότητα του Υπουργείου Εσωτερικών, Δημόσιας Διοίκη¬ 
σης και Αποκέντρωσης. 

3. Με προεδρικό διάταγμα, που εκδίδεται με πρόταση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Εξωτερικών, Οικονομικών, Εργασίας και Κοινωνι¬ 
κών Ασφαλίσεων, μπορεί να συνιστώνται, σε έδρες πρε¬ 
σβειών και έμμισθων ελληνικών προξενικών αρχών, στα 
πλαίσια διμερών συμφωνιών και με την επιφύλαξη των διε¬ 
θνών υποχρεώσεων της Χώρας, Γ ραφεία Ευρέσεως Εργα¬ 
σίας, να καθορίζονται οι αρμοδιότητές τους, να συνιατώ- 
νται οι οργανικές θέσεις προσωπικού και να καθορίζονται οι 
κατηγορίες, οι κλάδοι και τα προσόντα του εν λόγω προσω¬ 
πικού, καθώς και οι κλάδοι από τους οποίους επιλέγονται οι 
προϊστάμενοι αυτών και να ρυθμίζεται κάθε συναφές θέμα. 
Οι υπάλληλοι των εν λόγω γραφείων ανακοινώνονται προς 
τις αλλοδαπές αρχές ως υπάλληλοι της πρεσβευτικής ή 
προξενικής αρχής και υπάγονται στην εποπτεία και τον πει¬ 
θαρχικό έλεγχο του προϊσταμένου της. Για τα πειθαρχικά 
παραπτώματα των ανωτέρω υπαλλήλων αρμόδιο είναι το υ¬ 
πηρεσιακό συμβούλιο του Υπουργείου Εξωτερικών. Οι το¬ 
ποθετούμενοι ή αποσπώμενοι υπάλληλοι στα γραφεία ευ¬ 
ρέσεως εργασίας λαμβάνουν τις αποδοχές στις θέσεις 
τους και επίδομα αλλοδαπής, η δαπάνη των οποίων βαρύ¬ 
νει τον προϋπολογισμό των φορέων από τους οποίους προ¬ 
έρχονται. Με κοινή απόφαση των Υπουργών Εξωτερικών, Ε¬ 
σωτερικών, Δημόσιας Διοίκησης και Αποκέντρωσης και Οι¬ 
κονομικών ρυθμίζονται οι λεπτομέρειες της καταβολής του 
εν λόγω επιδόματος. 

4. Οι υπηρεσίες αλλοδαπών και μετανάστευσης του Υ¬ 
πουργείου Εσωτερικών, Δημόσιας Διοίκησης και Αποκέ¬ 
ντρωσης και των Περιφερειών, οι αστυνομικές, λιμενικές ή 
αερολιμενικές αρχές και οι υπηρεσίες ελέγχου του Υπουρ¬ 
γείου Εργασίας και Κοινωνικών Ασφαλίσεων είναι αρμόδιες 
να παρακολουθούν την εφαρμογή του παρόντος νόμου, να 
διενεργούν ελέγχους και να βεβαιώνουν τις παραβάσεις. 
Με απόφαση του Υπουργού Εσωτερικών, Δημόσιας Διοίκη¬ 
σης και Αποκέντρωσης μπορούν να ρυθμίζονται οι λεπτο¬ 
μέρειες εφαρμογής της παρούσας διάταξης. 

5. Όπου στον παρόντα νόμο αναφέρεται "υπηρεσία αλλο¬ 
δαπών και μετανάστευσης" νοείται η διεύθυνση ή το τμήμα 
αλλοδαπών και μετανάστευσηςτηςπαραγράφου 2που βρί¬ 
σκεται στο νομό, στον οποίο έχει την κατοικία του ή τη δια¬ 
μονή του ο αλλοδαπός ή προτίθεται να εγκατασταθεί, εκτός 
αν ορίζεται διαφορετικά. 

6. Μέχρι την έκδοση των προεδρικών διαταγμάτων των 
παραγράφων 1 και 2 αρμόδιες υπηρεσίες για την εφαρμο¬ 
γή του παρόντος νόμου είναι η Διεύθυνση Αστικής και Δη¬ 
μοτικής Κατάστασης στο Υπουργείο Εσωτερικών, Δημό¬ 
σιας Διοίκησης και Αποκέντρωσης και οι Διευθύνσεις Αυτο¬ 
διοίκησης και Αποκέντρωσης ή Διοίκησης και Τοπικής 

Αυτοδιοίκησης καιΔιοίκησης στις Περιφέρειες. Η Επιτροπή 
Μετανάστευσης συγκροτείται, σε ό,τι αφορά τους υπαλλή¬ 
λους - μέλη της, από υπαλλήλους αυτών των υπηρεσιών. 

7. Με απόφαση των Υπουργών Εσωτερικών, Δημόσιας Δι¬ 
οίκησης και Αποκέντρωσης, Δημόσιας Τάξης και Εργασίας 
καθορίζονται ο εξοπλισμός, τα αρχεία και τα λοιπά στοιχεία 
που παραδίδονται από τις υπηρεσίες των Υπουργείων Δη¬ 
μόσιας Τάξης, Εργασίας και Κοινωνικών Ασφαλίσεων και 
του Ο.Α.Ε.Δ. στις υπηρεσίες αλλοδαπών και μετανάστευ¬ 
σης και ρυθμίζονται τα σχετικά με τη παράδοση θέματα. 

Άρθρο 57 

Εξουσιοδοτικές διατάξεις 

1. Με απόφαση του Υπουργού Εσωτερικών, Δημόσιας Δι¬ 
οίκησης και Αποκέντρωσης καθορίζεται ο τύπος και το πε¬ 
ριεχόμενο των αιτήσεων που αναφέρονται στα άρθρα 8,11, 
13, 19,21 έως 27, 29,30,32 και 34 έως 37 και ο τύπος και το 
περιεχόμενο της άδειας παραμονής, καθώς και ο τύπος και 
το περιεχόμενο του μητρώου αλλοδαπών. 

2. Με απόφαση του Υπουργού Εσωτερικών, Δημόσιας Δι¬ 
οίκησης και Αποκέντρωσης και του κατά περίπτωση συναρ- 
μόδιου Υπουργού μπορεί να καθορίζονται οι λεπτομέρειες 
για την εφαρμογή των άρθρων 5 έως 38. 

ΚΕΦΑΛΑΙΟ ΙΓ' 

ΚΤΗΣΗ ΤΗΣ ΕΛΛΗΝΙΚΗΣ ΙΘΑΓΕΝΕΙΑΣ 
ΜΕ ΠΟΛΙΤΟΓΡΑΦΗΣΗ 

Άρθρο 58 

Προϋποθέσεις πολιτογράφησης 

1. Αλλοδαπός που επιθυμεί να αποκτήσει την ελληνική ι¬ 
θαγένεια με πολιτογράφηση απαιτείται να: 

α. είναι ενήλικος κατά το χρόνο υποβολής της δήλωσης 
πολιτογράφησης, 

β. μην εκκρεμεί σε βάρος του απόφαση απέλασης, 

γ. μην έχει καταδικασθεί τελεσίδικα σε ποινή στερητική 
της ελευθερίας τουλάχιστον ενός έτους ή, ανεξαρτήτως 
ποινής, για εγκλήματα προσβολών του πολιτεύματος, προ¬ 
δοσίας της χώρας, εγκλήματα σχετικά με την εμπορία και 
διακίνηση ναρκωτικών, τη νομιμοποίηση εσόδων από παρά¬ 
νομες δραστηριότητες, διεθνή οικονομικά εγκλήματα, ε¬ 
γκλήματα με χρήση μέσων υψηλής τεχνολογίας, εγκλήμα¬ 
τα περί το νόμισμα, εγκλήματα αντίστασης, αρπαγής ανηλί¬ 
κων, κατά της γενετήσιας ελευθερίας και οικονομικής 
εκμετάλλευσης της γενετήσιας ζωής, κλοπής, απάτης, υ¬ 
πεξαίρεσης, εκβίασης, τοκογλυφίας, του νόμου περί μεσα¬ 
ζόντων, πλαστογραφίας, ψευδούς βεβαίωσης, συκοφαντι¬ 
κής δυσφήμισης, λαθρεμπορίας, εγκλήματα που αφορούν 
τα όπλα, αρχαιότητες, την προώθηση λαθρομεταναστών 
στο εσωτερικό της χώρας ή τη διευκόλυνση της μεταφοράς 
ή προώθησής τους ή της εξασφάλισης καταλύματος σε αυ¬ 
τούς για απόκρυψη ή για παραβάσεις της νομοθεσίας για 
την εγκατάσταση και κίνηση αλλοδαπών στην Ελλάδα. 

2. Αν ο αλλοδαπός είναι αλλογενής απαιτείται επιπλέον 
να: 

α. Διαμένει νόμιμα στην Ελλάδα δέκα συνολικά έτη τηντε- 
λευταία δωδεκαετία πριν από την υποβολή της αίτησης πο¬ 
λιτογράφησης. Για τον ανιθαγενή αλλοδαπό ή για τον αλ¬ 
λοδαπό που έχει αναγνωρισθεί ως πρόσφυγας, αρκεί δια¬ 
μονή στην Ελλάδα πέντε έτη μέσα στην τελευταία 
δωδεκαετία πριν από την υποβολή της αίτησης. Στον ανω¬ 
τέρω κατά περίπτωση απαιτούμενο χρόνο δεν προσμετρά- 
ται ο χρόνος που διήνυσε ο αλλοδαπός στην Ελλάδα, ως δι¬ 
πλωματικός ή διοικητικός υπάλληλος ξένης χώρας. Η χρο¬ 


νική αυτή προϋπόθεση δεν απαιτείταιγι’ αυτόνπου έχει γεν¬ 
νηθεί και κατοικεί συνεχώς στην Ελλάδα, καθώς και γι' αυ¬ 
τούς που είναι σύζυγοι Ελλήνων ή Ελληνίδων που διαμέ¬ 
νουν στην Ελλάδα και έχουν αποκτήσει τέκνα. Γ ια τους συ¬ 
ζύγους Ελλήνων διπλωματικών υπαλλήλων που υπηρετούν 
στο εξωτερικό, προσμετράται για τη συμπλήρωση του πα¬ 
ραπάνω χρόνου και ο χρόνος παραμονής τους στο εξωτε¬ 
ρικό, λόγω της υπηρεσίας των Ελλήνων συζύγων τους, ύ¬ 
στερα από πρόταση του Έλληνα πρεσβευτή για τη διαμόρ¬ 
φωση από αυτούς ελληνικής εθνικής συνείδησης. 

β. Έχει επαρκή γνώση της ελληνικής γλώσσας, της ελλη¬ 
νικής ιστορίας και γενικά του ελληνικού πολιτισμού. 

3. Οι διατάξεις των άρθρων 58 έως 64 εφαρμόζονται και 
στα πρόσωπα που αναφέρονται στο άρθρο 2 του νόμου αυ¬ 
τού. 

Άρθρο 59 
Δικαιολογητικά 

1. Ο αλλοδαπός που επιθυμεί να πολιτογραφηθεί ως Έλ¬ 
ληνας υποβάλλει στο δήμο ή την κοινότητα του τόπου κα¬ 
τοικίας του αίτηση για πολιτογράφηση, που απευθύνεται 
προς τον Υπουργό Εσωτερικών, Δημόσιας Διοίκησης και Α¬ 
ποκέντρωσης και συνοδεύεται από: 

α. δήλωση πολιτογράφησης. Η δήλωση αυτή γίνεται ε¬ 
νώπιον του δημάρχου ή προέδρου της κοινότητας παρου¬ 
σία δύο Ελλήνων πολιτών ως μαρτύρων. 

β. παράβολο ύψους πεντακοσίων χιλιάδων δραχμών, το 
οποίο μπορεί να αναπροσαρμόζεται με κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Οικονομικών σε ποσοστό που δεν υπερβαίνει 
το τριάντα τοις εκατό κάθε φορά. 

γ. αντίγραφο διαβατηρίου ή άλλου ταξιδιωτικού εγγρά¬ 
φου και, εφόσον δεν είναι γραμμένο με λατινικούς χαρα¬ 
κτήρες, μεταφρασμένο στην ελληνική γλώσσα, 
δ. άδεια παραμονής ή άλλο αποδεικτικό έγγραφο νόμιμης 
παραμονής του στη χώρα, 

ε. πιστοποιητικό γέννησης ή βάπτισης. Αν ο αλλοδαπός εί¬ 
ναι πρόσφυγας και αδυνατεί να προσκομίσει πιστοποιητικό 
γέννησης, αρκεί η προσκόμιση της απόφασης χορήγησης 
σε αυτόν πολιτικού ασύλου. Η διάταξη αυτή ισχύει και για 
πρόσφυγες, των οποίων η αίτηση πολιτογράφησης εκκρε¬ 
μεί κατά την έναρξη ισχύος του παρόντος, 
στ. εκκαθαριστικό σημείωμα ή αντίγραφο δήλωσης φο¬ 
ρολογίας εισοδήματος του τελευταίου οικονομικού έτους 
και 

η. σημείωμα δακτυλοσκόπησης απότο αστυνομικό τμήμα 
του τόπου κατοικίας του. 

Άρθρο 60 

Διαδικασία πολιτογράφησης 

1. Ο δήμος ή η κοινότητα εξετάζει την πληρότητα των δι- 
καιολογητικών και διαβιβάζει την αίτηση μαζί με τα δικαιο- 
λογητικά στην αρμόδια για θέματα ιθαγένειας υπηρεσία 
της περιφέρειας. Οι διευθύνσεις αυτές εξετάζουν εάν πλη- 
ρούνται οι προϋποθέσεις των παραγράφων 1 περ. α' και 2 
περ. α' του άρθρου 58 για την περαιτέρω εξέταση της αίτη¬ 
σης απότον Υπουργό Εσωτερικών, Δημόσιας Διοίκησης και 
Αποκέντρωσης. Αν δεν πληρούνται αυτές οι προϋποθέσεις, 
ο Γ ενικός Γ ραμματέας Περιφέρειας απορρίπτει την αίτηση. 

2. Αν πληρούνται οι προϋποθέσεις αυτές, η αρμόδια διεύ¬ 
θυνση της Περιφέρειας ζητάει πιστοποιητικό ποινικού μη¬ 
τρώου τύπου Α', πιστοποιητικό μη απέλασης και επιπλέον ό¬ 
σα στοιχεία κρίνει απαραίτητα για το σχηματισμό άποψης 
για τη γνώση της γλώσσας, για το ήθος και την προσωπικό- 

τητα του αλλοδαπού. Στη συνέχεια ο φάκελος της υπόθε¬ 
σης διαβιβάζεται στο Υπουργείο Εσωτερικών, Δημόσιας Δι¬ 
οίκησης και Αποκέντρωσης, μαζί με τα απαραίτητα δικαιο- 
λογητικά και τη γνώμη της αστυνομικής αρχής του νομού 
για τα θέματα που αφορούν στη δημόσια τάξη και ασφάλεια 
της χώρας. 

3. Μετά από εξέταση του φακέλου η αρμόδια υπηρεσία 
του Υπουργείου Εσωτερικών, Δημόσιας Διοίκησης και Απο¬ 
κέντρωσης καλεί τον αλλοδαπό σε συνέντευξη σε συγκε¬ 
κριμένο τόπο και χρόνο ενώπιον της Επιτροπής Πολιτογρά¬ 
φησης, προκειμένου η Επιτροπή να διατυπώσει γνώμη για 
την αποδοχή ή μη της αίτησης από τον Υπουργό Εσωτερι¬ 
κών, Δημόσιας Διοίκησης και Αποκέντρωσης. Η κλήση του 
αλλοδαπού σε συνέντευξη γίνεται με απόδειξη. Μη εμφάνι¬ 
ση του αλλοδαπού δικαιολογείται μόνο για λόγους ανωτέ- 
ρας βίας. Σε περίπτωση αδικαιολόγητης μη εμφάνισης η αί¬ 
τηση απορρίπτεται. 

Άρθρο 61 

Απόφαση πολιτογράφησης 

1. Η πολιτογράφηση γίνεται με απόφαση του Υπουργού 
Εσωτερικών, Δημόσιας Διοίκησης και Αποκέντρωσης, που 
δημοσιεύεται στην Εφημερίδα της Κυβερνήσεως. 

2. Η απόφαση που απορρίπτει αίτημα πολιτογράφησης 
δεν αιτιολογείται. Υποβολή νέας αίτησης για πολιτογράφη¬ 
ση επιτρέπεται μετά την παρέλευση έτους από την απόρρι¬ 
ψη της προηγούμενης. 

Άρθρο 62 
Ορκωμοσία 

1. Η ιδιότητα του Έλληνα πολίτη αποκτάται με την ορκω¬ 
μοσία του αλλοδαπού, που πρέπει να γίνει μέσα σε ένα έτος 
από τη δημοσίευση της απόφασης πολιτογράφησης στην 
Εφημερίδα της Κυβερνήσεως. 

2. Ο όρκος που δίδεται έχει ως εξής: "Ορκίζομαι να φυ- 
λάττω πίστη στην Πατρίδα, υπακοή στο Σύνταγμα και τους 
νόμους του κράτους και να εκπληρώνω ευσυνείδητα τα κα- 
θήκοντά μου ως Έλληνας πολίτης." Η απόφαση πολιτογρά¬ 
φησης ανακαλείται αν ο όρκος δεν δοθεί μέσα στην ετήσια 
προθεσμία. 

3. Ο όρκος δίνεται ενώπιον του Γενικού Γραμματέα Περι¬ 
φέρειας. Με απόφαση του Υπουργού Εσωτερικών, Δημό¬ 
σιας Διοίκησης και Αποκέντρωσης μπορεί να ορίζεται ότι ο 
όρκος δίδεται ενώπιον άλλου οργάνου. 

Άρθρο 63 

Πολιτογράφηση ομογενών που διαμένουν 
στο εξωτερικό 

1. Η αίτηση πολιτογράφησης ομογενών που διαμένουν 
στο εξωτερικό υποβάλλεται στον Έλληνα Πρόξενο του τό¬ 
που κατοικίας τους, ο οποίος τη διαβιβάζει στο Υπουργείο 
Εσωτερικών, Δημόσιας Διοίκησης και Αποκέντρωσης με έκ¬ 
θεσή του. Μαζί με την αίτηση υποβάλλονται και τα εξής: 

α. δήλωση πολιτογράφησης, η οποία γίνεται ενώπιον του 
προξένου, παρουσία δύο Ελλήνων πολιτών, ως μαρτύρων, 

β. αντίγραφο διαβατηρίου ή άλλου ταξιδιωτικού εγγρά¬ 
φου και εφόσον δεν είναι γραμμένο με λατινικούς χαρακτή¬ 
ρες, μεταφρασμένο στην ελληνική, 

γ. πιστοποιητικό γέννησης ή βάπτισης, 

δ. πιστοποιητικό ποινικού μητρώου των αλλοδαπών αρ¬ 
χών. 

2. Η αρμόδια υπηρεσία του Υπουργείου Εσωτερικών, Δη¬ 
μόσιας Διοίκησης και Αποκέντρωσης, ύστερα από εξέταση 


των στοιχείων του φακέλου του ομογενούς και τη γνώμη 
του Υπουργείου Δημόσιας Τάξης για θέματα που αφορούν 
τη δημόσια τάξη και ασφάλεια, εισηγείται στον Υπουργό Ε¬ 
σωτερικών, Δημόσιας Διοίκησης και Αποκέντρωσης την α¬ 
ποδοχή ή μη του αιτήματος για πολιτογράφηση. 

3. Οι διατάξεις των άρθρων 61 και 62 του νόμου αυτού ε¬ 
φαρμόζονται και για την πολιτογράφηση του άρθρου αυ¬ 
τού. 

Άρθρο 64 

Επιτροπή Πολιτογράφησης 

1. Στο Υπουργείο Εσωτερικών, Δημόσιας Διοίκησης και Α¬ 
ποκέντρωσης συνιστάται πενταμελής Επιτροπή Πολιτο¬ 
γράφησης, η οποία αποτελείται από: 

α. τον προϊστάμενο της Γενικής Διεύθυνσης Διοικητικής 
Υποστήριξης του Υπουργείου Εσωτερικών, Δημόσιας Διοί¬ 
κησης και Αποκέντρωσης ως Πρόεδρο, 

β. τον προϊστάμενο της Διεύθυνσης Αστικής και Δημοτι¬ 
κής Κατάστασης του Υπουργείου Εσωτερικών, Δημόσιας 
Διοίκησης και Αποκέντρωσης, 

γ. τον προϊστάμενο του Β' Τμήματος Ιθαγένειας του Υ¬ 
πουργείου Εσωτερικών, Δημόσιας Διοίκησης και Αποκέ¬ 
ντρωσης, 

δ. ένα μέλος Δ.Ε.Π. στο γνωστικό αντικείμενο της Κοινω- 
νιολογίας Ανώτατου Εκπαιδευτικού Ιδρύματος, που προτεί- 
νεται από τον Πρόεδρο του οικείου Τμήματος με τον ανα¬ 
πληρωτή του και 

ε. ένα μέλος Δ.Ε.Π. στο γνωστικό αντικείμενο της Ψυχο¬ 
λογίας Ανώτατου Εκπαιδευτικού Ιδρύματος, που προτείνε- 
ται από τον Πρόεδρο του οικείου Τμήματος με τον αναπλη¬ 
ρωτή του. 

2. Η Επιτροπή ορίζεται με απόφαση του Υπουργού Εσω¬ 
τερικών, Δημόσιας Διοίκησης και Αποκέντρωσης. Με όμοια 
απόφαση ορίζονται και οι αναπληρωτές του Προέδρου και 
των μελών της Επιτροπής. Χρέη γραμματέα της Επιτροπής 
Πολιτογράφησης ασκεί υπάλληλος του κλάδου ΠΕ Διοικη¬ 
τικού που υπηρετεί στη Διεύθυνση Αστικής και Δημοτικής 
Κατάστασης του Υπουργείου Εσωτερικών, Δημόσιας Διοί¬ 
κησης και Αποκέντρωσης, που ορίζεται μαζί με τον αναπλη¬ 
ρωτή του με την ίδια ως άνω απόφαση. Στην Επιτροπή Πο¬ 
λιτογράφησης συμμετέχει ως εισηγητής, χωρίς δικαίωμα 
ψήφου, ο υπάλληλος που χειρίζεται την υπόθεση. 

3. Η θητείατων μελώντης Επιτροπής Πολιτογράφησης εί¬ 
ναι διετής. 

4. Με απόφαση των Υπουργών Εσωτερικών, Δημόσιας Δι¬ 
οίκησης και Αποκέντρωσης και Οικονομικών καθορίζεται η 
αμοιβή των μελώντης Επιτροπής, του γραμματέα και του ει¬ 
σηγητή. 

ΚΕΦΑΛΑΙΟ ΙΔ' 

ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 65 

Εκκρεμείς αιτήσεις για θεώρηση εισόδου και 
για άδεια παραμονής 

Άδεια παραμονής και πράσινη κάρτα 
που δεν έχουν λήξει 

1. Αιτήσεις για τη χορήγηση θεώρησης εισόδου στην Ελ¬ 
λάδα, οι οποίες κατά την έναρξη ισχύος του παρόντος νό¬ 
μου είναι εκκρεμείς σε ελληνικά προξενεία, εξετάζονται 
σύμφωνα με τις διατάξεις του παρόντος νόμου. 

2. Εκκρεμείς κατά την έναρξη ισχύος του παρόντος νόμου 
αιτήσεις για τη χορήγηση κάρτας παραμονής περιορισμέ- 

νης χρονικής διάρκειας (πράσινης κάρτας), σύμφωνα τις 
διατάξεις του Π.Δ. 359/1997, όπως ισχύει σήμερα, καθώς 
και προσφυγές κατά αποφάσεων των αρμόδιων οργάνων 
του Ο.Α.Ε.Δ. ενώπιον της ειδικής επιτροπής του άρθρου 5 
του ίδιου προεδρικού διατάγματος εξετάζονται σύμφωνα 
με τις διατάξεις αυτού του διατάγματος. Μετά την ολοκλή¬ 
ρωση αυτής της εξέτασης τα Π .Δ/τα 358/1997 και 359/1997 
καταργούνται, με εξαίρεση την παρ. 3 του άρθρου 2 του 
Π.Δ. 359/1997, η οποία καταργείται από την έναρξη ισχύος 
του παρόντος. Κάρτες που έχουν ανακληθεί με βάση την 
παραπάνω καταργούμενη διάταξη επαναχορηγούνται εφό¬ 
σον δεν συντρέχει λόγος δημόσιας τάξης και ασφάλειας. 

3. Αιτήσεις για τη χορήγηση ή την ανανέωση άδειας πα¬ 
ραμονής, πλην κάρτας παραμονής περιορισμένης χρονι¬ 
κής διάρκειας (πράσινης κάρτας), οι οποίες κατά την έναρ¬ 
ξη ισχύος του παρόντος νόμου είναι εκκρεμείς, διαβιβάζο¬ 
νται στις αρμόδιες σύμφωνα με τον παρόντα νόμο 
υπηρεσίες. Ομοίως αιτήσεις για τη χορήγηση άδειας εργα¬ 
σίας ή άδειας άσκησης ανεξάρτητης οικονομικής δραστη¬ 
ριότητας ή άδειας παραμονής αλλοδαπών που είναι κάτο¬ 
χοι άδειας εισόδου υποβάλλονται στις αρμόδιες σύμφωνα 
με τον παρόντα νόμο υπηρεσίες. Οι αιτήσεις αυτές συνο¬ 
δεύονται από τα δικαιολογητικά που προβλέπονταν από τις 
διατάξεις που ίσχυαν μέχρι την έναρξη ισχύος του παρό¬ 
ντος. Αν δεν προβλέπονταν τέτοια δικαιολογητικά, συνο¬ 
δεύονται από τα δικαιολογητικά που προβλέπονται από τις 
διατάξεις του παρόντος. Κατά τα λοιπά για τη χορήγηση 
της άδειας παραμονής και για την ανανέωσή της, καθώς και 
για τη χορήγηση άδειας εργασίας ή άδειας άσκησης ανε¬ 
ξάρτητης οικονομικής δραστηριότητας εφαρμόζονται οι 
διατάξεις του παρόντος νόμου. 

4. Κάρτες παραμονής περιορισμένης χρονικής διάρκειας 
(πράσινες κάρτες) που ισχύουν κατά την έναρξη ισχύος του 
παρόντος και πράσινες κάρτες που θα εκδοθούν σύμφωνα 
με την παράγραφο 2 αυτού του άρθρου θεωρούνται άδειες 
εργασίας και παραμονής στις οποίες εφαρμόζονται οι δια¬ 
τάξεις του παρόντος νόμου. Οι άδειες αυτές, εφόσον λή¬ 
γουν το αργότερο μέχρι την 31.12.2001, παρατείνονται αυ¬ 
τοδικαίως για ένα ακόμη εξάμηνο από την ημερομηνία λή¬ 
ξης τους. Όσες λήγουν μετά την παραπάνω ημερομηνία, 
ανανεώνονται σύμφωνα με τις διατάξεις του παρόντος νό¬ 
μου. Ομοίως πράσινες κάρτες, για τις οποίες εκκρεμούν κα¬ 
τά την έναρξη ισχύος του παρόντος αιτήσεις ανανέωσής 
τους, παρατείνονται αυτοδικαίως από την έναρξη ισχύος 
του παρόντος μέχρι την 30.6.2002 και στη συνέχεια ανανε¬ 
ώνονται σύμφωνα με τις διατάξεις του παρόντος. 

5. Λοιπές άδειες παραμονής, που ισχύουν κατά την έναρ¬ 
ξη ισχύος του παρόντος νόμου και λήγουν το αργότερο μέ¬ 
χρι την 31.12.2001, παρατείνονται αυτοδικαίως για ένα α¬ 
κόμη εξάμηνο από την ημερομηνία λήξης τους. Όσες λή¬ 
γουν μετά την παραπάνω ημερομηνία, ανανεώνονται 
σύμφωνα με τις διατάξεις του παρόντος νόμου. 

6. Οι διατάξεις των παραγράφων 2 και 3 του άρθρου 19 
αυτού του νόμου δεν εφαρμόζονται κατά τον πρώτο χρόνο 
ισχύος του παρόντος νόμου. 

Άρθρο 66 

Παράνομοι αλλοδαποί 

1. Επιτρέπεται η χορήγηση άδειας παραμονής σε αλλο¬ 
δαπούς που κατά την έναρξη ισχύος του παρόντος νόμου 
διαμένουν παράνομα στην Ελλάδα, εφόσον: 

α. Είναι κάτοχοι κάρτας παραμονής περιορισμένης χρονι¬ 
κής διάρκειας (πράσινης κάρτας) που έχει λήξει χωρίς να έ¬ 
χει υποβληθεί αίτηση για ανανέωσή της ή η αίτηση για ανα¬ 


νέωση έχει απορριφθεί ή κάρτας προσωρινής άδειας πα¬ 
ραμονής (λευκής κάρτας) ή άδειας παραμονής που έχει λή¬ 
ξει χωρίς να έχει υποβληθεί αίτηση για ανανέωσή της και 
διαμένουν μετά τη λήξη τους αποδεδειγμένα στη χώρα ή 
β. Έχουν ασκήσει προσφυγή κατά αποφάσεων των αρμό¬ 
διων οργάνων του Ο.Α.Ε.Δ. ενώπιον της ειδικής επιτροπής 
του άρθρου 5 του Π.Δ. 359/1997 και επιθυμούν να παραιτη¬ 
θούν από την προσφυγή προκειμένου να υπαχθούν στη δια¬ 
δικασία του παρόντος άρθρου ή 
γ. Έχουν υποβάλει αίτηση για τη χορήγηση κάρτας πα¬ 
ραμονής περιορισμένης χρονικής διάρκειας (πράσινης 
κάρτας) για σοβαρούς ανθρωπιστικούς λόγους στην ειδική 
επιτροπή του άρθρου 5του Π.Δ. 359/1997, επειδή δεν πλη¬ 
ρούσαν ορισμένες από τις νόμιμες προϋποθέσεις για τη χο¬ 
ρήγηση της πράσινης κάρτας ή 
δ. Αποδείξουν ότι διαμένουν στη χώρα, νόμιμα ή παράνο¬ 
μα, συνεχώς επί ένα έτος μέχρι την έναρξη ισχύος του πα¬ 
ρόντος. 

2. ί. Οι αλλοδαποί των περιπτώσεων α' και δ'της παρ. 1 του 
άρθρου αυτού οφείλουν μέσα σε αποκλειστική προθεσμία 
δύο μηνών από την έναρξη ισχύος του παρόντος νόμου να 
υποβάλουν στο δήμο ή την κοινότητα του τόπου κατοικίας 
τους αίτηση με δύο φωτογραφίες που συνοδεύεται από: 

α. Επικυρωμένο αντίγραφο διαβατηρίου ή άλλου ταξιδιω¬ 
τικού εγγράφου ή πιστοποιητικού γέννησης ή οικογενεια¬ 
κής κατάστασης ή δελτίου ταυτότητας, 
β. Προκειμένου για αλλοδαπούς της περ. α'της παρ. 1: 
αα. το πρωτότυπο της πράσινης κάρτας, λευκής κάρτας 
ή άδειας παραμονής που έχει λήξει και 
ββ. Αν από το διαβατήριο ή το ταξιδιωτικό έγγραφο δεν 
συνάγεται ο χρόνος παραμονής του αλλοδαπού στην Ελ¬ 
λάδα, έγγραφα βέβαιης χρονολογίας ή λογαριασμούς 
Δ.Ε.Η., Ο.Τ.Ε., Ε.ΥΔ.Α.Π. και κινητήςτηλεφωνίας, καθώς και 
ασφαλιστήρια συμβόλαια, από τα οποία αποδεικνύεται ότι 
διέμεναν στην χώρα τουλάχιστον ένα έτος πριν από την έ¬ 
ναρξη ισχύος του παρόντος. Γιατη διαπίστωση του χρόνου 
παραμονής του αλλοδαπού, τα προσκομιζόμενα έγγραφα 
δεν είναι απαραίτητο να καλύπτουν συνεχόμενα όλο το διά¬ 
στημα του έτους. Εύλογα ενδιάμεσα διαστήματα μπορεί να 
τεκμαίρονται. 

γ. Προκειμένου για αλλοδαπούς της περ. δ'της παρ. 1, αν 
από το διαβατήριο ή από το ταξιδιωτικό έγγραφο δεν συνά¬ 
γεται ο χρόνος παραμονής του αλλοδαπού στην Ελλάδα, ε¬ 
πιπλέον λογαριασμούςΔ.Ε.Η., Ο.Τ.Ε., Ε.ΥΔ.Α.Π. και κινητής 
τηλεφωνίας, καθώς και ασφαλιστήρια συμβόλαια, απότα ο¬ 
ποία αποδεικνύεται η τουλάχιστον ετήσια παραμονή τους 
στην Ελλάδα ή απόφαση δημοτικού ή κοινοτικού συμβουλί¬ 
ου δήμων ή κοινοτήτων, των οποίων ο πληθυσμός δεν υ¬ 
περβαίνει τους 20.000 κατοίκους, με την οποία βεβαιώνεται 
ο χρόνος παραμονής του αλλοδαπού στην περιφέρειά του. 
Γ ιατη διαπίστωση του χρόνου παραμονής του αλλοδαπού, 
τα προσκομιζόμενα έγγραφα δεν είναι απαραίτητο να κα¬ 
λύπτουν συνεχόμενα όλο το διάστημα του έτους. Εύλογα 
ενδιάμεσα διαστήματα μπορεί να τεκμαίρονται. 

ϋ. Οι αλλοδαποί της παραγράφου 1 μπορούν να αναγνω¬ 
ρίσουν ασφαλιστική προϋπηρεσία για μικτή ασφάλιση, για 
το απαιτούμενο χρονικό διάστημα του ενός έτους με ελάχι¬ 
στο αριθμό ημερών ασφάλισης διακοσίων πενήντα, χωρίς 
προσαύξηση για το διάστημα αυτό. 

ίϋ. Ο δήμος ή η κοινότητα εξετάζει την πληρότητα των δι- 
καιολογητικών και τα διαβιβάζει μαζί με την αίτηση του αλ¬ 
λοδαπού στην υπηρεσία που ασκεί τις αρμοδιότητες της υ¬ 
πηρεσίας αλλοδαπών και μετανάστευσης για τη χορήγηση 
άδειας παραμονής. 

3. Οι αλλοδαποί της περ. β'της παρ. 1 αυτού του άρθρου 

υποβάλλουν οτον Ο.Α.Ε.Δ. μέσα σε αποκλειστική προθε¬ 
σμία δύο μηνών από την έναρξη ισχύος του παρόντος νό¬ 
μου παραίτηση από την προσφυγή και αίτηση με δύο φωτο¬ 
γραφίες για τη χορήγηση της προβλεπόμενης απότηνπαρ. 
5 αυτού του άρθρου άδειας παραμονής, που συνοδεύεται 
από επικυρωμένο αντίγραφο διαβατηρίου ή άλλου ταξιδιω¬ 
τικού εγγράφου ή πιστοποιητικού γέννησης ή οικογενεια¬ 
κής κατάστασης ή δελτίου ταυτότητας. Ο Ο.Α.Ε.Δ. υποχρε- 
ούται μέσα σε εύλογο χρόνο να διαβιβάσει στην υπηρεσία 
που ασκεί τις αρμοδιότητες της υπηρεσίας αλλοδαπών και 
μετανάστευσης την υποβληθείσα αίτηση του αλλοδαπού 
μαζί με την παραίτηση από την προσφυγή και τα λοιπά δι- 
καιολογητικά, αφού εξετάσει την πληρότητά τους. 

4. Από την έναρξη ισχύος του παρόντος νόμου οι αιτήσεις 
αλλοδαπών της περ. γ' της παρ. 1 αυτού του άρθρου θεω¬ 
ρούνται ως απορριφθείσες και νέες τέτοιες αιτήσεις δεν επι¬ 
τρέπεται να υποβάλλονται. Οι αλλοδαποί αυτής της περί¬ 
πτωσης δικαιούνται να υποβάλλουν στον Ο.Α.Ε.Δ. μέσα σε α¬ 
ποκλειστική προθεσμία δύο μηνών από την έναρξη ισχύος 
του παρόντος νόμου αίτηση με δύο φωτογραφίες για τη χο¬ 
ρήγηση της προβλεπόμενης από την παράγραφο 5 αυτού 
του άρθρου άδειας παραμονής. Η αίτηση συνοδεύεται από 
επικυρωμένο αντίγραφο διαβατηρίου ή άλλου ταξιδιωτικού 
εγγράφου ή πιστοποιητικού γέννησης ή οικογενειακής κατά¬ 
στασης ή δελτίου ταυτότητας. Ο Ο.Α.Ε.Δ. υποχρεούται μέσα 
σε εύλογο χρόνο να διαβιβάσει στην υπηρεσία που ασκεί τις 
αρμοδιότητες της υπηρεσίας αλλοδαπών και μετανάστευ¬ 
σης την υποβληθείσα αίτηση του αλλοδαπού μαζί με τα λοι¬ 
πά δικαιολογητικά, αφού εξετάσει την πληρότητά τους. 

5. Η υπηρεσία που ασκεί τις αρμοδιότητες της υπηρεσίας 
αλλοδαπών και μετανάστευσης εξετάζει τις αιτήσεις των 
προηγούμενων παραγράφων σύμφωνα με τις διατάξεις των 
παραγράφων 5, 6 και 7 του άρθρου 8 του παρόντος νόμου. 
Η άδεια παραμονής χορηγείται ανεξαρτήτως του λόγου για 
τον οποίο επιθυμεί να παραμείνει ο αλλοδαπός στην Ελλά¬ 
δα και έχει διάρκεια έξι μηνών. 

6. ί. Αλλοδαπός στον οποίο έχει χορηγηθεί η εξάμηνη ά¬ 
δεια παραμονής που προβλέπεται στην προηγούμενη πα¬ 
ράγραφο, επιτρέπεται να λάβει άδεια εξαρτημένης εργα¬ 
σίας σύμφωνα με τις διατάξεις του νόμου αυτού, εφόσον 
μέχρι τη λήξη του εξαμήνου προσκομίσει στην αρμόδια υ¬ 
πηρεσία εργασίας της νομαρχιακής αυτοδιοίκησης αίτηση 
για τη χορήγηση άδειας εργασίας και για την ανανέωση της 
εξάμηνης άδειας παραμονής. Η αίτηση συνοδεύεται από: 

α. Την εξάμηνη άδεια παραμονής. 

β. Πιστοποιητικό ποινικού μητρώου τύπου Α'. 

γ. Πιστοποιητικό υγείας που εκδίδεται από ημεδαπά κρα¬ 
τικά νοσηλευτικά ιδρύματα ή κέντρα υγείας ή θεραπευτή¬ 
ρια και ιατρεία του Ι.Κ.Α., ότι ο αλλοδαπός δεν πάσχει από 
νόσημα το οποίο σύμφωνα με τα διεθνή δεδομένα και τον 
Π.Ο.Υ. δύναται να αποτελέσει κίνδυνο για τη δημόσια υγεία. 

δ. Δήλωση στην οποία αναφέρεται η διεύθυνση του κατα¬ 
λύματος του. 

ε. Αποδεικτικά στοιχεία ότι είναι ασφαλισμένος και ότι έ¬ 
χει εκπληρώσει τις ασφαλιστικές του υποχρεώσεις για την 
κάλυψη των εξόδων νοσηλείας, ιατρικής και φαρμακευτι¬ 
κής περίθαλψης και για την κάλυψη εργατικού ατυχήματος. 

στ. Σύμβαση εξαρτημένης εργασίας ή αναγγελία προς 
τον Ο.Α.Ε.Δ. για την πρόσληψη ή δήλωση του εργοδότη ότι 
θα τον απασχολήσει για συγκεκριμένο χρονικό διάστημα 
και ότι σε περίπτωση διακοπής της σχέσης εργασίας θα ε¬ 
νημερώσει σχετικά την υπηρεσία αλλοδαπών και μετανά¬ 
στευσης και το νομάρχη. 

ϋ. Η άδεια εργασίας μαζί με το σχετικό φάκελο διαβιβάζο¬ 
νται από το νομάρχη υπηρεσιακά στην υπηρεσία που ασκεί 


τις αρμοδιότητες της υπηρεσίας αλλοδαπών και μετανά¬ 
στευσης, η οποία ανανεώνει την άδεια παραμονής σύμφω¬ 
να με τις διατάξεις του παρόντος. 

7. ί. Αλλοδαπός στον οποίο έχει χορηγηθεί η εξάμηνη ά¬ 
δεια παραμονής που προβλέπεται στην παράγραφο 5, επι¬ 
τρέπεται να λάβει άδεια εργασίας για την παροχή ανεξάρ¬ 
τητων υπηρεσιών ή έργου, εφόσον μέχρι τη λήξη του εξα¬ 
μήνου προσκομίσει στην αρμόδια υπηρεσία εργασίας της 
νομαρχιακής αυτοδιοίκησης αίτηση για τη χορήγηση άδει¬ 
ας εργασίας και για την ανανέωση της εξάμηνης άδειας πα¬ 
ραμονής. Η αίτηση συνοδεύεται από: 

α. Τα υπό στοιχεία α', β', γ', δ' και ε'της παρ. 6.ί. δικαιολο- 
γητικά. 

β. Σύμβαση ανεξάρτητων υπηρεσιών ή σύμβαση έργου ή 
αναγγελία προς τον Ο.Α.Ε.Δ. για την πρόσληψη ή δήλωση 
του εργοδότη ότι θα τον απασχολήσει για συγκεκριμένο 
χρονικό διάστημα και ότι σε περίπτωση διακοπής της απα¬ 
σχόλησης θα ενημερώσει σχετικά την Υπηρεσία Αλλοδα¬ 
πών και Μετανάστευσης και το νομάρχη ή τέλος βιβλιάριο 
ενσήμων ασφαλιστικού οργανισμού από το οποίο να προ¬ 
κύπτει ότι ο αλλοδαπός έχει πραγματοποιήσει αριθμό ημε¬ 
ρομισθίων ίσο τουλάχιστον με το μισό των εργάσιμων ημε¬ 
ρών που αντιστοιχούν στο χρονικό διάστημα από την ημε¬ 
ρομηνία χορήγησης της προσωρινής εξάμηνης άδειας 
παραμονής μέχρι την ημερομηνία υποβολής της αίτησής 
του για την έκδοση της άδειας εργασίας. 

ϋ. Η άδεια εργασίας μαζί με το σχετικό φάκελο διαβιβάζο¬ 
νται από το νομάρχη υπηρεσιακά στην υπηρεσία που ασκεί 
τις αρμοδιότητες της υπηρεσίας αλλοδαπών και μετανά¬ 
στευσης, η οποία ανανεώνει την άδεια παραμονής σύμφω¬ 
να με τις διατάξεις του παρόντος. 

8. ί. Αλλοδαπός, στον οποίο έχει χορηγηθεί η εξάμηνη ά¬ 
δεια παραμονής που προβλέπεται στην παράγραφο 5, επι¬ 
τρέπεται να λάβει άδεια άσκησης ανεξάρτητης οικονομικής 
δραστηριότητας, εφόσον μέχρι τη λήξη του εξαμήνου προ¬ 
σκομίσει στο δήμο ή την κοινότητα αίτηση για τη χορήγηση 
άδειας άσκησης ανεξάρτητης οικονομικής δραστηριότη¬ 
τας και για την ανανέωση της εξάμηνης άδειας παραμονής. 
Η αίτηση συνοδεύεται από: 

α. Τα υπό στοιχεία α', β', γ' και δ' της παρ. 6.ί. δικαιολο- 
γητικά. 

β. Αποδεικτικά στοιχεία ότι είναι ασφαλισμένος και ότι έ¬ 
χει εκπληρώσει τις ασφαλιστικές του υποχρεώσεις για την 
κάλυψη των εξόδων νοσηλείας, ιατρικής και φαρμακευτι¬ 
κής περίθαλψης. 

γ. Οικονομοτεχνική μελέτη στην οποία περιλαμβάνονται 
τουλάχιστον το είδος καιτο ύψος της επένδυσης, καθώς και 
οι πηγές χρηματοδότησης και στοιχεία που να αποδεικνύ- 
ουν την επιστημονική, τεχνική ή επαγγελματική του κατάρ¬ 
τιση ως προς τη δραστηριότητα που επιθυμεί να ασκήσει. 

δ. Επίσημα αποδεικτικά στοιχεία επαρκών οικονομικών 
πόρων για την κάλυψη των εξόδων παραμονής και της δρα¬ 
στηριότητας που θα ασκήσει. 

ϋ. Ο δήμος ή η κοινότητα εξετάζει την πληρότητα των δι- 
καιολογητικών και τα διαβιβάζει μαζί με την αίτηση στην υ¬ 
πηρεσία που ασκεί τις αρμοδιότητες της υπηρεσίας αλλο¬ 
δαπών και μετανάστευσης. Η υπηρεσία αυτή χορηγεί την ά¬ 
δεια άσκησης ανεξάρτητης οικονομικής δραστηριότητας, 
σύμφωνα με την παρ. 5 του άρθρου 25 και ανανεώνει την ά¬ 
δεια παραμονής σύμφωνα με τις διατάξεις του παρόντος. 

Άρθρο 67 

Οικογενειακή συνένωση 

1. Ο αλλοδαπός που έχει άδεια παραμονής ή κάρτα πε- 

ριορισμένης χρονικής διάρκειας (πράσινη κάρτα) κατά την 
έναρξη ισχύος του παρόντος και διαμένει στην Ελλάδα δύο 
τουλάχιστον έτη μέχρι την έναρξη ισχύος του παρόντος ο¬ 
φείλει να υποβάλει αίτηση για τη χορήγηση άδειας παρα¬ 
μονής για τα μέλη της οικογένειάς του για οικογενειακή συ¬ 
νένωση, εφόσον τα μέλη αυτά συγκατοικούσαν μαζί του μέ¬ 
χρι την παραπάνω ημερομηνία και στερούνται θεώρησης 
εισόδου ή άδειας παραμονής. Η αίτηση συνοδεύεται από τα 
δικαιολογητικά της παραγράφου 3 του άρθρου 28 και από 
υπεύθυνη δήλωση του Ν. 1599/1986 του αλλοδαπού ότι τα 
μέλη της οικογένειάς του συγκατοικούσαν με αυτόν μέχρι 
την παραπάνω ημερομηνία. 

2. Η παραμονή στην Ελλάδα των μελών της οικογένειας 
αλλοδαπού, ο οποίος έλαβε την εξάμηνη άδεια παραμονής 
σύμφωνα με την παράγραφο 5 του προηγούμενου άρθρου, 
καλύπτεται από αυτήν την άδεια, εφόσον μέχρι την έναρξη 
ισχύος του παρόντος συγκατοικούσαν με αυτόν. Ο αλλοδα¬ 
πός οφείλει μέχρι τη λήξη του εξαμήνου να υποβάλει αίτη¬ 
ση για τη χορήγηση άδειας παραμονής στα παραπάνω μέ¬ 
λη της οικογένειάς του για οικογενειακή συνένωση. Η αίτη¬ 
ση συνοδεύεται από την εξάμηνη άδεια παραμονής, από τα 
υπό στοιχεία γ' και δ'της παραγράφου 3 άρθρου 28 και της 
παρ. 1 του άρθρου 29 δικαιολογητικά και από υπεύθυνη δή¬ 
λωση του Ν. 1599/1986 του αλλοδαπού ότι τα μέλη της οι- 
κογένειάς του συγκατοικούσαν με αυτόν μέχρι την παρα¬ 
πάνω ημερομηνία. Η άδεια παραμονής για οικογενειακή συ¬ 
νένωση χορηγείται ταυτόχρονα με την ανανέωση της 
άδειας παραμονής του αλλοδαπού, σύμφωνα με το προη¬ 
γούμενο άρθρο. 

3. Κατά τα λοιπά εφαρμόζονται οι διατάξεις των άρθρων 
28 παρ. 2, 29 παρ. 2, 30, 31 και 32του παρόντος. 

Άρθρο 68 

Απαγόρευση απέλασης 

Οι αλλοδαποί που υποβάλλουν τις αιτήσεις που προ- 
βλέπονται στα άρθρα 65 έως 67 του παρόντος νόμου, κα¬ 
θώς και τα μέλη της οικογένειάς τους δεν επιτρέπεται να 
απελαθούν λόγω έλλειψης άδειας παραμονής μέχρι την 
έκδοση της απόφασης για τη χορήγηση ή μη άδειας πα¬ 
ραμονής. 

Άρθρο 69 

Εκκρεμείς αιτήσεις και δηλώσεις πολιτογράφησης 
Ειδικές περιπτώσεις διαπίστωσης ιθαγένειας 

1. Εκκρεμείς δηλώσεις για πολιτογράφηση που έχουν υ¬ 
ποβληθεί μέχρι τις 15.11.2000 εξετάζονται σύμφωνα με τις 
διατάξεις που ίσχυαν πριν από την έναρξη ισχύος του πα¬ 
ρόντος νόμου. Εκκρεμείς δηλώσεις για πολιτογράφηση 
που έχουν υποβληθεί μετά την ως άνω ημερομηνία εξετά¬ 
ζονται σύμφωνα με τις διατάξεις του παρόντος. Εκκρεμείς 
αιτήσεις πολιτογράφησης που δεν συνοδεύονται από αντί¬ 
στοιχες δηλώσεις πολιτογράφησης και που έχουν υποβλη¬ 
θεί πριν από την παραπάνω ημερομηνία δεν λαμβάνονται υ¬ 
πόψη. 

2. Νέες αιτήσεις για πολιτογράφηση που θα υποβληθούν, 
ύστερα από την απόρριψη προηγούμενης αίτησης πολιτο¬ 
γράφησης σύμφωνα με το προϊσχύον άρθρο 4 παρ. 2του Ν. 
2130/1993 (ΦΕΚ62 Α'), εξετάζονται σύμφωνα με τις διατά¬ 
ξεις του παρόντος νόμου. 

3. Με απόφαση του Γενικού Γραμματέα Περιφέρειας δια¬ 
πιστώνεται η κτήση ή μη της ελληνικής ιθαγένειας προσώ¬ 
πων που ζητούν να καθορισθεί η ιθαγένειά τους σύμφωνα 
με τις διατάξεις του Κώδικα Ελληνικής Ιθαγένειας (Ν.Δ. 


3370/1955 - ΦΕΚ 258 Α'), όπως αυτός ισχύει, καθώς και με 
τις προϊσχύουσες αυτού σχετικές διατάξεις, και τις διεθνείς 
συμβάσεις και συνθήκες. Όπου στις διατάξεις του Κώδικα 
Ελληνικής Ιθαγένειας, όπως αυτός ισχύει, αναγράφεται η 
λέξη "νομάρχης", εφεξής νοείται ο Γ ενικός Γ ραμματέας Πε¬ 
ριφέρειας. 

4. Ελληνίδα που απέβαλε την ελληνική ιθαγένεια λόγω 
του γάμου της με αλλοδαπό την ανακτά, αν δηλώσει τη σχε¬ 
τική βούλησή της στον Γ ενικό Γ ραμματέα της Περιφέρειας 
ή στην ελληνική προξενική αρχή του τόπου της κατοικίας 
της ή της διαμονής της. 

5. Αλλοδαπή που απέκτησε την ελληνική ιθαγένεια λό¬ 
γω του γάμου της με Έλληνα και διατηρεί την ιθαγένεια 
που είχε πριν από την τέλεση του γάμου, αποβάλλει την 
ελληνική ιθαγένεια, αν δηλώσει τη σχετική βούλησή της 
στον Γενικό Γ ραμματέα της Περιφέρειας ή στην ελληνική 
προξενική αρχή του τόπου της κατοικίας της ή της διαμο¬ 
νής της. 

6. Τέκνο που γεννήθηκε πριν από την 8.5.1984 από μητέ¬ 
ρα Ελληνίδα κατά το χρόνο του τοκετού ή της τέλεσης του 
γάμου από τον οποίο γεννήθηκε το τέκνο, γίνεται Έλληνας, 
αν δηλώσει τη σχετική βούλησή του στον Γ ενικό Γ ραμματέα 
της Περιφέρειας ή στην ελληνική προξενική αρχή του τό¬ 
που της κατοικίας του ή της διαμονής του. 

7. Τέκνο που γεννήθηκε από Έλληνα πατέρα και αλλοδα¬ 
πή μητέρα πριν από την ισχύ του Ν. 1250/1982, εφόσον θε¬ 
ωρείται γνήσιο σύμφωνα με τη διάταξη του άρθρου 7 πα¬ 
ράγραφος 3 του παραπάνω νόμου, γίνεται Έλληνας, αν δη¬ 
λώσει τη σχετική βούλησή του στον Γ ενικό Γ ραμματέα της 
Περιφέρειας ή στην ελληνική προξενική αρχή του τόπου 
της κατοικίας του ή της διαμονής του. 

8. Εάν το τέκνο είναι ανήλικο, η δήλωση της παραγράφου 
6 υποβάλλεται από τη μητέρα και η δήλωση της παραγρά¬ 
φου 7 από τον πατέρα. 

9. Επιτρέπεται η αποποίηση της ελληνικής ιθαγένειας ε¬ 
φόσον ο ενδιαφερόμενος είναι ενήλικας, δηλώνει ότι έχει 
πάψει να υφίσταται πλέον γνήσιος δεσμός του με τη χώρα 
και διαμένει στην αλλοδαπή. Για την αποποίηση υποβάλλο¬ 
νται δήλωση ενώπιον του Έλληνα προξένου του τόπου δια- 
μονήςτου ενδιαφερομένου και αίτηση προςτον Υπουργό Ε¬ 
σωτερικών, Δημόσιας Διοίκησης και Αποκέντρωσης. Η α¬ 
ποδοχή της αίτησης γίνεται ύστερα από σύμφωνη γνώμη 
του Συμβουλίου Ιθαγένειας, με απόφαση του Υπουργού Ε¬ 
σωτερικών, Δημόσιας Διοίκησης και Αποκέντρωσης και δη¬ 
μοσιεύεται στην Εφημερίδατης Κυβερνήσεως. Ο χρόνος α¬ 
πώλειας της ιθαγένειας ανατρέχει στο χρόνο αποδοχής της 
αίτησης. 

Άρθρο 70 

Δηλώσεις - Κυρώσεις 

1. Οι δηλώσεις που προβλέπονται από τις διατάξεις των 
άρθρων 65 έως 67 του παρόντος πρέπει να φέρουν θεώρη¬ 
ση για το γνήσιο της υπογραφής τους. 

2. Τα πρόστιμα της παραγράφου 3 του άρθρου 54 αυτού 
του νόμου επιβάλλονται και στα πρόσωπα που υποβάλλουν 
ανακριβή δήλωση ή βεβαίωση ή δεν εκπληρώνουν τις υπο¬ 
χρεώσεις που έχουν αναλάβει με τη δήλωση ή βεβαίωση 
που προβλέπεται στο άρθρο 66 παρ. 2.ί.γ, παρ. 6.ί.ε και στ, 
παρ. 7.ί.α και β, παρ. δ.ί.α και στο άρθρο 67 παρ. 1 και 2 του 
παρόντος. 

3. Για την εφαρμογή των άρθρων 65 έως 67 τα δικαιολο- 
γητικά που απαιτούνται από ελληνικές δημόσιες υπηρεσίες 
εκδίδονται κατά παρέκκλιση των διατάξεων του παρόντος 
νόμου και της λοιπής κείμενης νομοθεσίας. 

Άρθρο 71 

Παράβολα - Αναπροσαρμογή προστίμων 
Επικυρώσεις 

1. Η αίτηση για τη χορήγηση και την ανανέωση των αδει¬ 
ών παραμονής και εργασίας συνοδεύεται από παράβολο, 
το οποίο, αν για λόγους αμοιβαιότητας δεν ορίζεται διαφο¬ 
ρετικά, ορίζεται ως ακολούθως: 

α. Για τις άδειες διάρκειας μέχρις ενός έτους σε πενήντα 
χιλιάδες δραχμές. 

β. Γιατις άδειες διάρκειας από ένα έτος μέχρι δύο ετών σε 
εκατό χιλιάδες δραχμές. 

γ. Για τις άδειες διάρκειας από δύο έως έξι ετών σε εκα¬ 
τόν πενήντα χιλιάδες δραχμές. 

δ. Για τις άδειες διάρκειας άνω των έξι ετών, σε τριακό¬ 
σιες χιλιάδες δραχμές. 

2. Τα πρόστιμα και τα παράβολα που προβλέπονται από 
τον παρόντα νόμο εισπράττονται υπέρ του Δημοσίου και α¬ 
ναπροσαρμόζονται με κοινή απόφαση των Υπουργών Εσω¬ 
τερικών, Δημόσιας Διοίκησης και Αποκέντρωσης, Οικονομι¬ 
κών και Δημόσιας Τάξης. 

3. Τα αλλοδαπά δημόσια έγγραφα που απαιτούνται από 
τις διατάξεις του παρόντος πρέπει να είναι επικυρωμένα με 
την επισημείωση της Σύμβασης της Χάγης, όπου αυτή α¬ 
παιτείται. Στις περιπτώσεις που δεν απαιτείται επισημείω- 
ση, τα έγγραφα αυτά πρέπει να φέρουν επικύρωση, από την 
ελληνική προξενική αρχή ή το ελληνικό Υπουργείο Εξωτε¬ 
ρικών, του γνησίου της υπογραφής του αλλοδαπού οργά¬ 
νου. 

4. Οι προβλεπόμενες από τον παρόντα νόμο θεωρήσεις 
εισόδου που χορηγούνται σε πολίτες τρίτων χωρών για 
σκοπούς μη τουριστικούς είναι εθνικές θεωρήσεις. 

Άρθρο 72 

Καταργούμενες διατάξεις 

Από την έναρξη ισχύος του παρόντος νόμου καταργού- 
νται: 

α. τα άρθρα 1-4, 6-8, 10-16, 18-23, 26-33, 34παρ. 1 - 3 και 
35 του Ν. 1975/1991 (ΦΕΚ 184Α'), όπως έχει τροποποιηθεί 
και συμπληρωθεί από το Ν. 2452/1996 (ΦΕΚ283 Α') και το Ν. 
2713/1999 (ΦΕΚ89Α'), 

β.τα άρθρα 5, 6, 7 και 9του Ν.Δ. 3370/1955 (Κώδικας Ελ¬ 
ληνικής Ιθαγένειας), όπως τροποποιήθηκαν από τον Α.Ν. 
481/1968, το Ν. 1438/1984 (ΦΕΚ 60 Α') και το Ν. 2130/1993 
(ΦΕΚ 62 Α'), και οι παράγραφοι 1 και 2 του άρθρου 7, το άρ¬ 
θρο 8 και οι παράγραφοι 1 και 2 του άρθρου 9 του Ν. 
1438/1984 (ΦΕΚΘΟΑ'), 

γ. η παράγραφος 3 του άρθρου 4 και οι παράγραφοι 3 και 
4του άρθρουδτου Ν. 2130/1993 (ΦΕΚ62Α'), οι παράγρα¬ 
φοι 1 και2του άρθρου 9του Ν. 2307/1995, καθώς καιηπα- 
ράγραφος 8του άρθρου 1 του Ν. 2790/2000, 
δ. το άρθρο 2 του β.δ. 339/1965 (ΦΕΚ 82 Α'), 
ε.το άρθρο 4 του Ν. 927/1979 (ΦΕΚ 139 Α'), 
στ. κάθε γενική ή ειδική διάταξη, που αντίκειται στις δια¬ 
τάξεις του παρόντος ή ρυθμίζει διαφορετικά τα θέματα που 
αποτελούν αντικείμενο αυτού. 

Άρθρο 73 

1. Συνιστάται νομικό πρόσωπο ιδιωτικού δικαίου με την ε¬ 
πωνυμία "Κέντρο Μελέτης της Μετανάστευσης", που έχει 
ως έργο την έρευνα και την εκπόνηση μελετών για το σχε¬ 


δίασμά και την εφαρμογή μεταναστευτικής πολιτικής και ε¬ 
ποπτεύεται από τον Υπουργό Εσωτερικών, Δημόσιας Διοί¬ 
κησης και Αποκέντρωσης. 

2. Με προεδρικό διάταγμα, που εκδίδεται ύστερα από 
πρόταση των Υπουργών Εσωτερικών, Δημόσιας Διοίκησης 
και Αποκέντρωσης και Οικονομικών, καθορίζονται οι ειδικό¬ 
τερες αρμοδιότητες του Κέντρου Μελέτης της Μετανά¬ 
στευσης, τα όργανα διοίκησής του, ο τρόπος διορισμού 
τους, η διάρθρωση των υπηρεσιώντου και οι αρμοδιότητές 
τους, συνιστώνταιοιαπαιτούμενες θέσεις προσωπικού, κα¬ 
θορίζονται οι πόροι του και ρυθμίζεται κάθε άλλη αναγκαία 
λεπτομέρεια. 

3. Με απόφαση των ανωτέρω Υπουργών καθορίζονται η 
αμοιβή των οργάνων διοίκησης του Κέντρου και οι αποδο¬ 
χές του προσωπικού αυτού. 

Άρθρο 74 

Οι διατάξεις της Π.Υ.Σ. 19/8.2.1990 (ΦΕΚ 16 Α'), που κυ¬ 
ρώθηκε με το άρθρο 6του Ν. 1878/1990 (ΦΕΚ 33 Α') και των 
άρθρων 2 και 3 του Ν. 1895/1990 (ΦΕΚ 116 Α'), όπως τρο¬ 
ποποιήθηκαν με το άρθρο 39του Ν. 1968/1991 (ΦΕΚ150Α') 
και συμπληρώθηκαν με τις διατάξεις του άρθρου 20 παρ. 6 
του Ν. 2386/1996 (ΦΕΚ 43 Α') και του άρθρου 32 του Ν. 
2190/1994 (ΦΕΚ 28 Α') για απόσπαση υπαλλήλων από τον 
ευρύτερο δημόσιο τομέα στη Γ ενική Γ ραμματεία Δημόσιας 
Διοίκησης του Υπουργείου Εσωτερικών, Δημόσιας Διοίκη¬ 
σης και Αποκέντρωσης και τη διάθεσή τους στα γραφεία 
των βουλευτών και Ελλήνων βουλευτών του Ευρωπαϊκού 
Κοινοβουλίου, για τη γραμματειακή υποστήριξη του έργου 
τους, εφαρμόζονται και για την απόσπαση υπαλλήλων στα 
γραφεία των κομμάτων που εκπροσωπούνται στη Βουλή ή 
στο Ευρωπαϊκό Κοινοβούλιο. Ο αριθμός των υπαλλήλων 
που μπορεί να αποσπώνται για τον ως άνω σκοπό στα πολι¬ 
τικά γραφεία των κομμάτων υπολογίζεται ως εξής: 

α) Στα κόμματα που εκπροσωπούνται στη Βουλή και έλα¬ 
βαν κατά τις τελευταίες βουλευτικές εκλογές ποσοστό ψή¬ 
φων μικρότερο από 10%, ο αριθμός των δυνάμενων να α- 
ποσπασθούν υπαλλήλων ισούται με τον αριθμό είκοσι (20), 
προσαυξανόμενο με τον αριθμό του ποσοστού των ψήφων. 

β) Στα λοιπά κόμματα που εκπροσωπούνται στη Βουλή, ο 
αριθμός των υπαλλήλων ισούται με το διπλάσιο του αριθ¬ 
μού του ποσοστού των ψήφων που έλαβαν, προσαυξανό¬ 
μενος κατά δέκα (10). 

γ) Στα κόμματα που εκπροσωπούνται μόνο στο Ευρωπαϊ¬ 
κό Κοινοβούλιο, ο αριθμός των υπαλλήλων ισούται μετον α¬ 
ριθμό δέκα (10), προσαυξανόμενος με τον αριθμό του πο¬ 
σοστού των ψήφων που έλαβαν κατά τις τελευταίες βου¬ 
λευτικές εκλογές. 

Γ ια τον ανωτέρω υπολογισμό, ο αριθμός του ποσοστού 
των ψήφων στρογγυλοποιείται στην πλησιέστερη ακέραιη 
μονάδα. 

Η διάταξη της παρ. 3 του άρθρου 58 του Ν. 1943/1991 
(ΦΕΚ 50 Α'), όπως αντικαταστάθηκε με το άρθρο 20 του 
Ν.2026/1992 (ΦΕΚ 43 Α'), εφαρμόζεται και για τους υπαλ¬ 
λήλους της περιπτώσεως γ'. 

Οι διατάξειςτου παρόντος άρθρου ισχύουν από 9.4.2000. 

Άρθρο 75 

1. Στο άρθρο 54 του Π.Δ. 410/1995 (ΦΕΚ 231 Α') "Δημοτι¬ 
κός και Κοινοτικός Κώδικας" προστίθεται νέα παράγραφος 
3 και αναριθμείται η υφιστάμενη παράγραφος 3 σε 4, που έ¬ 
χει ως εξής: 

"3. Ο αριθμός των υποψήφιων συμβούλων από κάθε φύλο 
πρέπει να ανέρχεται σε ποσοστό ίσο τουλάχιστον με το 1/3 
του συνολικού αριθμού των υποψηφίων κάθε συνδυασμού. 

Τυχόν δεκαδικός αριθμός στρογγυλοποιείται οτην επόμενη 
ακέραιη μονάδα, εφόσον το κλάσμα είναι ίσο με μισό της 
μονάδας και άνω." 

2. Στο τελευταίο εδάφιο της παρ. 6 του άρθρου 55 που 
Π.Δ. 410/1995 προστίθενται οι λέξεις "ή διαφορετικό ποσο¬ 
στό από το προβλεπόμενο στην παρ. 3 του ίδιου άρθρου". 

3. Στο άρθρο 23 του Π.Δ. 30/1996 (ΦΕΚ 21 Α') "Κώδικας 
Νομαρχιακής Αυτοδιοίκησης" προστίθεται παράγραφος 3 
και αναριθμούνται οι υφιστάμενες παράγραφοι 3, 4, 5 και 6 
σε 4,5,6 και 7, που έχει ως εξής: 

“3. Ο αριθμός των υποψήφιων συμβούλων από κάθε φύλο 
πρέπει να ανέρχεται σε ποσοστό ίσο τουλάχιστον με το 1/3 
του συνολικού αριθμού των υποψηφίων κάθε συνδυασμού. 
Τ υχόν δεκαδικός αριθμός στρογγυλοποιείται στην επόμενη 
ακέραιη μονάδα, εφόσον το κλάσμα είναι ίσο με μισό της 
μονάδας και άνω." 

4. Στις παραγράφους 4 και 6 του άρθρου 23 του Π.Δ. 
30/1996, όπως αναριθμήθηκαν σε παραγράφους 5 και 7 με 
την προηγούμενη παράγραφο, στην παρ. 1 του άρθρου 25 
και στην παρ. 2 του άρθρου 37 του ίδιου προεδρικού δια¬ 
τάγματος, οι λέξεις: "παράγραφος 3", "παράγραφοι 1 έως 
3", "παράγραφος 3", "παρ. 3 του άρθρου 23" και "παρ. 4 του 
άρθρου 23" αντικαθίστανται με τις λέξεις: "παράγραφος 4", 
"παράγραφοι 1 έως 4", "παράγραφος 4", "παρ. 4του άρθρου 
23“ και "παρ. 5 του άρθρου 23". 

Άρθρο 76 

1. Η παρ. 2 του άρθρου 1 του Ν. 2790/2000 αντικαθίστα¬ 
ται ως εξής: 

"2. Την ελληνική ιθαγένεια αποκτά ο ομογενής με απόφα¬ 
ση του γενικού γραμματέα της περιφέρειας, η οποία δημο¬ 
σιεύεται στην Εφημερίδα της Κυβερνήσεως έπειτα από 
γνώμη της οικείας προξενικής αρχής ως προς την ιδιότητά 
του ως ομογενούς. Την ιδιότητά του ως ομογενούς διερευ¬ 
νά τριμελής επιτροπή, η οποία αποτελείται από τον Έλληνα 
Πρόξενο και δύο μέλη. Με απόφαση των Υπουργών Εξωτε¬ 
ρικών και Οικονομικών ορίζονται τα μέλη κάθε επιτροπής 
και η αμοιβή τους. Οι οριζόμενοι ως μέλη της επιτροπής 
πρέπει απαραίτητα να είναι Έλληνες πολίτες." 

2. Η απόφαση του Γενικού Γραμματέα Περιφέρειας που 
προβλέπεται στην προηγούμενη παράγραφο εκδίδεται μό¬ 
νο εφόσον δεν συντρέχει η προϋπόθεση της περ. γ'της παρ. 
1 του άρθρου 58 του παρόντος. 

3. Η παρ. 3 του άρθρου 1 του Ν. 2790/2000 αντικαθίστα¬ 
ται ως εξής: 

"3. Η ιδιότητα του ενδιαφερομένου ως ομογενούς διαπι¬ 
στώνεται ύστερα από συνέντευξή του ενώπιον της επιτρο¬ 
πής της προηγούμενης παραγράφου. Για τη διαπίστωση 
της ιδιότητας του ομογενούς η επιτροπή μπορεί να συνε- 
κτιμά οποιαδήποτε στοιχεία προσκομίσει ο ενδιαφερόμε¬ 
νος, από τα οποία τεκμαίρεται η ιδιότητά του αυτή." 

4. Στο δεύτερο στίχο της παρ. 4 του άρθρου 1 του Ν. 
2790/2000 οι λέξεις" για την ελληνική καταγωγή του αιτού- 
ντος ομογενούς" αντικαθίστανται από τις λέξεις "για την ι¬ 
διότητα ως ομογενούς του αιτούντος". Στον πρώτο στίχο 
του πέμπτου εδαφίου της παρ. 4 του άρθρου 1 του Ν. 
2790/2000 οι λέξεις "για την ελληνική καταγωγή" αντικαθί¬ 
στανται από τις λέξεις "για την ιδιότητα ως ομογενών". 

5. Στον τρίτο στίχο του ίδιου ως άνω εδαφίου και στον ό¬ 
γδοο στίχο της παρ. 11 του άρθρου 1 του Ν. 2790/2000 οι 
λέξεις "δικαιολογητικά" και "δικαιολογητικών" αντικαθίστα¬ 
νται από τις λέξεις "στοιχεία" και "στοιχείων". Στο δεύτερο ε¬ 
δάφιο της παρ. 4του άρθρου 1 του Ν. 2790/2000 μετάτη λέ¬ 
ξη "Εξωτερικών" προστίθεται η λέξη "Οικονομικών". Στο έ¬ 
κτο εδάφιο της παρ. 4 του άρθρου 1 μετά τις λέξεις "η 


σύνθεσή τους" προστίθενται οι λέξεις "η αμοιβή των μελών 
τους και του γραμματέα τους". 

6. Οι ομογενείς που έχουν έλθει στην Ελλάδα μέχρι τη δη¬ 
μοσίευση του παρόντος νόμου με θεώρηση εισόδου και δια¬ 
μένουν στη χώρα ανεξαρτήτως από το χρόνο λήξης του δια¬ 
βατηρίου ή της θεώρησης εισόδου, μπορούν να αποκτή¬ 
σουν την ελληνική ιθαγένεια ή το ειδικό δελτίο ταυτότητας 
της παραγράφου 11 κατά τα οριζόμενα στις ανωτέρω πα¬ 
ραγράφους, υποβάλλοντας τη σχετική αίτηση στο Γενικό 
Γραμματέα Περιφέρειας, τηρουμένης της διαδικασίας της 
παραγράφου 4 του άρθρου 1 εκτός από τη γνώμη της προ¬ 
ξενικής αρχής. Με την ίδια διαδικασία αποκτούν ελληνική ι¬ 
θαγένεια ή ειδικό δελτίο ταυτότητας γονείς ή τέκνα ομογε¬ 
νών που έχουν ήδη αποκτήσει ελληνική ιθαγένεια ή ειδικό 
δελτίο ταυτότητας, οι οποίοι έρχονται στη χώρα. Με την υ¬ 
ποβολή της αίτησης για κτήση ελληνικής ιθαγένειας ή για 
χορήγηση του ειδικού δελτίου ταυτότητας κατά τα ανωτέ¬ 
ρω, η οποία συνοδεύεται από σημείωμα δακτυλοσκόπησης, 
χορηγείται στον αιτούντα βεβαίωση εξάμηνης διάρκειας 
που μπορεί να ανανεώνεται για ίσο χρόνο μέχρι την έκδοση 
της σχετικής απόφασης και η οποία επέχει θέση άδειας πα¬ 
ραμονής και εργασίας. 

Στους αλλογενείς συζύγους των παραπάνω χορηγείται 
προσωρινή άδεια παραμονής ισόχρονης διάρκειας. 

7. Στο τέλος της παραγράφου 5 του άρθρου 1 προστίθε¬ 
ται εδάφιο που έχει ως εξής: 

"Μετάτη δόση του όρκου ο αποκτώντην ελληνική ιθαγέ¬ 
νεια, καθώς και τα ανήλικα τέκνα αυτού εγγράφονται στα 
Μητρώα Αρρένων και τα δημοτολόγια δήμου ή κοινότητας 
του κράτους που επιθυμεί με βάση τα στοιχεία που περι¬ 
λαμβάνονται στην απόφαση του γενικού γραμματέα της πε¬ 
ριφέρειας. Όσα από αυτά δεν καλύπτονται από την παρα¬ 
πάνω απόφαση συμπληρώνονται με την προσκόμιση οποι¬ 
οσδήποτε πρόσφορου αποδεικτικού στοιχείου." 

8. Στην παράγραφο 7 του άρθρου 1 του Ν. 2790/2000 
(ΦΕΚ 24 Α') προστίθενται εδάφια τρία, ως εξής: 

"Επιτρέπεται ο εξελληνισμός του ονόματος και του επω¬ 
νύμου ομογενών των οποίων διαπιστώνεται ή έχει διαπι¬ 
στωθεί η ελληνική ιθαγένεια και έχουν εγγράφει στα μη¬ 
τρώα αρρένων και στα δημοτολόγια, αντα στοιχεία αυτά εί¬ 
χαν μεταβληθεί ή αλλοιωθεί στη χώρα από την οποία 
προέρχονται. 

Ο εξελληνισμός γίνεται, κατά περίπτωση, με απόφαση 
του γενικού γραμματέα περιφέρειας ή του νομάρχη, μετά 
από αίτηση του ενδιαφερομένου. Με την ίδια απόφαση δια- 
τάσσεται και η διόρθωση των στοιχείων στο μητρώο αρρέ¬ 
νων και στο δημοτολόγιο." 

9. Οι διατάξεις του Ν.Δ. 57/1973, όπως κάθε φορά ισχύει, 
για την κοινωνική προστασία εφαρμόζονται και στους ομο¬ 
γενείς που έχουν λάβει ειδικό δελτίο ταυτότητας ομογε¬ 
νούς σύμφωνα με την κείμενη νομοθεσία. 

10. Εκκρεμείς κατά την έναρξη ισχύος του παρόντος νό¬ 
μου αιτήσεις ομογενών για την απόκτηση της ελληνικής ι¬ 
θαγένειας εξετάζονται με βάση τις διατάξεις του Ν. 
2790/2000, όπως αυτές τροποποιούνται με το παρόν άρ¬ 
θρο. 

11. Για τα παραχωρηθέντα ή παραχωρούμενα, κατά τις 
διατάξεις του από 24.4.1985 προεδρικού διατάγματος 
(ΦΕΚ239 Α') και του άρθρου 5παρ. 2του Ν. 2790/2000 (ΦΕΚ 
24 Α'), οικόπεδα στους παλιννοστούντες ομογενείς από την 
τέως Σοβιετική Ένωση δεν οφείλεται τίμημα, οι δε βεβαιω- 
θείσες οφειλές από την αιτία αυτή προς την Αγροτική Τρά¬ 
πεζα της Ελλάδος διαγράφονται. Τυχόν καταβληθείσες δό¬ 
σεις του τιμήματος δεν επιστρέφονται. 

Η μεταγραφή των κατά τις ανωτέρω διατάξεις εκδιδόμε- 

νωντίτλων κυριότητας απαλλάσσεται από κάθε φόρο, χαρ¬ 
τόσημο, εισφορά ή δικαίωμα υπέρ του Δημοσίου ή τρίτου. 

12. Επί των παραχωρηθέντων ή παραχωρούμενων, κατά 
τις διατάξεις του από 24.4.1985 προεδρικού διατάγματος 
και του Ν. 2790/2000, οικοπέδων επιτρέπεται η εγγραφή υ¬ 
ποθήκης έκτου νόμου ή δικαστικής αποφάσεως ή η εγγρα¬ 
φή προσημείωσης υποθήκης, καθώς και η παραχώρηση 
συμβατικής υποθήκης εκ μέρους του δικαιούχου μόνο υπέρ 
πιστωτικών ιδρυμάτων, αναγνωριζομένων από την Τράπεζα 
της Ελλάδος και μόνο για την ασφάλεια των χορηγούμενων 
από αυτά δανείων ή άλλων εγγυήσεων, που προορίζονται α¬ 
ποκλειστικά για την ανέγερση κτισμάτων επί των οικοπέδων 
ή για την επέκταση ή επισκευή των επ’ αυτών κτισμάτων. 

13. α. Στο Υπουργείο Εσωτερικών, Δημόσιας Διοίκησης 
και Αποκέντρωσης συνιστώνται δέκα (10) θέσεις του κλά¬ 
δου ΠΕΔιοικητικού, πέντε (5) θέσειςτου κλάδου ΠΕ Κοινω¬ 
νιολόγων και πέντε (5) θέσεις του κλάδου ΤΕ Διοικητικού - 
Λογιστικού. 

β. Στην Περιφέρεια Αττικής συνιστώνται είκοσι (20) θέ¬ 
σεις του κλάδου ΠΕ Διοικητικού - Οικονομικού, έξι (6) θέ¬ 
σεις του κλάδου ΠΕ Κοινωνιολόγων και δέκα (10) θέσειςτου 
κλάδου ΤΕ Διοικητικού - Λογιστικού. 

γ. Σε καθεμία από τις λοιπές Περιφέρειες συνιστώνται δέ¬ 
κα (10) θέσειςτου κλάδου ΠΕ Διοικητικού - Οικονομικού, 
τέσσερις (4) θέσειςτου κλάδου ΠΕ Κοινωνιολόγων και οκτώ 
(8) θέσειςτου κλάδου ΤΕ Διοικητικού - Λογιστικού." 

14. Η παρ. ΙΟτου άρθρου 1 του Ν. 2790/2000 (ΦΕΚ24 Α') 
καταργείται. 

Άρθρο 77 

1. Οι υφιστάμενες, δυνάμει των διατάξεων της παρ. 5 του 
άρθρου 39 του Ν. 2218/1994 (ΦΕΚ90 Α'), όπως τροποποιή¬ 
θηκε με την περ. γ' της παρ. 1 του άρθρου 12 του Ν. 
2307/1995 (ΦΕΚ 113 Α') και της παρ. 18 του άρθρου δεύτε¬ 
ρου του Ν. 2683/1999 (ΦΕΚ 19 Α'), προσωποπαγείς θέσεις, 
με την έναρξη ισχύος του παρόντος νόμου καταργούνται. 

Οι υπάλληλοι που κατέχουν τις θέσεις αυτές μετατάσσο¬ 
νται αυτοδικαίως με τη δημοσίευση του παρόντος νόμου 
στην υπηρεσία της Νομαρχιακής Αυτοδιοίκησης που θεω¬ 
ρήθηκαν αρχικώς αποσπασμένοι, σύμφωνα με την παρ. 4 
του άρθρου 39του Ν. 2218/1994, σε κενή οργανική θέση και 
στον αντίστοιχο κλάδο και αν δεν υπάρχει κενή οργανική θέ¬ 
ση ή αντίστοιχος κλάδος, σε προσωποπαγή θέση ή και σε 
προσωρινό κλάδο, που συνιστάται αυτοδίκαια, με την έναρ¬ 
ξη ισχύος του παρόντος νόμου. 

Διοικητικές πράξεις άρσεως της αποσπάσεως των ανω¬ 
τέρω ή της διαπίστωσης της αποσπάσεως δεν λαμβάνονται 
υπόψη και οι υπάλληλοι μετατάσσονται στη Νομαρχιακή 
Αυτοδιοίκηση στην οποία θεωρήθηκαν αρχικώς αποσπα- 
σμένοι. 

Αποσπάσεις των υπαλλήλων, σύμφωνα με τις διατάξεις 
της παρ. 21 του άρθρου 15 του Ν. 2503/1997 (ΦΕΚ 107 Α'), 
ή για λόγους συνυπηρέτησης συζύγων ή για λόγους υγείας, 
διατηρούνται σε ισχύ, χωρίς να θίγεται η κατά τα ανωτέρω 
μετάταξή τους. 

Για την αυτοδίκαιη μετάταξη των ανωτέρω εκδίδεται δια- 
πιστωτική πράξη του Νομάρχη, που δημοσιεύεται στην Ε¬ 
φημερίδα της Κυβερνήσεως. Κατά τα λοιπά εφαρμόζονται 
οι διατάξεις των παραγράφων 6, 7 και 9 του άρθρου 39 του 
Ν. 2218/1994, η παρ. 6του άρθρου 83του Κώδικα Πολιτικών 
και Στρατιωτικών συντάξεων, όπως προστέθηκε μετηνπαρ. 
4 του άρθρου 2 του Ν. 2512/ 1997 (ΦΕΚ 38 Α') και συμπλη¬ 
ρώθηκε μετηνπαρ. 3του άρθρου 29του Ν. 2768/1999 (ΦΕΚ 
273 Α') και οι παράγραφοι 3 και 5 του άρθρου 22 του Ν. 
2738/1999 (ΦΕΚ 180 Α'). 


Από τις διατάξεις της παρούσας παραγράφου εξαιρού¬ 
νται όσοι εκ των ανωτέρω έχουν κριθεί και κατέχουν, κατά 
τη δημοσίευση του παρόντος νόμου, θέση προϊσταμένου 
τμήματος ή αυτοτελούς γραφείου ή αντίστοιχου επιπέδου 
οργανικής μονάδας, οι οποίοι διατηρούντηνπροσωποπαγή 
θέση που κατέχουν στο Υπουργείο που υπηρετούν. 

2. Στο άρθρο 104του Π.Δ. 30/1996 (ΦΕΚ21 Α') προστίθε¬ 
ται παράγραφος 6, που έχει ως εξής: 

"6. Σε κάθε Νομαρχιακή Αυτοδιοίκηση συνιστάται αυτοδί¬ 
καια, στην περίπτωση που δεν έχει συσταθεί με τον Οργανι¬ 
σμό της παραγράφου 1 καμία θέση Γ ενικού Διευθυντή, μία 
θέση με το βαθμό αυτόν. Για την προαγωγή στη θέση αυτή 
κρίνονται όλοι οι υπάλληλοι των κλάδων ΠΕτης οικείας Νο¬ 
μαρχιακής Αυτοδιοίκησης τηρουμένων και των λοιπών δια¬ 
τάξεων, για προαγωγή στο βαθμό του Γενικού Διευθυντή, 
του Υπαλληλικού Κώδικα. Με τον Οργανισμό της παραγρά¬ 
φου 1 είναι δυνατόν να περιορίζονται οι κλάδοι του προη¬ 
γούμενου εδαφίου, εφόσον συστήνονται και άλλες θέσεις 
Γ ενικών Διευθυντών." 

Άρθρο 78 

1. Οι παράγραφοι 1 και 2 του άρθρου 1 του Ν. 2622/1998 
(ΦΕΚ 134 Α'), όπως η παράγραφος 2 τροποποιήθηκε με το 
άρθρο 2του Ν. 2838/2000 (ΦΕΚ 179 Α'), αντικαθίστανται ως 
εξής: 

"1. Στο Υπουργείο Δημόσιας Τάξης συνιστώνται, σύμφω¬ 
να με τις διατάξεις της παραγράφου 2 του παρόντος άρ¬ 
θρου, κεντρική και περιφερειακές Αστυνομικές Υπηρεσίες 
Συνοριακής Φύλαξης και Δίωξης Λαθρομετανάστευσης, με 
αποστολή την αποτροπή παράνομης εισόδου αλλοδαπών 
στη χώρα, τον εντοπισμό και τη σύλληψη των παρανόμως 
εργαζομένων ανά την επικράτεια και την παραπομπή τους 
στη δικαιοσύνη ή την επαναπροώθησή τους αλλοδαπών, 
καθώς και τον εντοπισμό και τη σύλληψη προσώπων που δι¬ 
ευκολύνουν την παράνομη είσοδο και εργασία αλλοδαπών 
και την παραπομπή τους στη δικαιοσύνη, σύμφωνα με τις 
κείμενες διατάξεις. 

2. Υπηρεσίες Συνοριακής Φύλαξης και Δίωξης Λαθρομε¬ 
τανάστευσης μπορεί να ιδρύονται κυρίως σε παραμεθόρι¬ 
ους και όμορους αυτών νομούς ή σε γειτνιάζοντες με τους 
τελευταίους νομούς ή σε νησιά που βρίσκονται εγγύς των 
θαλάσσιων συνόρων της χώρας, καθώς και σε οποιονδήπο- 
τε άλλο νομό παρατηρείται αυξημένη παράνομη εγκατά¬ 
σταση και απασχόληση αλλοδαπών. Η ίδρυση, η οργάνωση, 
η λειτουργία και οι αρμοδιότητες των Υπηρεσιών Συνο¬ 
ριακής Φύλαξης και Δίωξης Λαθρομετανάστευσης καθο¬ 
ρίζονται με προεδρικό διάταγμα, που προτείνεται από τους 
Υπουργούς Οικονομικών και Δημόσιας Τάξης." 

2. Η παράγραφος 4του άρθρου 4του Ν. 2622/1998 (ΦΕΚ 
138 Α') αντικαθίσταται ως εξής: 

"4. Γ ια το χρόνο εργασίας και τις άδειες των Συνοριακών 
Φυλάκων εφαρμόζονται αναλόγως οι διατάξεις που ισχύ¬ 
ουν για το αστυνομικό προσωπικό." 

3. Το εδάφιο στ'της παρ. 8 του άρθρου 4του Ν. 2622/1998 
αντικαθίσταται ως εξής: 

"στ. Στις περιπτώσεις που για το αστυνομικό προσωπικό 
προβλέπεται απόλυση για λόγους υγείας ή θέση του σε υ¬ 
πηρεσία γραφείου. Η κρίση της σωματικής ικανότητας γί¬ 
νεται από τα όργανα και με τη διαδικασία που προβλέπονται 
για το αστυνομικό προσωπικό." 

4. Μετάθεση ή απόσπαση Συνοριακού Φύλακα ή Ειδικού 
Φρουρού μπορεί να διαταχθεί για λόγους συνυπηρέτησης 
με αστυνομικό ή πυροσβεστικό ή στρατιωτικό υπάλληλο ή 
δικαστικό λειτουργό. Η διαδικασία, τα αρμόδια όργανα και 
οι προϋποθέσεις της μετάθεσης ή απόσπασης αυτών, κα- 

θώς και κάθε άλλη αναγκαία λεπτομέρεια καθορίζονται με 
απόφαση του Υπουργού Δημόσιας Τάξης. 

5. Η διάταξη της παρ. 4 του άρθρου 28 του Ν. 2800/2000 
(ΦΕΚ 41 Α') αντικαθίσταται ως εξής: 

"4. Για το πολιτικό προσωπικό της Ελληνικής Αστυνομίας 
και του Πυροσβεστικού Σώματος συγκροτούνται αντίστοι¬ 
χα υπηρεσιακά συμβούλια, με απόφαση του Αρχηγού του 
οικείου Σώματος, σύμφωνα με τις διατάξεις του Ν. 
2683/1999 (ΦΕΚ 19 Α'). Οι γραμματειακές υπηρεσίες στα 
παραπάνω συμβούλια παρέχονται με μέριμνα των αρμό¬ 
διων για θέματα πολιτικού προσωπικού Υπηρεσιών των οι¬ 
κείων Αρχηγείων." 

Άρθρο 79 

Η διάταξη της παρ. 30 του άρθρου 9 του Ν. 2266/1994 
(ΦΕΚ 218 Α') καταργείται. Μετατάξεις που έχουν ολοκλη¬ 
ρωθεί μέχρι την έναρξη ισχύος του παρόντος θεωρούνται 
νόμιμες. 

Άρθρο 80 

1. Στην περ. 41.1. της παρ. 41 του άρθρου 1 του Ν. 
2539/1997 (ΦΕΚ 244 Α') οι λέξεις "και τις κοινότητες: 1. Α- 
ξού, 2. Ζωνιανών, οι οποίες καταργούνται" διαγράφονται. 

2. Στην περ. 41.4. της παρ. 41 του άρθρου 1 του Ν. 
2539/1997 (ΦΕΚ 244 Α') μετά τις λέξεις "15. Χώνου" προστί¬ 
θενται οι λέξεις "16. Αξού, 17. Ζωνιανών". 

3. Μέχρι τη διενέργεια των επόμενων γενικών Δημοτικών 
και Κοινοτικών Εκλογών, οι δήμοι των περ. 41.1. και 41.4. 
της παρ. 41 του άρθρου 1 του Ν. 2539/1997 (ΦΕΚ244Α'), ό¬ 
πως ανασυγκροτούνται με τις προηγούμενες παραγρά¬ 
φους, διοικούνται απότα υφιστάμενα αντίστοιχα όργανα δι¬ 
οίκησης. 

Άρθρο 81 
Έναρξη ισχύος 

Η ισχύς του παρόντος νόμου, αν δεν ορίζεται διαφορετι¬ 
κά στις επί μέρους διατάξεις του, αρχίζει ένα μήνα από τη 
δημοσίευσή του στην Εφημερίδα της Κυβερνήσεως, με ε¬ 
ξαίρεση τις διατάξεις των άρθρων 56 έως 64, 72 περιπτώ¬ 
σεις β', γ' δ' και ε' και 75 έως 80, των οποίων η ισχύς αρχίζει 


από τη δημοσίευση του παρόντος στην Εφημερίδα της Κυ¬ 
βερνήσεως. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως Νόμου 
του Κράτους. 

Αθήνα, 26 Απριλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Β. ΠΑΠΑΝΔΡΕΟΥ 

ΕΘΝΙΚΗΣ ΑΜΥΝΑΣ 

Α. ΤΣΟΧΑΤΖΟΠΟΥΛΟΣ 

ΕΞΩΤΕΡΙΚΩΝ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ 

Γ. ΠΑΠΑΝΔΡΕΟΥ 

Γ. ΠΑΠΑΝΤΩΝΙΟΥ 

ΑΝΑΠΤΥΞΗΣ 

ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ 

Π. ΕΥΘΥΜΙΟΥ 

ΓΕΩΡΓΙΑΣ 

ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΑΝΩΜΕΡΙΤΗΣ 

Α. ΓΙΑΝΝΙΤΣΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΔΙΚΑΙΟΣΥΝΗΣ 

Α. ΠΑΠΑΔΟΠΟΥΛΟΣ 

Μ. ΣΤΑΘΟΠΟΥΛΟΣ 

ΠΟΛΙΤΙΣΜΟΥ 

ΕΜΠΟΡΙΚΗΣ ΝΑΥΤΙΛΙΑΣ 

Ε. ΒΕΝΙΖΕΛΟΣ 

X. ΠΑΠΟΥΤΣΗΣ 

ΔΗΜΟΣΙΑΣ ΤΑΞΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Μ. ΧΡΥΣΟΧΟΪΔΗΣ 

X. ΒΕΡΕΛΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 27 Απριλίου 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΣΤΑΘΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




